Thunbulheege isthashi evvaru kohdhey eccheh | Mihaaru\nތުނބުޅީގެ އިސްތަށި އެއްވަރުކޮށްދޭ އެއްޗެއް\n24 މެއި 2020 - 08:136comments\nބައެއް ފިރިހެނުން ތުނބުޅި ބަހައްޓަން ބޭނުން ވިޔަސް ރަނގަޅަށް އިސްތަށި ނުފަޅާތީ އެއީ ކުރާ ހިތްވާ ކަމެއް ނޫނެވެ. އަދި ތުނބުޅި ފެޅިޔަސް ތަންތަންގަނޑުން އިސްތަށި ނުފެޅުމަކީ ވެސް ބައެއް މީހުންނަށް ދިމާވާ މައްސަލައެކެވެ.\nމިފަދަ މީހުންނަށް ހާއްސަ އާލާތެއް ގްރޯބިއާޑްސް ކިޔާ ކުންފުންޏަކުން މި ވަނީ އުފައްދައިފަ އެވެ. ބަލާބެލުމަށް ރޭޒަރަކާ ވައްތަރުކޮށް ފެނުނަސް މިއީ މޫނުގެ އިސްތަށި ބެލެންސްކުރަން ފިރިހެނުންނަށް ހާއްސަ ރޯލާއެކެވެ. މީގެ ކޮޅުގައި ހުންނަ ބައިގައި ތޫނު ދަތްކެއް ހުއްޓަސް މޫނުގައި އުނގުޅާކަށް ތަދެއް ނުވާނެ އެވެ. ބަދަލުގައި މޫނުގެ ހަންގަނޑަށް އިހުސާސްކުރެވޭނީ އަރާމުކަމެކެވެ.\nގްރޯބިއާޑްސްގެ ވެބްސައިޓްގައި ބުނެފައިވާ ގޮތުގައި މި ރޯލާ އަކީ ތުނބުޅި އާއި މަތިމަހުގެ އިސްތަށިފަޅާ ތަންތަނުގައި ހަފުތާ އަކު އެއްފަހަރު ބޭނުންކުރަން ޖެހޭ އެއްޗެކެވެ. ކުރަން ޖެހޭނެހާ ވެސް ކަމަކީ ހުސް ރޯލަރު މަޑުމަޑުން މޫނުގައި ރޯލްކުރުމެވެ.\nމޫނުގައި އިސްތަށި ފަޅާ ކޮންމެ ދިމާއެއްގައި 10 ވަރަކަށް ފަހަރު ރޯލްކުރަންވާނެ އެވެ. މިހެން ހެދުމުން ލޭ ދައުރުވުން ރަނގަޅުކޮށްދީ، އިސްތަށިތައް ފެޅުމަށް މަގުފަހިކޮށްދޭނެ އެވެ.\nމިހެން ހެދުމުން އިސްތަށިތައް ފެޅުން އިތުރުކޮށްދޭ ކަމަށާއި އިސްތަށި މަދުން ހުންނަ ދިމަދިމާކުން ވެސް އިސްތަށި ފަޅައި މުޅި ތުނބުޅީގެ އިސްތަށި ބޯކޮށްދީ، ބެލެންސްކޮށްދޭ ކަމަށް ގްރޯބިއާޑްސް އިން ބުންޏެވެ.\nރޯލަރު އުނގުޅުމަށް ފަހު، މޫނުގައި މޮއިސްޗަރައިޒާއެއް ނުވަތަ ބިއަޑް އޮއިލްފޮދެއ އުނގުޅާލަންވާނެ އެވެ.\nމި ބޭނުންކުރި ބައެއް މީހުންގެ ގްރޯބިއާޑްސްގެ ވެބްސައިޓް އެ ރިވިއުކުރަމުން ބުނެފައި ވަނީ އެ ރޯލަކީ ހީކުރި ވަރަށް ރަނގަޅު އުފެއްދުމެއް ކަމަށެވެ. އަދި ބޭނުންކުރަން ފެށިތާ ހަފުތާއެއް ފަހުން ނަތީޖާ ފެންނަން ފަށާފައިވާ ކަމަށް ބުނެފައިވެ އެވެ.\nއެހެންވެ އަމިއްލަ އަށް ތަޖުރިބާކޮށްލުމުގެ ގޮތުން ވެސް މީގެ ރޯލަރެއް ހޯދުން ކިހިނެއް ވާނެ ހެއްޔެވެ؟ އަގަކީ 32 ޑޮލަރެވެ. ގްރޯބިއާޑްސްގެ ވެބްސައިޓުން އޯޑަރު ވެސް ކޮށްލެވޭނެ އެވެ.


ކްލަބްތައް ކަމިޝަނަރ އޮފް ސްޕޯޓްސްގައި ރަޖިސްޓްރީވުން\nމިއެސޯސިއޭޝަންގެ މެމްބަރޝިޕް ދިނުމަށް މިހާރު ހަމަޖެހިފައިވަނީ މިނިސްޓްރީ އޮފް ޔޫތް އެންޑް ސްޕޯރޓްސް ގައި ރަޖިސްޓްރީ ވެފައިވާ ކުލަބް/ޖަމްޢިއްޔާ ތަކަށް އެކަންޏެވެ. ނަމަވެސް ބައެއް އައު ކުލަބް/ޖަމްޢިއްޔާ ތަކުން ދަނީ މިދެންނެވި ގޮތަށް މިނިސްޓްރީ އޮފް ޔޫތް އެންޑް ސްޕޯރޓްސް ގައި ރަޖިސްޓްރީ ނުވިނަމަވެސް މެމްބަރޝިޕްއަށް އެދި މިއެސޯސިއޭޝަނަށް ފޯރމް ހުށައަޅަމުންނެވެ.\nވީމާ، މިފަދަ ކުލަބް/ޖަމްޢިއްޔާ ތަކުން މިނިސްޓްރީ އޮފް ޔޫތް އެންޑް ސްޕޯރޓްސް ގައި ރަޖިސްޓްރީވުމަށް އެދިފައިވާކަން ސާބިތުވާފަދަ ލިޔުމެއް 11 ޖަނަވަރީ 2018 ވާ ބުރާސްފަތި ދުވަހުގެ 12:00 ގެ ކުރިން މިއެސޯސިއޭޝަނަށް ހުށައެޅުއްވުން އެދެމެވެ. އަދި މިދެންނެވި ސުންގަޑި ހަމަވުމުގެ ކުރިން ލިޔުން ހުށަނާޅުއްވާ ކުލަބް/ޖަމްޢިއްޔާ ތަކަށް ކުރިއަށް އޮތް 26 ވަނަ އެމް.ބީ.އޭ ޗެމްޕިއަންޝިޕް މުބާރާތުގައި ބައިވެރިވުމުގެ ފުރުސަތު ނޯންނާނެކަމުގައި ދަންނަވަމެވެ.\nޕަބްލިޝްކުރި ތާރީޚު: 09 ޖަނަވަރީ 2018\nސުންގަޑި: 11 ޖަނަވަރީ 2018 1200


Fahuvaguthu Bangladesh rovvaalaa Nepal final ah - vNews.mv\nބަންގްލަދޭޝް އާއި ނޭޕާލް ބައްދަލުކުރި މެޗުގެ ތެރެއިން ނޭޕާލުގެ ލަނޑު ކާމިޔާބު ކޮށްދިން އަންޖަން ބިސްޓާ- ފޮޓޯ:- އިމޭޖަސް. އެމްވީ\nފަހުވަގުތު ބަންގްލަދޭޝް ރޮއްވާލާ ނޭޕާލް ފައިނަލަށް\nއައްފާން މުހައްމަދު 13 October 2021, 18:47\nސާފް ޗެމްޕިއަންޝިޕުގެ އެންމެ ވާދަވެރި މެޗުތައް މިއަދު ކުޅެން ފަށާފައިވާއިރު އެންމެފަހުވަގުތުގައި މުޅި ބަންގްލަދޭޝް ރޮއްވާލާ ނޭޕާލް ޓީމުން ފުރަތަމަ ފަހަރަށް މުބާރާތުގެ ފައިނަލަށް ދަތުރުކޮށްފިއެވެ.\nގަލޮޅު ރަސްމީ ފުޓުބޯޅަ ދަނޑުގައި ކުޅުނު ސެމީ ފައިނަލެއްފަދަ މިމެޗު އެއްވަރުކޮށްލައިގެންވެސް ނޭޕާލަށް މުބާރާތުގެ ފައިނަލަށް ދަތުރުކުރުމުގެ ފުރުސަތު އޮތްއިރު އެޓީމުން ފައިނަލްގެ ޖާގަ ކަށަވަރުކުރީ މެޗުގެ އެންމެފަހު ވަގުތުކޮޅުގެ ތެރޭއެވެ.\nބަންގްލަދޭޝް ޓީމުގެ ފަރާތުން މޮޅު ކުޅުމެއް ފެނިގެންދިޔަ މިމެޗުގައި ފުރަތަމަ ލަނޑުޖަހާ ލީޑުނެގީވެސް އެޓީމުންނެވެ. ފުރަތަމަ ހާފުގެ9ވަނަ މިނޭތުގައި މިލަނޑު އެޓީމަށް ކާމިޔާބު ކޮށްދިނީ ސުމޮން ރެޒާ އެވެ.\nމިހާފުގައި ދެޓީމަށްވެސް ވަނީ ލަނޑުޖަހަން ރަނގަޅު ގިނަ ފުރުސަތުތަކެއް ލިބިފައެވެ. އެހެންނަމަވެސް މިހާފުގައި އިތުރުލަނޑެއް ފެނިގެންގޮސްފައެއް ނުވެއެވެ.\nމެޗުގެ ދެވަނަ ހާފު ފަށައިގެން ދެ ޓީމުގެ ފަރާތުން ހަމަހަމަ ކުޅުމެއް ފެނިގެންދިޔައިރު، މެޗުގެ 52 ވަނަ މިނެޓުގައި ނޭޕާލުގެ ނަވްޔަންގް ޝެރެސްތާއަށް ވަނީ ލަނޑު ޖަހަން ރަނުގެ ފުރުސަތެއް ލިބި ބޭކާރުވެފައެވެ. އޭރިއާ ތެރެއިން މުޅިން ހުހަށްހުރެ ފޮނުވާލި ބޯޅަ ބަންގްލަދޭޝްގެ ގޯލްކީޕަރު އަނީސުރް ރަހުމާން ވަނީ ހުށިޔާރުކަމާއެކު ދިފާއުކޮށްފައެވެ. އަދި އޭގެ ދެ މިނެޓު ފަހުން ބަންގްލަދޭޝްގެ އެމްޑީ ސުމަން ރިޒާއަށްވެސް ވަނީ ލަނޑު ޖަހަން ހުސް ފުރުސަތެއް ލިބި ބޭކާރުވެފައެވެ.\nމޮޅަށް ކުޅެމުންދިޔަ ބަންގްލަދޭޝްއަށް މެޗުގައި މައްސަލަތަކެއް ކުރިމަތިވީ 79 ވަނަ މިނެޓުގައި އެޓީމުގެ ކީޕަރަށް ދެއްކި ރަތްކާޑާއި އެކުއެވެ. ރެފުރީ އޭނާއަށް ރަތް ކާޑެއް ދެއްކީ ނޭޕާލުގެ ކައުންޓަ އެޓޭކެއް ހުއްޓުވުމަށް އޭރިއާ ބޭރުން ބޯޅައިގައި އަތްލުމާ ގުޅިގެންނެވެ.\nމި ރަތްކާޑާއެކު ބަންގްލަދޭޝް ޓީމުގެ ފަހަތަށް ބާރުބޮޑުގެ ޕްރެޝަރ ބޮޑުވަމުންދިޔައިރު ނޭޕާލުން މެޗުގެ ނަތީޖާ ހަމަހަމަކުރީ ލިބުނު ޕެނަލްޓީއަކުންނެވެ. މެޗުގެ ފުރިހަމަވަގުތު ހަމަވާން ދެމިނެޓަށްވެފައި ވަނިކޮށް މި ޕެނަލްޓީ ގޯލުގެ ތެރެއަށް ވައްދާލައިގެން ނޭޕާލް އަށް މުބާރާތުގެ ތާރީހުގައިވެސް ފައިނަލްގެ ޖާގައެއް ކަށަވަރުކޮށްދިނީ އަންޖަން ބިސްޓާއެވެ. މިއީ އޭރިއާ ތެރެއިން ބަންގްލަދޭޝްގެ ބިޝްވަނާތު ޖޯޝް އަންޖަން ބިސްޓާއަށް ކުރި ފައުލަކާ ގުޅިގެން ލިބުނު ޕެނަލްޓީއެކެވެ.\nފުރަތަމަ ފަހަރަށް ނޭޕާލުން މުބާރާތުގެ ފައިނަލްގެ ޖާގައެއް ހޯދިއިރު މިހާތަނަށް އެގައުމަށް މި މުބާރާތުގައި ހޯދިފައިވާ އެންމެބޮޑު ކާމިޔާބީއަކީ 1993 ވަނަ އަހަރުގެ ސާފް ޗެމްޕިއަންޝިޕުގެ ތިންވަނަ ހޯދުމެވެ.\nފައިނަލްގެ ފުރަތަމަ ޖާގަ ނޭޕާލުން ކަށަވަރުކުރިއިރު ދެން ފައިނަލްގައި ކުޅޭނީ މިރޭ ރާއްޖެ އާއި އިންޑިއާ ބައްދަލުކުރާ މެޗު ކާމިޔާބު ކުރާ ޓީމެކެވެ. އެހެންނަނަމަވެސް ރާއްޖެއަށް މިމެޗު އެއްވަރުކޮށްލައިގެންވެސް ފައިނަލްގައި ކުޅެވޭނެއެވެ.\nޕޮއިންޓް ތާވަލް އޮތްގޮތުން4މެޗުން7ޕޮއިންޓާއެކު ނޭޕާލް އެއްވަނައިގައި އޮތްއިރު ދެވަނައިގައި ރާއްޖެ އޮތީ3މެޗުން6ޕޮއިންޓާއެކުއެވެ. ތިންވަނައިގައި އިންޑިއާ5ޕޮއިންޓާއެކު އޮތްއިރު4ވަނަ އަދި ފަސްވަނައިގައި އޮތީ މުބާރާތުން މިހާރު ކަޓާފައިވާ ބަންގްލަދޭޝް އާއި ސްރީ ލަންކާއެވެ.\nބަންގްލަދޭޝް ނޭޕާލް ސާފް ޗެމްޕިއަންޝިޕް ކުޅިވަރު\nEmail: newsroo[email protected]


Niuma negative, Fathuranee dhogu vaahaka thakeh\nނިއުމާ ނެގެޓިވް، ފަތުރަނީ ދޮގު ވާހަކަތަކެއް\nނިއުމާ މުހައްމަދު ލަވައެއްގެ މަންޒަރެއްގައި: ނިއުމާއާ ގުޅޭގޮތުން ދެކެވެމުން ދަނީ ދޮގު ވާހަކަތަކެއް --\nމަޝްހޫރު ފިލްމީ ތަރި ނިއުމާ މުހައްްމަދު، ކޮވިޑް-19 އަށް ޕޮޒިޓިވްވެފައިވާ ކަމަށް ބުނެ ދައްކަމުންދާ ވާހަކަތައް އޭނާ ދޮގުކޮށްފި އެވެ.\nއަވަސް އާ ވާހަކަދައްކަމުން ނިއުމާ ބުނީ ކޮވިޑް-19 އަށް ޕޮޒިޓިވްވި 21 ވަނަ މީހާއާ ޑައިރެެކްޓް ކޮންޓެކްވެފައިވާތީ އެޗްޕީއޭއަށް އެކަން އޭނާ އެންގި ކަމަށެވެ. އަދި އެޗްޕީއޭގެ ޓީމް އޭނާ ދިރިއުޅޭ ގެއަށް އައިސް ސާމްޕަލް ނަގާފައިވާ ކަމަށެވެ. އެ ނަތީޖާވީ ނެގެޓިވްއެވެ.\nނިއުމާގެ ސާމްޕަލް ނަގަން އެޗްޕީއޭގެ ޓީމް ހަރަކާތްތެރިވަނިކޮށް ނަގާފައިވާ ފޮޓޯއެއް ބަޔަކު ވަނީ ސޯޝަލް މީޑިއާގައި އާންމުކޮށްފައެވެ. އަދި އެ ފޮޓޯއާއެކު ހަގީގަތެއްނެތް އެތައް ވާހަކަތަކެއް ދަނީ ފަތުރަމުންނެވެ. އެގޮތުން ނިއުމާ ކޮވިޑް-19 އަށް ޕޮޒިޓިވްވެފައިވާ ކަމަށް ބުނެ ބައެއް މީހުން ގެންދަނީ ވާހަކަ ދައްކަމުންނެވެ.\nނިއުމާ ބުނީ އެކަން ކުރަނީ ކޮންމެ ބަޔަކު ނަމަވެސް އެކަމުގެ ސަބަބުން އޭނާއާ އާއިލާއަށް އަދި ހެޔޮ އެދޭ އެތައް ބަޔަކަށް އެ ދެވެނީ ވަރަށް ބޮޑު ހިތާމައެއް ކަމަށެވެ. އަދި އެފަދަ ދޮގު ވާހަކަތަކެއް ފެތުރުމުން އާއިލާގެ ތެރޭގައިވެސް އެކަމުގެ ކަންބޮޑުވުން އުފެދިފައިވާ ކަމަށެވެ.\nމީގެ އިތުރުން ނިއުމާ ވަނީ އިތުރު ކަމެއްވެސް ފާހަގަކޮށްފައެވެ. އެއީ ޕޮޒިޓިވްވާ މީހުންނާ ކޮންޓެކްވާ މީހުން އެކަން ރިޕޯޓްކުރަން މިފަދަ ކަންކަމުގެ ސަަބަބުން ފަސް ޖެހުމެވެ.\n"..އެއީ ކިހާ ބޮޑު ކަންބޮޑުވުމެއްތޯ. މިގޮތަށް ޓެސްޓްކުރާ މީހުންގެ ވާހަކަތައް އާންމުވެ، ހަގީގަތެއް ނެތް ދޮގު ވާހަކަތައް މިގޮތަށް ފަތުރާނަމަ ކަމާބެހޭ ފަރާތްތަކަށް ކަންކަން ރިޕޯޓްކުރަން ފަސްޖެހޭނެ."\nނިއުމާ ބުނީ އޭނާގެ އުންމީދަކީ ހުރިހާ އެންމެންނަށްވެސް ހެޔޮ ވިސްނުން ލިބުން ކަމަށެވެ. އަދި މިފަދަ ހައްސާސް ވަގުތެއްގައި ދޮގު ވާހަކަތައް ނުފަތުރާ ރައްކާތެރިކަމަށްޓަކައި ހުރިހާ އެންމެންވެސް ކަމާބެހޭ ފަރާތްތަކުން އަޅާފައިވާ ފިޔަވަޅުތަކަށް ބޯލެނބުމަށް ނިއުމާ ގޮވާލާފައިވެއެވެ.\nއެޗްޕީއޭ ނިއުމާ މުހައްމަދު ކޮވިޑް-19\nކޮވިޑް: މާލެއިން 38، އަތޮޅުތަކުން 78\nކޮވިޑަށް ޕޮޒިޓިވްވީ 72 މީހަކު\nކޮވިޑް ނަންބަރު 126 އަށް މައްޗަށް ޖެހިލައިފި\nކޮވިޑްގައި މި މަހު ފަސްވަނަ މީހަކު މަރުވެއްޖެ


SunOnline: REPORT - Council eh ge ninmun: vissakah aharuge sagaafathehge nimun!\nކައުންސިލެއްގެ ނިންމުން: ވިއްސަކަށް އަހަރުގެ ސަގާފަތެއްގެ ނިމުން!\nނަޖާހު މަސްއޫދު 28 Jun 2019, 13:43\nކުޅުދުއްފުށީގައި ކޮންމެ ހޮނިހިރު ދުވަހަކު ކުރިއަށްދާ "ހޮނިހިރު ބާޒާރު": އެ ބާޒާރު އަންނަ މަހުގެ ހަތަކުން ފެށިގެން ކުރިއަށް ނުގެންދެވޭނެ -- ސަން ފޮޓޯ/ ނަޖާހު މަސްއޫދު\nހދ. އަތޮޅުގެ އެކި ރަށްރަށުގެ ވިޔަފާރިވެރިން ކޮންމެ ހޮނިހިރު ދުވަހަކު ކުޅުދުއްފުއްޓަށް އެއްވެ ގަސްތަކެއްގެެ ފިނި ހިޔަލުގައި ބަރިބަރިއަށް އެތުރިގެން ތިބެ ވިޔަފާރި ކުރެއެވެ. އެ ސަހަރައްދުގައި ކުދި ބޮޑު، އެކި ޖިންސުގެ މީހުން ވިޔަފާރި ކުރުމުގައި ހޭލަ މޭލަވެ އުޅެއެވެ. އެކި ބާވަތް ބާވަތުގެ މޭވަޔާއި ތަރުކާރީއާއި ކުރުނބަލާއި ކާއްޓާއި ރޯނާއި، ހިތަށް އަރުވާލި ކޮންމެ ފަދަ ދިވެހި އުފެއްދުމެއް އެތަނުން ލިބެން ހުރެއެވެ. މިއީ ކުޅުދުއްފުށި، ކައިރި ރަށްތަކާ ގުޅުވައިދޭ ވިޔަފާރީގެ "ހަބް" އަދި ސަރަހައްދީ ސަގާފަތަކަށް ވެފައިވާ ހޮނިހިރު ބާޒާރެެވެ.\nހޮނިހިރު ބާޒާރު ކުރުކޮށް\nއެންމެ ފުރަތަމަ ފެށިގެން އައީ ކުޅުފުއްފުށީ ބަނދަރު ސަރަހައްދުގައި\nހޮނިހިރު ބާޒާރު ކުރިއަށްދާތާ މިހާރު ވިއްސަކަށް އަހަރު ވެދާނެ\nނޮޅިވަރަމް، ނޮޅިވަރަންފަރު، ހަނިމާދޫ، ކުމުންދޫ އަދި ނޭކުރެންދޫ ފަދަ ރަށްތަކުން ވިޔަފާރިވެރިން އާދޭ\nއެކަން ފުޅާވެގެން ދިޔައީ ރައީސް މުހައްމަދު ނަޝީދުގެ ސަރުކާރުގައި ފެށި ދަތުރުފަތުރުގެ ނިޒާމާއެކު\nބަނދަރު ސަރަހައްދުގެ ބިން ހިއްކުމުން، ހޮނިހިރު ބާޒާރު ރަށު ތެރެއަށް ބަދަލުވި\nއެފަހުން ބާޒާރު ކުރިއަށް ދަނީ ކުޅުދުއްފުށީ ހޮސްޕިޓަލު ކައިރީގައި ހުންނަ ގަސްތަކެއްގެ ހިޔަލުގައި\nމެދުކެނޑުމެއް ނެތި ކުރިއަށް ދާތާ ވިއްސަކަށް އަހަރު ފަހުން މިދިޔަ ހޯމަ ދުވަހު ކުޅުދުއްފުށީ ކައުންސިލުން ކުރި އިއުލާނަކާއެކު ހޮނިހިރު ބާޒާރު މިހާރު މިވަނީ ހުއްޓުމަކަށް އަންނަން ގާތްވެފައެވެ. ކުޅުދުއްފުށި ކުޅުދުއްފުއްޓަށް ހަދައިދޭ، އަދި އެންމެން ގުޅުވައިދިން ސަގާފަތް ނިމުމަކަށް އަންނަނީއެވެ.\n"ކުޅުދުއްފުށީ ލޯކަލް މާރުކޭޓުގެ ހިދުމަތް މިހާރު ފެށިފައި ވާތީ ހޮނިހިރު ދުވަހު ދަތުރުވެރިންނާއި އާންމުން ތަކެތި ވިއްކަން އޮންނަ ވަނި އިމާރާތުގެ ދެކުނުން އޮންނަ ހުސް ބިމުގައި7ޖުލައި 2019 އިން ފެށިގެން ތަކެތި ވިއްކަން ތިބުމަކީ މަނާ ކަމެކެވެ،" އެ ރަށު ކައުންސިލުގެ އިއުލާނުގައި ވެއެވެ.\nއެ އިއުލާނާއެކު އަންނަ މަހުގެ ހަތްވަނަ ދުވަހުން ފެށިގެން ހޮނިހިރު ބާޒާރު ހުއްޓުމަކަށް އަންނާނެއެވެ. އެ މުއްދަތުގެ ތެރޭގައި ދެން ބާކީ އޮތީ އެންމެ ދެ ހޮނިހިރެވެ.\nނިންމުމުގެ އަނެއް ފަރާތް\nކުރީގެ ރައީސް އަބްދުﷲ ޔާމީންގެ ސަރުކާރުގައި ހަތަރު މިލިޔަނެއްހާ ރުފިޔާ ހަރަދުކޮށްގެން ކުޅުދުއްފުށީގައި ލޯކަލް މާރުކޭޓެއް އިމާރަތްކުރި އިރު، ހޮނިހިރު ބާޒާރުގެ ސަގާފަތުގެ ނިމުން އަންނަން ޖެހުނީ އެ މާރުކޭޓުގެ 33 ގޮޅި ކުއްޔަށް ނެގި ވިޔަފާރިވެރިން ރަށު ކައުންސިލަށް ޝަކުވާ ހުށަހެޅުމުންނެވެ.\nއަހަރު ދުވަހަށް، މަހަކު 1،000 ރުފިޔާ ކުއްޔަށް ދައްކާ ގޮތަށް ގޮޅި ހިފައިގެން ތިބި މީހުންގެ ޝަކުވާއަކީ، ހޮނިހިރު ބާޒާރު ކުރިއަށްދާ ނަމަ ގޮޅީގައި އެމީހުންނަށް ނުތިބެވޭނެ ކަމެވެ. ހޮނިހިރު ބާޒާރުގެ ވިޔަފާރިވެރިން ކުއްޔެއް ދައްކަން ނުޖެހޭތީ މާ އަގުހެޔޮކޮށް މުދާ ވިއްކޭނެ ކަމެވެ. އަދި ގޮޅި ނެގި ވިޔަފާރިވެރިން ބުނަމުން ދަނީ ހޮނިހިރު ބާޒާރު ކުރިއަށްދާ ނަމަ އެ ބާޒާރުގެ އަގުތަކާ ވާދަކުރަން އެމީހުންވެސް ލޯކަލް މާރުކޭޓުން ނުކުމެ ތިބޭނީ ހޮނިހިރު ބާޒާރުގައި ކަމަށެވެ.\n"އެ ފަރާތްތަކުން ބުނަނީ އެތަނުގައި ގަސްދަށުގައި ވިޔަފާރި ކުރާ ކަމަށް ވަންޏާ، ތިމަންނަމެންނަކަށް މާރުކޭޓު ގޮޅީގައި ނުތިބެވޭނެއޭ. ތިމަންމެންނަކީ ކުލި ދައްކައިގެން ތިބޭ ބައެކޭ. އެތާ ހިލޭ ގަސްދަށުގައި ތިބެގެން ވިއްކަންޏާ އަގުހެޔޮކޮށްވެސް ވިއްކޭނެއޭ ތިމަންނަމެންނަށް ވުރެ،" ގޮޅިތައް ނެގި ވިޔަފާރިވެރިންގެ ކަންބޮޑުވުންތައް ކުޅުދުއްފުށީ ކައުންސިލުގެ ރައީސް ހަސަން އަބްދުއްލަތީފު ކިޔައިދެއްވިއެވެ.\nގޮޅިތައް ނެގި ވިޔަފާރިވެރިން ލޯކަކް މާރުކޭޓުގައި ނުތިބޭނަމަ ލޯކަލް މާރުކޭޓުގެ ބޭނުން އެ ހިސާބުން ކެނޑޭނެއެވެ. މިލިއަނުން ރުފިޔާ ހަރަދުކޮށްގެން ސަރުކާރުން އިމާރާތްކުރި އެ ތަން ބޭކާރު ވާކަށް ރަށު ކައުންސިލުން ބޭނުމެއް ނުވެއެވެ. އެހެންވެ، ކައުންސިލުން ނިންމީ ހޮނިހިރު ބާޒާރު "ގުރުުބާންކުރާށެވެ".\nބާޒާރު ހުއްޓާލުމުގެ އަސަރުތައް\nހޮނިހިރު ބާޒާރުގެ ނިމުން ގެނުވި ކައުންސިލުން ގަބޫލުކުރަނީ، އެ ނިންމުމުން ފައިދާ ކުރާނެ ކަމަށެވެ. ލޯކަލް މާރުކޭޓުން ކުރާނެ ކަމަށް ކައުންސިލުގެ ރައީސް ހަސަން އަބްދުއްލަތީފު ގަބޫލުކުރައްވާ ފައިދާތައް އޭނާ ކިޔައިދެއްވިއެވެ.\nއަބްދުއްލަތީފު ގަބޫލު ކުރައްވަނީ ކައިރި ރަށްރަށުން ހޮނިހިރު ބާޒާރަށް އަންނަ މީހުންނަށް އަދިވެސް ކުޅުދުއްފުށީގައި ވިޔަފާރި ކުރެވޭނެ ކަމަށެވެ. އޭނާ ވިދާޅުވީ، އެ މީހުންނަށް މުދާ ލޯކަލް މާރުކޭޓުގެ ގޮޅިތަކަށް ވިއްކައިގެން ފައިދާ ހޯދޭނެ ކަމަށެވެ.\n"ހަމަ އެތިކޮޅު މާރުކޭޓަށް ވިއްކާލާފައި ފައިސާއަށް ބަދަލުކޮށްލުމުގެ މަގު ފަހިވެގެންދާނެ،" އަބްދުއްލަތީފު ވިދާޅުވިއެވެ.\nއެކަމަކު އެއީ ރަށުގެ ރައްޔިތުންނަށް މާ ރަނގަޅު ހަބަރެއް ނޫނެވެ. ސަބަބަކީ ތަކެތީގެ އަގު އުފުލުމެވެ. ލޯކަލް މާރުކޭޓަކީ ކުލި ދައްކަން ޖެހޭ ތަނެއް ކަމުން އެތަނުން ގަންނަ ތަކެތި ހޮނިހިރު ބާޒާރަށް ވުރެ އަގު ބޮޑުވާނެއެވެ. އަދި، ގޮޅިތަކުގައި ތިބޭ ވިޔަފާރިވެރިން ރަށްރަށު މީހުން އަތުން މުދާ ގަންނަން ފަށައިފިނަމަ އެއީ އަގުތައް އުފުލިގެންދާނެ އެހެން ސަބަބެކެވެ.\n"މީގެ ކުރިން އަގުހެޔޮކޮށް ހޮނިހިރު ބާޒާރުން ލިބުނު އެއްޗެހި ދެން ލޯކަލް މާރުކޭޓުން ލިބޭނީ އަގު ބޮޑުކޮށް. އެއީ މިހާރު އިތުރު އަގުތަކެއް އޭގެ ތެރެއަށް ވަންނާތީ،" ސަންއާ ވާހަކަ ދެއްކި ކުޅުދުއްފުށީ މީހަކު ބުންޏެވެ.\nއެކަމަކު ކައުންސިލުން ލޯކަލް މާރުކޭޓުގެ ދިފާއުގައި ބުނަނީ ކުރިން ކޮންމެ ހޮނިހިރު ދުވަހަކު ލިބެން ހުންނަ އެއްޗެހި މިހާރު ކޮންމެ ދުވަހަކު ލިބެން ހުންނާނެ ކަމަށެވެ.\n"މިހާރު މި އޮންނަ ގޮތުން ވިއްޔާ ހޮނިހިރު ދުވަހު އަށަކުން ފެށިގެން އެކަކާ ދެމެދު މި ތަކެތި ގަންނަން ލިބެނީ. އޭގެ ބަދަލުގައި ހަފްތާއަކު ކޮންމެ ދުވަހަކު ކޮންމެ ވަގުތަކު ލިބެން ހުރުމަކީ ވަރަށް ބޮޑު ފަސޭހައަކަށް ވެގެންދާނެ،" އަބްދުއްލަތީފު ވިދާޅުވިއެވެ.\nހޮނިހިރު ބާޒާރު ހުއްޓުމަކަށް އައުމުން އެންމެ ބޮޑަށް ގެއްލުންވާނެ އެއް ފަރާތަކީ ކުޅުދުއްފުށީ ކައިރި ރަށްރަށުގައި ދަނޑު ހައްދާ ފަރާތްތަކަށެވެ. ދަނޑު ހައްދާ ބައެއް ފަރާތްތަކުން ހަމައެކަނި ވިއްކަނީ ކުޅުދުއްފުށީގައެވެ. މާލެއަކަށް މުދާ ނުގެންދެއެވެ.\nދެން ކުޅުދުއްފުށީގައި ވިޔަފާރި ކުރަން ބޭނުންނަމަ ދަނޑުވެރިންނަށް ޖެހޭނީ ކުޅުދުއްފުށީގައި ރަޖިސްޓްރީކޮށްގެން ހިންގާ ވިޔަފާރިވެރިއަކަށް ނުވަތަ ލޯކަލް މާރުކޭޓު ގޮޅި ކުއްޔަށް ނަގައިގެން އުޅޭ ވިޔަފާރިވެރިއަކަށް މުދާ ވިއްކާށެވެ. އެގޮތަށް ވިއްކުމަކީ ދަނޑުވެރިންނަށް ދަތިތަކެއް ކުރިމަތިވެދާނެ ކަމެއް ކަމަށް ބައެއް މީހުން ދެކެއެވެ.\nލޯކަލް މާރުކޭޓުގެ ގޮޅިތައް ގިނައިން ނަގާފައި ހުރީ ކުޅުދުއްފުށީ މީހުންނެވެ. އެކަމަކު ބައެއް ނޮޅިވަރަމް މީހުންނާއި ނޮޅިވަރަންފަރު މީހުންނަށް ވެސް ގޮޅި ދޫކޮށްފައިވާ ކަމަށް ކައުންސިލުން ބުނެއެވެ. އެއީ ކުޅުދުއްފުށީގައި ދިރިއުޅޭ އެ ރަށްރަށުގެ މީހުންކަމެއް ނުވަތަ ނޫންކަމެއް ހާމައެއް ނުކުރެއެވެ.\nހޮނިހިރު ބާޒާރު ހުއްޓުމަކަށް އަންނާތީ އެތައް ބަޔަކު ދަނީ ކަންބޮޑުވުން ފާޅުކުރަމުންނެވެ. އޭގެ ތެރޭގައި، އަގުތަކާ މެދު ކަންބޮޑުވާ ކުޅުދުއްފުށީ ރައްޔިތުންނާއި، ދިވެހިވަންތަ ދިރިިއުޅުމަށް ލޯބި ކުރާ މީހުން ހިމެނެއެވެ.\nސޯޝަލް މީޑިއާގައި ކަންބޮޑުވުން ފާޅުކުރަމުން ތާރީހު ދިރާސާ ކުރައްވާ އަހްމަދު އަލާ ދީދީ ވިދާޅުވީ، ހޮނިހިރު ބާޒާރަކީ ކުޅުދުއްފުށީގެ ހާއްސަ ކަމެއް ކަމަށާއި، އެ ބާޒާރު ޓޫރިޒަމް އެޓްރެކްޝަނެއްގެ ގޮތުގައިވެސް ބޭނުންކުރެވޭނެ ކަމަށެވެ. ހުދު އޭނާވެސް ޓޫރިސްޓެއްގެ ހައިސިއްޔަތުން އެތަން ބަލާލަން ދިޔަކަމަށް އަލާ ވިދާޅުވިއެވެ.\nސޯޝަލް މީޑިއާގައި ހިޔާލު ފާޅު ކުރި އެހެން މީހަކު ބުނީ އޭނާ ހޮނިހިރު ބާޒާރުން ވިޔަފާރި ކުރި ކަމަށާއި، އެއީ ވިޔަފާރި ކުރުމަށް ލިބުނު ފުރުސަތެއްގެ އިތުރުން މުޅިން ތަފާތު ތަޖުރިބާއެއް ކޮށްލުމުގެ ފުރުސަތެއް ކަމަށެވެ.\nހޮނިހިރު ބާޒާރަކީ މީސް މީހުން ގުޅުވައިދޭ އިޖުތިމާއީ ގޮތުންވެސް މުހިންމު ތަނެއްކަން ހިޔާލު ފާޅުކުރާ ބައެއް މީހުން ބުނެއެވެ. އަދި އެއީ ރޭވުމަކާ ނުލައި ގުދުރަތީ ގޮތުން ފެށިގެން އައި ކަމެއް ކަމުން އެކަން ކުރިއަށް ގެންދަން ބައެއް މީހުން ދަނީ ގޮވާލަމުންނެވެ.\nވިއްސަކަށް އަހަރު ވަންދެން މެދުކެނޑުމެއް ނެތި، ހޮނިހިރު ދުވަސްތަކުގައި ސުލްހަވެރިކަމާއެކު އަމިއްލައަށް އިންތިޒާމުވެ ހިނގަމުން އައި ހޮނިހިރު ބާޒާރަށް މުސްތަގުބަލެއް ނެތްކަމަށް ރަށު ކައުންސިލުން ނިންމީއެވެ. އެއާއެކު ސަރަހައްދުގެ ރަށްރަށުންވެސް މީހުން ކުޅުދުއްފުއްޓަށް ގޮސް ހިޔާދޭ ގަސްގަހުގެ ހިޔަލުގައި ތިބެ ސާދާ ގޮތެއްގައި ކުރި އިގްތިސާދީ މަސައްކަތްވެސް ނިމުނީއެވެ. މިފަދަ މުހިންމު އިޖުތިމާއީ ކަމެއް ނެތިގެންދާ އިރު އެކަން ދެމެހެއްޓުމަށް ސަރުކާރުގެ ކަމާ ބެހޭ ގުނަވަނަކުން މަސައްކަތް ކުރާނެތޯ މިއީ ކުރެވޭ ސުވާލެކެވެ.


World Cup: Group A (Russia) - Vaguthu\nވޯލްޑް ކަޕް: ގްރޫޕް އޭ - ރަޝިޔާ\nރަޝިޔާ ޓީމުގެ ކުޅުންތެރިން - ފޮޓޯ: އޭއެފްޕީ\nރަޝިއާ (ގުރޫޕް އޭ)\nފީފާ ރޭންކިން: 66\nފުރަތަމަ ވޯލްޑް ކަޕް ކުޅުނީ: 1958\nއެންމެ ފަހުން ވޯލްޑް ކަޕް ކުޅުނީ: 2014\nވޯލްޑް ކަޕްގެ އެންމެ ރަނގަޅު ނަތީޖާ: ހަތަރު ވަނަ (1966)\nރަޝިއާ އަކީ 2018 ވަނަ އަހަރުގެ ވޯލްޑް ކަޕް ހޯސްޓް ކުރާ ޤައުމެވެ. މިއީ ރަޝިއާގައި ފީފާ ވޯލްޑް ކަޕް ބާއްވާ ފުރަތަމަ ފަހަރެވެ.\nމީގެ ކުރިން ރަޝިއާ ވަނީ 10 ފަހަރު ވޯލްޑް ކަޕްގައި ވާދަކޮށްފަ އެވެ. ކުރިން ސޯވިއެޓް ޔޫނިއެންގެ ގޮތުގައި އޮތް ރަޝިއާ އިން އެންމެ ފުރަތަމަ ވޯލްޑް ކަޕްގައި ވާދަކުރީ 1958 ވަނަ އަހަރެވެ. ފުރަތަމަ ވޯލްޑް ކަޕްގައި ވާދަކުރި އަހަރު ރަޝިއާ ވަނީ މުބާރާތުގެ ކުއާޓާ ފައިނަލަށް ދަތުރުކޮށްފަ އެވެ.\nސޯވިއެޓް ޔޫނިއަންގެ ގޮތުގައި ރަޝިއާ އިން ވަނީ 1958 ވަނަ އަހަރުން ފެށިގެން 1990 ވަނަ އަހަރާ ހަމައަށް ވޯލްޑް ކަޕްގައި ވާދަކޮށްފަ އެވެ. މި މުއްދަތުގެ ތެރޭގައި ރަޝިއާ ވޯލްޑް ކަޕްގައި ނުކުޅެނީ 1974 ވަނަ އަހަރާއި 1978 ވަނަ އަހަރެވެ.\nސޯވިއެޓް ޔޫނިއަންގެ ގޮތުގައި ރަޝިއާ ވޯލްޑް ކަޕްގައި ވާދަކުރިއިރު، ތިން ފަހަރު ވަނީ ވޯލްޑް ކަޕްގެ ކުއާޓާ ފައިނަލްގައި ވާދަކޮށްފަ އެވެ. އަދި 1966 ވަނަ އަހަރުގެ ވޯލްޑް ކަޕްގެ ހަތަރު ވަނަ ވަނީ ހޯދައިފަ އެވެ. މިއީ ރަޝިއާ އަށް ވޯލްޑް ކަޕްގައި މިހާތަނަށް ލިބުނު އެންމެ ބޮޑު ކާމިޔާބީ އެވެ.\nސޯވިއެޓް ޔޫނިއަން ރޫޅި، ވަކި ދައުލަތެއްގެ ގޮތުގައި ރަޝިއާ އުފެދުނު ފަހުން އެ ޤައުމު ވާދަކުރި ފުރަތަމަ ވޯލްޑް ކަޕަކީ 1994 ވަނަ އަހަރު އެމެރިކާގައި އޮތް ވޯލްޑް ކަޕެވެ. އަަދި އޭގެ ފަހުން ރަޝިއާ ވަނީ 2002 އަދި 2014 ވަނަ އަހަރުގެ ވޯލްޑް ކަޕްގައި ވާދަކޮށްފަ އެވެ.\nނަން: ސްޓެނިސްލާފް ސަލަމޯވިޗް ޗެރްޗެސޯފް\nއުފަން ތާރީޙް:2ސެޕްޓެމްބަރ 1963 (54 އަހަރު)\nޓީމާ ހަވާލުވީ: 2016 ވަނަ އަހަރު\nމި ފަހަރުގެ ވޯލްޑް ކަޕްގައި ރަޝިއާ އަށް އިރުޝާދު ދޭނީ ތަޖުރިބާކާރު ކޯޗު ސްޓަނިސްލާވް ޗެރްޗެސޯފް އެވެ. އުމުރުން 54 ވަނަ އަހަރުގެ ޗެރްޗެސޯފްގެ ކޯޗިން ކެރިއަރުގައި އޭނާ ވަނީ އޮސްޓްރިއާ، ޕޯލެންޑް އަދި ރަޝިއާގެ ރަނގަޅު ކްލަބުތަކެއްގައި މަސައްކަތްކޮށްފަ އެވެ. ރަޝިއާގެ ކޯޗުކަމާ 2016 ވަނަ އަހަރުގެ އޯގަސްޓް މަހު ހަވާލުވުމުގެ ކުރިން، ޗެރްޗެސޯފް ހުރީ ޕޮލެންޑްގެ އެންމެ މަޝްހޫރު ކްލަބު ކަމަށްވާ ލެގިއާ ވޯސޯގެ ކޯޗުގެ މަޤާމުގަ އެވެ.\nކުޅުންތެރިޔެއްގެ ގޮތުގައި ގޯލްކީޕަރަކަށް ކުޅުނު ޗެރްޗެސޯފް ޗެރްޗެސޯފް ވަނީ ރަޝިއާގެ މަޝްހޫރު ކްލަބުތަކަށް ކުޅެފަ އެވެ. އަދި ސޯވިއެޓް ޔޫނިއަން އާއި ރަޝިއާގެ ޤައުމީ ޓީމަށް ވެސް ކުޅެފައެވެ.\nޗެރްޗެސޯފް އަށް ރަޝިއާގެ ކޯޗުގެ މަޤާމު ހަވާލުކުރުމާއެކު، ބައެއް ފަރާތްތަކުގެ ފާޑުކިއުންތައް ވެސް އަމާޒުވިއެވެ. އޭގެ އެއް ސަބަބަކީ ޗެރްޗެސޯފްގެ ކޯޗިން ކެރިއަރުގައި އޭނާ އަށް އެއް ކްލަބެއްގައި މާގިނަ ދުވަހު މަސައްކަތް ކުރެވިފައި ނެތުމެވެ.\nރަޝިއާގެ ޤައުމީ ޓީމާ ހަވާލުވުމުގެ ކުރިން، ޗެރްޗެސޯފް ކޯޗުކޮށްދިން ހުރިހާ ކްލަބެއްގައި ވެސް އޭނާ މަސައްކަތްކޮށްފައިވަނީ އެއް ސީޒަނަށެވެ. އެހެން ނަމަވެސް ޒުވާން ކުޅުންތެރިންތަކަކަށް ފުރުސަތު ދީ، ރަޝިއާގެ ކުޅުން ބަދަލުކޮށްލަން ކުރާ މަސައްކަތުގެ ސަބަބުން އޭނާ އަށް ވަނީ ތައުރީފު ވެސް ލިބިފަ އެވެ.\nރަޝިއާގެ ޤައުމީ ޓީމުގެ ކެޕްޓަން އީގޯރ އަކިންފިއޭފް އަކީ މި ވަގުތު ރަޝިއާ ޓީމުގައި ހުރި އެންމެ ތަޖުރިބާކާރު އެއް ކުޅުންތެރިޔާ އެވެ. ރަޝިއާގެ ސީއެސްކޭއޭ މޮސްކޯ އަށް 2003 ވަނަ އަހަރުން ފެށިގެން ކުޅެމުންދާ އަކިންފިއޭފް ރަޝިއާގެ ޤައުމީ ޓީމަށް ކުޅެން ފެށީ 2004 ވަނަ އަހަރެވެ. އޭގެ ފަހުން މިހާތަނަށް އޭނާ ވަނީ ޤައުމީ ޓީމަށް 100 އަށްވުރެ ގިނަ މެޗު ކުޅެފަ އެވެ.\nރަޝިއާގެ ޤައުމީ ޓީމާއެކު އޭނާ ވަނީ ޔޫރޯގެ ތިން މުބާރާތް، އަދި 2014 ވަނަ އަހަރުގެ ވޯލްޑް ކަޕްގައި ވާދަކޮށްފަ އެވެ.\nއެލަން ޒަގޮއޭފް ރަޝިއާގެ ގައުމީ ޓީމަށް ކުޅެން ފެށީ 2008 ވަނަ އަހަރެވެ. ރަޝިއާ ޕްރިމިއާ ލީގުގައި ކުޅުނު ފުރަތަމަ ސީޒަންގައި ވެސް އެންމެ އުންމީދީ ކުޅުންތެރިޔާގެ މަޤާމު ހޯދި ޒަގޮއޭފް ،27، ރަޝިއާގެ ޓީމަށް ފުރަތަމަ މެޗެއް ކުޅުނީ އުމުރުން 18 އަހަރުގަ އެވެ.\nޒަގޮއޭފް ބޮޑަށް ވިދާލީ 2012 ވަނަ އަހަރުގެ ޔޫރޯގަ އެވެ. އެ މުބާރާތުގައި އެންމެ ގިނަ ލަނޑު ޖެހި ކުޅުންތެރިންގެ ތެރޭގައި ޒަގޮއޭފް ހިމެނުނުއިރު، ޔޫރަޕްގެ ބޮޑެތި ކްލަބުތަކުން ވެސް އޭނާ އަށް ސަމާލުކަން ދިނެވެ.\nޒަގޮއޭފް ވަނީ 2014 ވަނަ އަހަރުގެ ވޯލްޑް ކަޕްގައި ރަޝިއާގެ ޓީމަށް ކުޅެފަ އެވެ.\nލޮކޮމޯޓިވް މޮސްކޯ އަށް ކުޅެމުންދާ އެލެކްސީ މިރަންޗުކް އަކީ މި ވަގުތު ރަޝިއާގައި ހުރި އެންމެ ހުނަރުވެރި އެއް ކުޅުންތެރިޔާ އެވެ. އުމުރުން 22 އަހަރުގެ މިރަންޗުކް ރަޝިއާގެ ޤައުމީ ޓީމަށް ކުޅެން ފެށީ 2015 ވަނަ އަހަރެވެ. ރަޝިއާ ޕްރިމިއާ ލީގުގައި މޮޅު ކުޅުމެއް ދައްކަމުންދާ މިރަންޗުކް އަށް މި އަހަރުގެ ވޯލްޑް ކަޕަކީ ޤައުމީ ޓީމާއެކު އިންޓަނޭޝަނަލް މުބާރާތެއްގައި ކުރާ ފުރަތަމަ ތަޖުރިބާ އެވެ. އެހެންކަމުން މި ފަހަރުގެ ވޯލްޑް ކަޕްގައި މިރަންޗުކާމެދު ރަޝިއާގެ ސަޕޯޓަރުން ފޮނި އުންމީދުތަކެއް ކުރެ އެވެ.\nޖޫން 12, 2018 16:30\nކޮކޯރިން ވޯލްޑްކަޕުގަ ނުކުޅޭނެ


Universal Aviation Hidhumathaaeku Raajje Anna Private Jet Thahves Ithuruvehjje - Vaguthu\nމިދިޔަ ނޮވެމްބަރު މަހުގެ ތެރޭގައި ފަސެންޖަރުންނަށް އެއާޕޯޓްތަކުގައި ގްރައުންޑް ސާވިސް ދިނުމުގައި މަޝްހޫރު ބައިނަލް އަޤުވާމީ ކުންފުންޏެއް ކަމަށްވާ ޔުނިވާސަލް އޭވިއޭޝަންގެ ޚިދުމަތް ރަސްމީކޮށް ރާއްޖެއަށް ފެށި ފަހުން، މިދިޔަ ދެމަހެއްހާ ދުވަހުގެ ތެރޭގައި ރާއްޖެއަށް 50 ޖެޓް ގެނައި ކަމަށް އިނާ މޯލްޑިވްސް ހޮލިޑޭސްއިން ބުނެފިއެވެ.\nއާއްމުކޮށް ރާއްޖެއަށް ޕްރައިވެޓް ޖެޓުގައި އަންނާނީ މަހުޖަނުންނެވެ. ޔުނިވާސަލް އޭވިއޭޝަންއަކީ މަހުޖަނުންނަށް އެ މީހުން އުއްމީދު ކުރާ މިންވަރަށް އޭވިއޭޝަންގެ ހުރިހާ ހިދުމަތްތަކެއް ފޯރުކޮށްދޭ ކުންފުންޏެކެވެ.\nރާއްޖެއަށް ޔުނިވާސަލް އޭވިއޭޝަން ހިދުމަތްދެމުން ގެންދަނީ އިނާ މޯލްޑިވްސްއާއި ގުޅިގެންނެވެ. ޔުނިވާސަލް އޭވިއޭޝަން މޯލްޑިވްސްގެ ހެޑް ކުއާޓާ މާލޭގައި ހުންނައިރު، އެ ކުންފުނިން މިހާރުވެސް ރާއްޖޭގެ ހަތަރު އެއާޕޯޓަކަށް ހިދުމަތް ދެމުން ދެއެވެ. އެއީ ވެލާނާ އިންޓަނޭޝަނަލް އެއާޕޯޓާއި، ގަން އިންޓަނޭޝަނަލް އެއާޕޯޓާއި ހަނިމާދޫ އިންޓަނޭޝަނަލް އެއާޕޯޓާއި އަދި މާމިގިލި އެއާޕޯޓެވެ.\nޔުނިވާސަލް އޭވިއޭޝަން މޯލްޑިވްސްގެ މެނޭޖިން ޑިރެކްޓަރުކަން ކުރައްވާނީ އަބްދުﷲ ގިޔާސްއެވެ.\nޔުނިވާސަލް އޭވިއޭޝަންގެ ޚިދުމަތް ފެށުމުގެ ގޮތުން ބޭއްވި ނޫސްވެރިންގެ ބައްދަލުވުން – ވަގުތު އިމޭޖްސް: މުހައްމަދު ޖިމީ\nޔުނިވާސަލް އޭވިއޭޝަންއިން ރާއްޖޭގައި ފޯރުކޮށްދޭ ޚިދުމަތްތަކުގެ ތެރޭގައި ކަސްޓަމާއި އިމިގްރޭޝަންގައި އެހީތެރިވެ ދިނުމާއި، ކްރޫއިންގެ އެކޮމޮޑޭޝަން ހަމަޖައްސައި ދިނުމާއި، ސެކިއުރިޓީގެ ޚިދުމަތާއި ބެގޭޖް ހޭންޑްލިން ޚިދުމަތް ވެސް ހިމެނެއެވެ. އަދި އޭގެ އިތުރުން ވެސް ބައެއް ޚިދުމަތްތައް ފޯރުކޮށްދޭނެއެވެ. މި ހިދުމަތް ދެނީ އެމްއޭސީއެލްއާވެސް ގުޅިގެންނެވެ.\nއިއްޔެ މާގިރި ހޮޓެލްގައި ޔުނިވާސަލް އޭވިއޭޝަންގެ ހިދުމަތް ރާއްޖެއަށް ފެއްޓުމުގެ ގޮތުން އިވެންޓެއް ވަނީ ބާއްވާފައެވެ. އެ އިވެންޓްގައި ޔުނިވާސަލް އޭވިއޭޝަންގެ އިސްވެރިން ބައިވެރިވިއެވެ.\nޔުނިވާސަލް ވެދާ އެންޑް އޭވިއޭޝަން ސާވިސްގެ ރީޖަނަލް ޑައިރެކްޓަރ ސަރާހް ކަލްމެޓާ ވިދާޅުވީ، ރާއްޖޭގެ އިޤުތިޞާދަށް ޔުނިވާސަލް އޭވިއޭޝަންގެ ފަރާތުން ފައިދާތައް ކުރާނެ އެއްގޮތަކީ، އެ ކުންފުންޏަކީ ދުނިޔޭގެ ފެންވަރުގެ ކުންފުންޏަކަށްވެފައި، އެ ކުންފުނީގެ ކަންކަން ގިނަ ބަޔަކަށް އެނގިފައިވުމުން އެ ތަނުގެ ފަރާތުން ދެމުންގެންދާ ހިދުމަތްތަކަކަކީ ކިހާ ފެންވަރެއްގެ ހިދުމަތެއްކަން އެނގިގެންވެސް ގިނަ ބަޔަކު ރާއްޖެ އައުމެވެ.\nސަރާހް ނޫސްވެރިންނަށް މައުލޫމާތު ދެއްވަނީ – ވަގުތު އިމޭޖްސް: މުހައްމަދު ޖިމީ\nއަދި މަސައްކަތް ކުރަމުން ދަނީ އިނާ މޯލްޑިވްސްއާއެކު ތަފާތު ޕެކޭޖްތައް ތަޢާރަފްކޮށް އިތުރު ފަތުރުވެރިން ރާއްޖެ ގެނައުމަށްކަންވެސް އޭނާ ފާހަގަކުރެއްވިއެވެ.\n''އަހަރުމެންގެ މި ބްރޭންޑް ނަމާއެކު، ފަތުރުވެރިން ރާއްޖެ އަންނަލެއް ކުރިއަށްވުރެ އިތުރުވާނެ. މީގެ ކުރިން ބައެއް ފަތުވެރިންނަށް އެ މީހުންގެ އަމިއްލަ އެއާކްރާފްޓްގައި ރާއްޖެ ނާދެވޭ. އާއްމުކޮށް އަންނަން މި ޖެހެނީ ކޮންމެވެސް އެއާލައިނެއްގައި. އެ މީހުންނަށް މި ނާދެވޭ ސަބަބުތަކަކީ އެ މީހުންގެ އެ ގެންނަ އެއާކްރާފްޓް މިކޮޅުގައި ބޭއްވޭނެކަމާއި މެދު ޔަގީން ކަމެއް ނޯންނާތީއާއި، އެކަމުގެ ޕްރޮސީޖާ އޮންނަ ގޮތް ނޭނގޭތީވެ. ނަމަވެސް މިހާރު އަހަރުމެންނާއެކު ދުނިޔޭގެ ކޮންމެ ތާކުންވެސް ފަތުރުވެރިން އައިސް ގޮސް ހެދޭނެ ގޮތް މެދުވެރިވާނެ'' ސަރާހް ވިދާޅުވިއެވެ.\nއެ އިވެންޓްގައި ނޫސްވެރިންނަށް މަޢުލޫމާތު ދެއްވަމުން ގިޔާސް ވިދާޅުވީ، އިންޓަނޭޝަނަލް މިފަދަ ބްރޭންޑެއް ރާއްޖެ އައުމުން އެއާޕޯޓުންވެސް ދެމުންގެންދާ ހިދުމަތުގެ ސްޓޭންޑާޑް ވަރަށް ބޮޑަށް އުފުލިގެން ދާނެ ކަމަށެވެ.\nއިނާ މޯލްޑިވްސް ހޮލިޑޭސްގެ މެނޭޖިންގ ޑިރެކްޓަރ މުހައްމަދު ފިރާގް ފާހަގަކުރެއްވި ގޮތުގައި ރާއްޖޭގެ ފަތުރުވެރިކަން ދުވަހެއް ދުވަހަކަށް ކުރިއަރަމުން އަންނައިރު، ރާއްޖެއަށް ޕްރައިވެޓް ޖެޓްތަކުގައި ދަތުރުކުރާ މަހުޖަނުން އަންނައިރު، އަޅާނުވެލި އޮންނަ ކަމަށެވެ.\nގިޔާސް ނޫސްވެރިންނަށް މައުލޫމާތު ދެއްވަނީ – ވަގުތު އިމޭޖްސް: މުހައްމަދު ޖިމީ\nނަމަވެސް އެ ކުންފުނިން ހިދުމަތް ދޭން ފެށުމުން އެކަން ބަދަލުވެ، އިތުބާރު ކުރެވޭ ކުންފުންޏެއްގެ ދަށުން ފަތުރުވެރިންނަށް، އެންމެ ހައި ސްޓޭންޑާޑްގެ ހިދުމަތްތައް، އެ މީހުން ރާއްޖެ އައުމާއި، ހަމައިން ފެށިގެން، އެނބުރި ގައުމަށް ދަންދެން ލިބިގެންދާނެކަން ފިރާގް ފާހަގަކުރެއްވިއެވެ.\nކުރިންވެސް ރާއްޖެއަށް ޔުނިވާސަލް އޭވިއޭޝަން ހިދުމަތް ދެމުންގެންދިޔައެވެ. ނަމަވެސް ކުރިން މަސައްކަތް ކުރަމުން ދިޔައީ އެޖެންޓެއްގެ ގޮތުގައެވެ.\nއިނަ މޯލްޑިވްސްގެ ފިރާގު ނޫސްވެރިންނަށް މައުލޫމާތު ދެއްވަނީ – ވަގުތު އިމޭޖްސް: މުހައްމަދު ޖިމީ\nވެލާނާ އިންޓަނޭޝަނަލް އެއާޕޯޓް ތަރައްގީ ކުރެވިގެން ދިޔުމުން، އެއާޕޯޓްގެ ކެޕޭސިޓީ އިތުރުވެގެން ދާނެކަމަށްވެސް ފިރާގުގެ ވާހަކައިގައި އަލިއަޅުވާލެއްވިއެވެ.\n''މިވަގުތު އަޅުގަނޑުމެން ވަރަށް ދަތިކޮށް މަސައްކަތް ކުރަނީ ވެލާނާ އިންޓަނޭޝަނަލް އެއާޕޯޓްގައި، ޖާގަ ނެތުމާއި، ފެސިލިޓީ ނެތުމާއެކު. އަޅުގަނޑުމެންގެ ޓުއަރިޒަމް އިންޑަސްޓްރީ ގްރޯވެގެން ދިޔައީ، ވަސީލަތްތައް ޑެވެލޮޕްނުވަނީސް'' ފިރާގް ވިދާޅުވިއެވެ.\nރާއްޖޭގެ ޑޮމެސްޓިކް އެއާޕޯޓްތައް އިންޓަނޭޝަނަލް އެއާޕޯޓްތަކަށް ބަދަލުވެގެންދާއިރު، އެ ކުންފުންޏަށްވެސް އިތުރު ފުރުސަތުތައް ލިބިގެންދާނެއެވެ.\nޖެނުއަރީ 18, 2019 09:11\nތޭންކްސް ރައީސް ޔާމީން ގައުމައް ކޮއްދެއްވާފަ ވާ ބޮޑު ހިދުމަތައް. ޥީ މިސް ޔޫ\nޖެނުއަރީ 18, 2019 10:55\nކޮމްޕެނީ ވެބްސައިޓް ގައި ޖަހާފަ ހުރީ ވަރަށް ކުރީގެ ޕޮޓޯސް


spring court in nerunu amurakee himeyn Bagaavaatheh- imthiyaaz\nby vomadmin February 27, 2019\nޕްރައިމަރީގައި ބަލިވިޔަސް އިންތިޚާބުގައި ވާދަކުރެވޭގޮތައް ސްޕްރިންކޯޓުން ނެރުނު ހުކުމަކީ ހިމޭން ބަޣާވާތެއްކަމަށް މާފަންނު އުތުރު ދާއިރާގެ މެމްބަރު އިންތި ސިފަކުރައްވައިފިއެވެ.\nމިއަދުގެ މަޖިލިހުގެ ޖަލްސާގައި ވާހަކަ ދައްކަވަމުން އިންތިޔާޒުވަނީ އިންތިޚާބު ބޯމަތިވެފައިވަނިކޮށް އިންތިޚާބުގެ އުސޫލަށް ކުއްލިބަދަލު ގެނައުމަކީ އެމްޑީޕީން ގަބޫލް ކުރާނެކަމެއްނޫންކަމަށް ވިދާޅުވެފައެވެ. އަދި އެމްޑީޕީން ގައުމީ ފެންވަރެއްގައި ބޮޑު ޕްރައިމަރީއެއްބާއްވާ ނިންމާފައިވަނިކޮށް ކެނޑިޑޭޓުންގެ ކެމްޕެއިނަށްވެސް ހުރަސް އެޅޭގޮތައް ކަންކަން ހިންގުމަކީ ކަންބޮޑުވާކަމެއްކަމަށް އޭނާ ވިދާޅުވިއެވެ.\nސްޕްރިންކޯޓަށް ފާޑުވިދާޅުވެ ވާހަކަ ދައްކަވަމުން އިމްތިޔާޒު ވިދާޅުވީ ޕްރައިމަރީން ބަލިވިމީހުން ވާދަކުރެވޭނެގޮތްހެދީ އެމްޑީޕީ ގަޑުބަޑުކުރަންކަމަށެވެ.\n” އަޅުގަޑުމެން ގަބޫލްކުރާ ހަމައެއްނޫން އިންތިޚާބެއް ބޯމަތިވެފައިވަނިކޮށް އިންތިޚާބުގެ ކަންކަމަށް އިތުރު ކުއްލި ބަދަލުތައް ގެނައުމަކީ. އިންތިޚާބެއް ބޯމަތިވެފައިވަނިކޮށް އިންތިޚާބީ ގައިވާއިދު ތަކަށް އިންތިޚާބީ އުސޫލްތަކަށް އިންތިޚާބީ ގާނޫންތަކަށް ކުއްލި ބަދަލުއައުމަކީ . މީގަބޫލް ކުރެވޭ ހަމައެއްނޫން. އިހައްދުވަހު ސްޕްރިންކޯޓުން އެނިންމެވި ނިންމެވުމެއް ނިކަން ބައްލަވާ . ހަމަ މިހުރިހާ ދުވަހު މިދިޔަ އަބްދުﷲ ޔާމީނުގެ ސަރުކާރަށް ވާގިވެރިވެ ދެއްވުމަށް އެއްކަލަ ގާނޫނެއް އެބޭއްވި ގޮތައް ބާއްވަވާފައި މިއަދު އެމްޑީޕީން ޕްރައިމަރީ ބާއްވާ ނިންމީމާ ގައުމުގެ ފެންވަރުގައި ބޮޑު ވާދަވެރި ޕްރައިމަރީއެއް ބާއްވާ ނިންމާ ކެނޑިޓޭޓުން ހޮވާ ފައްކާވެ ތައްޔާރުވެ ކެމްޕޭނާއިގެން ފެއްޓީމާ ކުއްލިއަކަށް ސްޕްރިންކޯޓުގެ ތެރޭގައި މިހެއްދެވި އެއްޗަކީ އެއްކަލަ ގާނޫންގެ ބައެއް އުވާލާފާ އަޅުގަޑުމެންގެ ޕާޓީގެ ޕްރައިމަރީން ބަލިވިމީހުންނަށް އިތުރަށް އިންތިޚާބުގައި ވާދަކުރެވޭނެގޮތްހަދާ އަޅުގަޑުމެން ގަޑުބަޑުކުރުމުގެ މަސައްކަތް އެނިޔަތުގައި ކުރެއްވިކަމެއް . ސްޕްރިންކޯޓަކީ ތިޔަބޭފުޅުންނަށް އެގިވަޑައިގަންނަވާނެ . ޝޯމޯޓޯގެ ދަށުން ކިތައް ކަންތައްތައްކުރެއްވި. ކިތައްގާނޫން . ކިތައް ބާބޫ ކިތައްގޮތައް އަމިލައަށް އުފުއްލަވައިގެން ބާޠިލް ކުރެއްވީ . ” އިމްތިޔާޒް ވިދާޅުވިއެވެ.\nއިތުރަށް ވާހަކަ ދައްކަވަމުން އިމްތިޔާޒު ވިދާޅުވީ ރަށްޔިތުންނަށް ބޭނުންވާނޭ ކަންތައްތައް ފުއްދާދެއްވުމަށް ވައުދުތަކެއް ހިފައިގެން ނިކުތީ ހަމައެކަނި އެމްޑީޕީންކަމަށެވެ. އެހެން ޕާޓީތަކުން މަސައްކަތްކުރަނީ އިންތިޚާބުގެ އުސޫލްތައް ބަދަލުކުރުމަށާ އިންތިޚާބް ފަސްކުރުމަށްކަމަށް ވިދާޅުވެ އެކަމަށް އިމްތިޔާޒުވަނީ ފާޑުވިދާޅުވެފައެވެ.\nއިންތި މިހެން ވިދާޅުވިއިރު އެމްޑީޕީގެ ރައީސް މުހައްމަދު ނަޝީދުވެސްވަނީ ޕްރައިމަރީން ބަލިވާމީހުންނަށް އިންތިޚާބަށް ކުރިމަތިލެވޭގޮތައް ނިންމުމުން ފާޑުވިދާޅުވެފައެވެ.\nއެމްޑީޕީން މިފަދައިން ވަކާލާތުކުރާއިރު ޕްރައިމަރީގައި ވާދަކޮށް ބަލިވާފަރާތްތަކަށް އަލުން ކުރިމަތި ލެވޭގޮތައް ކަނޑައޅުމުން އެކަމަށް މަޖިލިހުގެ ތަޅުމުގައި މެމްބަރު އިމްތިޔާޒްވެސް ހިމެނޭގޮތައް ގިނަ މެމްބަރުންވަނީ ފާޑު ވިދާޅުވެފައެވެ.


Juventus ge maayoosee feshun, Molheh nuhoadhi dhigu dhemenee - One Online\nޔުވެންޓަސް މާޔޫސް ކަމުގައި --\nޔުވެންޓަސްގެ މާޔޫސީ ފެށުން މޮެޅެއް ނުހޯދި ދިގު ދެމެނީ\nސީޒަން ފެށިގެން މިހާތަނަށް ލީގުގައި ޔުވެންޓަސް އިން ކުޅުނު ތިންވަނަ މެޗުންވެސް މޮޅެއް ނުހޯދި، އެޓީމުގެ މާޔޫސީ ފެށުން ދިގުލައިގެން ގޮސްފިއެވެ.\nޔުވެންޓަސްގެ ޕްރޮފައިލިކް ފޯވަޑް ކްރިސްޓިއާނޯ ރޮނާލްޑޯ އެ ކްލަބު ދޫކޮށް މެންޗެސްޓާ ޔުނައިޓެޑާ ގުޅިފައިވާއިރު، ރޭގެ މެޗަކީ ރޮނާލްޑޯ ދިޔަ ފަހުން ޔުވެންޓަސް އިން ކުޅުނު ފުރަތަމަ މެޗެވެ. 12.8 މިލިއަން ޕައުންޑުގެ ޓްރާންސްފާ ފީއަކަށް ރޮނާލްޑޯ ޔުނައިޓެޑާ ގުޅިފައިވާއިރު، ރޭ ޕްރިމިއާ ލީގުގައި ރޮނާލްޑޯ ކުޅުނު ފުރަތަމަ މެޗުގައި ނިއުކާސަލް ކޮޅަށް ވަނީ ދެ ގޯލު ޖަހައިފައެވެ.\nރޮނާލްޑޯ ނެތްތަން ފޫބައްދަން ރޭގެ މެޗަށް ނުކުތީ ޗެލްސީ އަށް ކުރިން ކުޅުނު ސްޕެއިންގެ ފޯވަޑް އަލްވާރޯ މޮރާޓާއެވެ. މެޗުގެ ކުރީކޮޅުގައި މޮރާޓާގެ ގޯލުން ޔުވެންޓަސް ލީޑު ނެގި ނަމަވެސް ދެވަނަ ހާފްގައި ނަޕޯލީ ވަނީ ދެ ގޯލް ޖަހައި މެޗުގެ ނަތީޖާ އަނބުރާލައިފައެވެ. ދެވަނަ ހާފްގައި ނަޕޯލީގެ ގޯލްތައް ޖަހައިދިނީ މަޓެއޯ ޕޮލިޓާނޯ އާއި ކަލިޑޫ ކޮލެބަލީއެވެ.\n2020-21 ވަނަ އަހަރުގެ ސީޒަންވެސް ލީގުގެ ހަތަރުވަނައިގައި ނިންމާލި ޔުވެންޓަސް އިން މި ސީޒަނަށް ނުކުތީ ކޯޗު މަސިމިލިއާނޯ އަލެގްރީއާ އެކުގައެވެ. ކުރިން ޔުވެންޓަސް އަށް ކޯޗުކަން ކޮށްދީ، ކާމިޔާބީތަކެއްވެސް ހޯދި އަލެގްރީ އަށް މި ސީޒަނުގައި އަދި އެކަށީގެންވާ ތަފާތެއް ދެއްކިފައެއް ނުވެއެވެ.\nރޭގެ މެޗުން މޮޅުވި ނަޕޯލީ އޮތީ ސެރެއާ އޭގެ ތާވަލުގައި އެއްވަނައިގައެވެ. އެހެންނަމަވެސް މިރޭގެ މެޗުތަކުން ލާޒިއޯ، ރޯމާ ނުވަތަ އިންޓަ މިލާން، އޭސީ މިލާން މޮޅުވި ނަމަވެސް ނަޕޯލީއަށް އެއްވަނަ ގެއްލޭނެއެވެ.\nގުޅޭ ޓެގު ފުޓްބޯޅަ އިޓާލިއަން ސެރީއާ ޔުވެންޓަސް


REPORT: Madumadun Mulhi Dhivehi Dhaulaiy India Ge Aiy Dhashah? - Vaguthu\nއިންޑިއާއަށް ދިވެހި ދައުލަތް ބަރޯސާވާން ޖެހޭ ކަމަށް ރަމްޒުކޮށްދޭ ގްރެފިކްސް - ވަގުތު ގްރެފިކްސް: މުހައްމަދު އަފްޒަލް\nބޭރުގެ އެންމެ ދައުލަތަކަށް ބަރޯސާ ވުމުން ދިވެހި ދައުލަތަށް ވާނެ ގެއްލުން އެންމެ ހަރު އަޑުން ވަކާލާތު ކުރެއްވީ ވެސް މިހާރު ދިވެހި ދައުލަތުގެ އެކި ބާރުތަކުގައި ތިއްބެވި ބޭފުޅުންނެވެ. މާ ދުރު ތާރީޚެއް ވެސް ނޫނެވެ. ކުރިން އޮތް ވެރިކަމާ ދެކޮޅަށް ބޭނުން ކުރި ހަތިޔާރެއްގެ ގޮތުގައި މި ވެރިކަމުގެ ބޭފުޅުން އެންމެ ގަދައަށް ދެއްކީ މި ވާހަކައެވެ.\nރައްޔިތުންނަށް ހުށަހެޅި ސިޔާސަތަކީ އެއީއެވެ. ވެރިކަމަށް އައިސް އިިންތިޚާބުތަކެއް ކައިރީގައި އޮތްއިރު ވެސް ހާމަކުރި ސިޔާސަތަކީ އެއީއެވެ. ރައްޔިތުންގެ މަގްބޫލް ކަމެއް ނެތުމުންނާއި ރައްޔިތުން އެކަމަކާ ދެކޮޅު ކަމުން ކުޑަމިނުން އެއާޕޯޓެއް ހިންގަން ވެސް ބޭރު ބަޔަކަށް ނުދޭނެ ކަމުގައެވެ. އެކަމަކު ސިޔާސަތު އިއްޔެއާ ހަމައަށް އައިރު ބަދަލުވެއްޖެއެވެ.\nއެއާޕޯޓް ހިންގާ ސިޔާސަތު ބަދަލުކޮށްލިއިރު އޮތީ މުޅި ވައިގެ ޓްރެފިކް ކޮންޓްރޯލްއާއި ނެވިގޭޝަން ނިޒާމުގެ ކޮންޓްރޯލް ވެސް ދޫކޮށްލެވޭނެ ގޮތަށެވެ. ގެޒެޓްގައިވާ އުސޫލުގައި އޮތީ އެހެނެވެ. ފަހުން ސަރުކާރަށް އައި ބޮޑެތި ފާޑުކިއުންތަކާއެކު އެ ކަން އެ ގޮތަށް ނޯންނާނެ ކަމަށް ބުންޏަސް، ލިޔުމުގައި އޮތީ އޭރު އެ ގޮތަށެވެ. ވައިގެ ޓްރެފިކް ކޮންޓްރޯލް ދޫކޮށްލެވޭ ވާހަކަ އަންނައިރު މުޅި ދިވެހި ކަނޑުގެ ދިރާސާ ވެސް އޮތީ ވަކި ބަޔަކަށް ކުރަން ދޫކޮށްލައިފައެވެ.\nމި ފެންނަނީ މުޅި ދިވެހި ދައުލަތް ބޭރުގެ އެންމެ ދައުލަތަށް ބަރޯސާވެ ނިމިގެންދާ ތަނެވެ. ރައީސް އިބްރާހީމް މުހައްމަދު ސޯލިިހް އެންމެ ގާތް ގުޅުމެއް ބާއްވާ އިންޑިއާއަށް ދިވެހި ދައުލަތުން އެތައް ކަމެއް ވަނީ ދޫކޮށްލައިފައެވެ. އުތުރުން ފެށިގެން ދެކުނާ ހަމައަށް އޮތީ އިންޑިއާއިން މަޝްރޫއުތައް ހިންގާ ގޮތަށެވެ. ކޮންމެ މަޝްރޫއަކުން ބޮޑު ބިމެއް ނަގާ ގޮތަށެވެ. މަޝްރޫއު ހިންގަން އިންޑިއާގެ ގިނަ ބަޔަކު އައިސް ތިބެވޭނެ ގޮތަށެވެ.\nއުތުރު، މެދު، ދެކުނު ތަރައްގީ ކުރަން އިންޑިއާއާ ހަވާލު\nރާއްޖޭގެ ވަކި ސަރަހައްދެއް ނެތެވެ. އެންމެ އުތުރުން ހދ. ހަނިމާދޫ އިންޓަނޭޝަނަލް އެއާޕޯޓް ތަރަައްގީ ކުރުމާއި ހދ. ކުޅުދުއްފުށި ސިޓީއަށް މުދާ ގެނައުމުގެ ކަންކަން މިހާރު އޮތީ އިންޑިއާއަށް ދެވިފައެވެ. މާލެ-ތިލަފުށި ބްރިޖާއި މާލެ ސަރަހައްދުގެ ވިޔަފާރި ބަނދަރާއި، އުތުރުތިލަފަޅުގެ ޑޮކްޔާޑް ފަދަ މަޝްރޫއުތައް ހިންގަނީ ވެސް އިންޑިއާއިންނެވެ. އައްޑޫގެ ބޮޑު ބިމެއްގައި ފުލުހުންގެ ތަމްރީން މަރުކަޒަކާއި މުޅި އައްޑޫ ތަރައްގީ ކުރާ ބޮޑު މަޝްރޫއު ވެސް އިންޑިއާއަށެވެ.\nމީގެ އިތުރުން އެހެން ބައެއް ރަށްރަށުގެ އެންމެ އާންމު މަސައްކަތްތައް ކުރަން ވެސް އިންޑިއާގެ އެހީ ދެއެވެ. އިންޑިއާ ސަރުކާރުގެ އެހީގައި ރަށްރަށުގެ މަގު ބައްތި ޖެހުމާއި މަގުތައް ހެދުމާއި ކުޑަކުދިންގެ ޕާކް ހެދުން ފަދަ ކުދިކުދި ކަންކަން ވެސް އިންޑިއާ އެހީގައި ނޫނީ މިއަދު ކުރިއަށް ނުދެއެވެ.\nމި ރާއްޖޭގައި ތަރައްގީގެ މަޝްރޫއުތައް ހިންގުމުގައި އެހީތެރިކަން ދޭނެ އިތުރު ގައުމެއް މި ދަނޑިވަޅުގައި ނެތީ ހެއްޔެވެ؟ އެހީތެރިކަން ދޭތީ ހަމަ އެންމެ ގައުމަކަށް މުޅި ދައުލަތާއި އިގްތިސާދު ބަރޯސާ ވާން ދޫކޮށްލަނީ ހެއްޔެވެ؟\nއިންޑިއާއިން ބުނާ ގޮތުގައި އިންޑިއާގެ އޮތީ އެންމެ ބޭނުމެކެވެ. އެއީ ރާއްޖޭގެ އިގްތިސާދު އަރާސްތުކޮށް ކޮޅަށް ޖެހުމެވެ. އެކުވެރި ގައުމެއް ގާތުގައި އޮތުމެވެ. އެކަމަކު މިހާރު މަންޒަރުތައް ފެންނަ ގޮތުން ވެސް އޭގެ ބަދަލުގައި އިންޑިއާ ބޭނުންވާ ކަންކަން ދަނީ ފެންނަމުންނެވެ. ވެދުން ކުރާނީ ބޭނުމެއް އޮވެގެން ނޫން ހެއްޔެވެ؟\nއައްޑު ސިޓީއަށް އުފަން ހިސާބުގެ އިލްމުވެރިޔާ ޕްރޮފެސަރު ހަސަން އުގައިލްގެ ކަންބޮޑުވުމަކީ ވެސް މިއެވެ؛ މާ ބޮޑަށް އިންޑިއާއަށް ބަރޯސާ ވަނީ ކީއްވެ ހެއްޔެވެ؟ އިގްތިސާދީ ގޮތުންނާއި މާލީ ފުދުންތެރިކަން މުޅި އާބާދީއަށް ބެހިގެން ދިއުމުގެ ތަފާސް ހިސާބުގައި ވެސް އިންޑިއާއަށް ވަނީ މާ ފަހަތުގައެވެ. މާ ފަހަތުގައި އޮތް އިގްތިސާދަކަށް އަދި ބަރޯސާވާން ޖެހޭ ސަބަބެއް ނުވިސްނޭ ކަމެވެ. ކުރިއެރުން ހޯދަން އެތައް ގަރުނެއްވީ ދުވަހަށް ތިބެންވީ ހެއްޔެވެ؟\nREPORT: India Ge Emme Beynumeh, Raajjeyge Igsthisoadhu Araasthukoh Kolhah Jehun!\n— Vaguthu Online (@VaguthuOnline) September 17, 2020\nބޭނުމެއް ނެތް ގޮތެއްގައި ދެކުނަށް ކޮންސިއުލޭޓެއް\nގިނަ ތަރައްގީގެ މަޝްރޫއުތަކެއް ހިންގަން އިންޑިއާއަށް ހަވާލުކޮށްފައި ތިބެ ދެން އިންޑިއާގެ ސަރުކާރުގެ ކެބިނެޓުން ފާސްކުރި ކަމަކީ އައްޑޫ ސިޓީގައި އެ ގައުމުގެ ކޮންސިއުލޭޓް އޮފީހެއް ގާއިމް ކުރުމަށެވެ. ދޭދޭ ގައުމުތަކާ މެދު އޮންނަ ވިޔަފާރިއާއި، ޚާރިޖީއާއި، ސިޔާސީ ގުޅުމުގެ ތެރެއިން ވެރިރަށް ނޫން ސަރަހައްދުތަކުގައި ކޮންސިއުލޭޓް އޮފީސް ގާއިމް ކުރެއެވެ.\nއެކަމަކު އޭގެ މައިގަނޑު ބޭނުމަކަށް އޮންނަނީ އެ ސަރަހައްދެއްގައި އަނެއް ގައުމުގެ ރައްޔިތުން ދިރިއުޅޭ ނިސްބަތް ބޮޑުވުމެވެ. އެ ގައުމުގެ ރައްޔިތުންނަށް ދޭން ޖެހޭ ޚިދުމަތްތައް ދިނުމުގެ ގޮތުންނެވެ. މައިގަނޑު ގޮތެއްގައި އެމްބަސީއާއި، ހައި ކޮމިޝަނާއި، ކޮންސިއުލޭޓްގެ ބޭނުމަކީ ވެސް މިއީއެވެ. އެކަމަކު އައްޑޫގައި އިންޑިއާގެ މާ ގިނަ ބަޔަކު ނެތި މި ކޮންސިއުލޭޓް އެޅުމުގެ ފަހަތުގައި އޮތް ބޭނުމަކީ ދެން ވަކި ކޮބައި ހެއްޔެވެ؟\nއައްޑޫގައި ކޮންސިއުލޭޓް ގާއިމް ކުރަން އިންޑިއާއިން ހުށަހެޅިއިރު، އެ ސިޓީގެ ބޮޑު ބިމެއްގައި މިހާރު ވެސް ފުލުހުންގެ ތަމްރީން މަރުކަޒެއް އެޅުމުގެ މަސައްކަތް ބާރު ދުވެެއްޔެއްގައި ކުރިއަށް ދިޔައެވެ. މި ކޮންސިއުލޭޓް މި ސަރަހައްދުގައި އަޅާ ކަމުގެ އަޑުތައް ވެސް އިވެއެވެ. އެހެންވެއްޖެނަމަ، އެ ސަރަހައްދުގައި އިންޑިއާގެ ގާނޫނު ހިންގުމުގެ ފުރުސަތު ވެސް ބޮޑުވާނެއެވެ. ކޮންސިއުލޭޓްގެ އިމުގައި ހިނގާނީ ކޮންސިއުލޭޓް ނިސްބަތްވާ ގައުމުގެ ގާނޫނެވެ.\nމިއީ އިންޑިއާގެ ބޭނުން ހެއްޔެވެ؟ މި ކަން ސާފުވާން އެބަ ޖެހެއެވެ.\nދިފާއުގައި ބުނާހާ ވެސް ވާހަކައަކީ އިންޑިއާއާ މެދު ނަފްރަތު އުފައްދަން ބަޔަކު ވާހަކަތަކެއް ހަދަ ހަދައިގެން ފަތުރަމުން ދަނީ ކަމުގައެވެ. އެކަމަކު ފެންނަހާ ވެސް ކަމަކީ އިންޑިއާ ބޭނުންވާހާ ކަމެއް ކުރަން ދޫކުރަމުން ދޫކުރަމުން ގޮސް މުޅިހެން ދޫކޮށްލައިގެން ދިވެހި ދައުލަތުން ތިބޭ ކަމެވެ. އިންޑިއާ ނޫން ބަޔަކަށް މަޝްރޫއެއް، ކުޑަޔަސް، ބޮޑަސް، ހަވާލު ނުކުރެވެނީއެވެ. ބޭނުމެއް ނެތް ކަންކަން ވެސް އިންޑިއާއިން ފާސްކޮށް ހުށަހެޅުމުން ތާއީދު ކުރަނީއެވެ.\nއިންޑިއާއަށް ރާއްޖޭން ކަނޑައަޅާފައި ކުރީގެ ސަފީރު އަހުމަދު މުހައްމަދު ފާހަގަކުރައްވަނީ މި ކަންކަމެވެ؛ އައްޑޫގައި އިންޑިއާގެ ކޮންސިއުލޭޓެއް ގާއިމް ކުރަނީ އެ ސިޓީގައި އިންޑިއާގެ ބަޔަކު އާބާދު ކުރުމުގެ ވިސްނުމުގައި ހެއްޔެވެ؟ މަޝްރޫއެއް ހިންގަން އަންނަ ބަޔަކަށް ވިސާ ދޭން ކޮންސިއުލޭޓެއް ގާއިމް ކޮށްފައެއް ނެތެވެ. އިންޑިއާގެ ބޮޑު އާބާދީއެއް އައްޑުއަށް ގެނައުމުގެ ވިސްނުމެއް އޮވެދާނެ ނޫން ހެއްޔެވެ؟\nIndia Consulate, Addu Tharahgee Ai Himaayathu Ge Bodu Bahusakah https://t.co/lflEHHLCmK\n— Vaguthu Online (@VaguthuOnline) May 29, 2021\nވައިގެ ޓްރެފިކް ދިނުމުގެ ވާހަކަ، ބިރުވެރި ސިގްނަލެއް\nއެންމެ ފަހުން އިކޮނޮމިކް މިނިސްޓްރީން ފޮރިން ޑައިރެކްސް އިންވެސްޓްމަންޓް ޕޮލިސީ (އެފްޑީއައި) ގެ ސިޔާސަތަށް ގެނައި ބަދަލާއެކު މުޅި ރާއްޖެ ކެކި އެރީއެވެ. ގެޒެޓް ކުރި ލިޔުމުގައި އޮތީ ވައިގެ ޓްރެފިކް ކޮންޓްރޯލް ވެސް ދެވޭ ގޮތަށް އެއާޕޯޓް ހިންގަން ބޭރުގެ 100 އިންސައްތަ ޚިއްސާ އޮންނަ ކުންފުންޏަކަށް ދެވިދާނެ ކަމުގައެވެ.\nކުރިން ބޭރު ބަޔެއްގެ 100 އިންސައްތަ ޚިއްސާ އޮންނަ ކުންފުންޏަކަށް އެއާޕޯޓް ހިންގަން ވެސް ނުދެވެއެވެ. އޭރު އެ ސިޔާސަތުގައި އޮތީ ބޭރުގެ 75 އިންސައްތަ ޚިއްސާ އޮންނަ ކުންފުނިތަކަށް ދެވޭ ގޮތަށެވެ. އެހެންކަމުން ހަވާލު ކުރެވޭ ކުންފުންޏެއްގެ މަދުވެގެން 25 އިންސައްތަ ޚިއްސާ ދިވެހި ބަޔެއްގެ އަތުގައި އޮންނަން ޖެހެއެވެ.\nވައިގެ ޓްރެފިކް ހިމެނޭހެން އެއާޕޯޓްތައް ބޭރު ކުންފުނިތަކަށް ދެވޭ ގޮތަށް ސިޔާސަތު ބަދަލު ކުރުމުގެ ވާހަކަ އައިއިރު، މީގެ ކުރީގައި ދިވެހި މައި އެއާޕޯޓް ހިންގަން ބޭރުގެ ބަޔަކަށް ދިނީ ވެސް އެމްޑީޕީގެ ފުރަތަމަ ސަރުކާރުގައި އިންޑިއާގެ ޖީއެމްއާރަށެވެ. މި ގޮތަށް މި ކަން ބަދަލު ކުރާތީ އިންޑިއާ ބަޔަކަށް އެއާޕޯޓް ދޭން އުޅޭ ކަމުގެ ކަންބޮޑުވުން އިންތިހާއަށް އޮތީ ބޮޑުވެފައެވެ.\nސިފައިންގޭގައި 30 އަހަރަށް ވުރެ ގިނަ ދުވަހު ޚިދުމަތް ކުރައްވާފައިވާ ރައްޔިތުންގެ މަޖިލީހުގެ ކުރީގެ މެންބަރު އިބްރާހީމް މުހައްމަދު ދީދީގެ ކަންބޮޑުވުން ހާމައަށް އަންނަން ވަގުތުތަކެއް ވެސް ނުނެގިއެވެ. މިއީ ގައުމީ ސަލާމަތަށް ހުރި ބޮޑު ނުރައްކަލެއްގެ ގޮތުގައި އޭނާ އެ ކަން ސިފަކުރެއްވިއެވެ. އޭނާ ވިދާޅުވަނީ ރިސޯޓެއް ހިންގަން ނޫނީ މުވާސަލާތީ ޚިދުމަތަކަށް ބޭރުގެ ބަޔަކު ފުރުސަތު ދިނުމާއި ވައިގެ ޓްރެފިކް އެއިން ބަޔަކަށް ދިނުމާ ވަރަށް ތަފާތެވެ.\nއޭނާ ފާހަގަކުރެއްވި ގޮތުގައި އެއާޕޯޓްތައް އޮންނަން ވާނީ ދިވެހި އެއާޕޯޓް ކުންފުނީގެ ސެކުއިރިޓީއާއި، ކަސްޓަމްސްއާއި، ފުލުހުންނާއި، ދިވެހި ސިފައިންގެ ޚިދުމަތުގެ ބާރާއި ކޮންޓްރޯލްގެ ވެސް ދަށުގައެވެ. އެމްއެންޑީއެފްގެ ހުއްދަ ނެތި ބޭރު މީހުން ރާއްޖޭގައި ހިންގާ އެއާޕޯޓްތަކަށް ފްލައިޓްތައް ނުޖެއްސޭ ގޮތަށް ވެސް ބައްޓަން ވާން ޖެހޭ ކަމުގައި ވިދާޅުވިއެވެ.\nVaige Control Beyruge Bayakah Dheyn Dhekolhu, Sarukaarah Faadukiyanee https://t.co/VO7t43L2jN\n— Vaguthu Online (@VaguthuOnline) June 14, 2021\nދިފާއީ ޚިދުމަތުގައި އެހާ ގިނަ ދުވަހު ޚިދުމަތް ކުރެއްވި ބޭފުޅަކު މި ކަމާ ނުރުހުން ފާޅުކޮށް ގައުމީ ސަލާމަތަށް މީގައި ނުރައްކާ އޮތް ކަމުގައި ވިދާޅުވާނީ ސަބަބުތަކެއް އޮވެގެނެވެ. ސަރުކާރު ހިންގާ ޕާޓީގައި ހުރެމެ އެ ކަން ފާހަގަކުރައްވާނީ އޭގައި ނުރައްކަލެއް އޮތީމައެވެ.\nފަހުން މިނިސްޓަރު ފައްޔާޒުގެ ޓްވީޓާއެކު އެ ކަމަށް ދީދީ މަރުޚަބާ ވިދާޅުވިޔަސް ދިވެހިންގެ ހިތްތަކުގައި އުފެދެމުންދާ ސުވާލުތަކަށް ޖަވާބުތައްދީ، ތަސައްލީއެއް ބޭނުންވާ ހިސާބަށް އެބަދެއެވެ. ދިވެހި އާންމު ރައްޔިތުންނާއި ޒުވާން ޖީލާއި، އިލްމުވެރިން ހިމެނޭހެން އެންމެންގެ ކަންބޮޑުވުމަކަށް އަބަދުވެސް އޮންނަ ކަމެއް ކަމުގައިވާ ވަކި އެއް ގައުމަކާ މާ ބޮޑަށް ގުޅުން ބަދަހިވެ އެ ގައުމަށް ބަރޯސާވާ ގޮތަށް ކަންކަން އޮންނަން އެބަ ޖެހެއެވެ.\nދިވެހި ދައުލަތަކީ އދ. ގެ ޗާޓަރުގައި ކަނޑައަޅާއި މިނިވަން މުސްތަގިއްލު ވަކި ގައުމެކެވެ. މި ދައުލަތުގެ ދީނަކީ އިސްލާމް ދީނެވެ. މި ދައުލަތުގައި ހިނގާނީ މި ދައުލަތުގެ ގާނޫނު އަސާސީއާއި ގާނޫނުތަކެވެ. މި ދައުލަތުގެ ބާރުވެރިކަން އޮންނަން ވާނީ މި ދައުލަތުގެ ރައްޔިތުންގެ އަތުގައެވެ. މާ ބޮޑަށް އެއް ގައުމަކަށް ބަރޯސާވާން ޖެހިއްޖެނަމަ، ބަރޯސާވާ ބޭރުގެ ދައުލަތް ބޭނުންވާ ގޮތް ނޫން ގޮތެއް ދެން މި ދައުލަތުގައި ނުހިނގާ ދުވަހެއް އައިސްދާނެއެވެ.\nމަޑުމަޑުން ގޮސް މުޅި ދިވެހި ދައުލަތް ބޭރުގެ އެންމެ ދައުލަތެއްގެ އަތް ދަށަށް މި ދަނީ ހެއްޔެވެ؟\nޖޫން 14, 2021 17:13\nޖޫން 14, 2021 23:26\nމަޑުމްނޭ ބާރަށޭ ކިޔާނެކަމެއް ނެތް..ބަޔަކު ހޭދެބއިވެގެން ތިބެ މޮޔަޔެއްގެ އަތަށް ކަނޑިއެއް ދިނީމަ ވާނެގޮތް މިފެންނަނީ...އަދިވެސް އަންނިޔާހެދި ތެޅޭ އެއީ އަމިއްލަ ފައިދާއަށް އުޅޭމީހެއް ...މިގައުމުގެ ރައްޔިތުންނަށް ކުޑަވެސް ރަހުމެއް ހުރިމީހެއްނޫން..\nވިސްނާ ނުލާ ކުރާ ކަމަކުން ގިސްލަމުން ރޮވޭ\nޖޫން 15, 2021 01:35\nމިވެރިކަން ނިމުމާއެކު، ސޯލިހާ ފައްޔާޒު ޕެކްކޮށްފަ އިންޑިޔާއަށް ހަދިޔާއަކަށް ފޮނުވާލާނީ... އަހަރެމެން ބިރެއް ނުގަންނާނެ އިންޑިޔާ މީހުން މިގައުމުން ފަހާ ނަގާލާކަށް.\nޖޫން 15, 2021 01:37\nމޑޕ އިން ތިތިބީ ވެރިކަމަކަށް އާދެވިފަ.. ވެރިކަން ހޯދުމަށް އެހީ ހޯދުނީ މާފިޔާއެއްގެ ފަރާތުން... ކަލޭމެނާ ދިވެހި ހުރިހާ ރައްޔިތުންގެ ފުރާނަވެސް އަތުލާފަ އިންޑިޔާ ސަރުކާރުގެ ނަމުގައި އެއޮތް މާފިޔާ ގޭންގު ހުއްޓާލާނީ....\nމިގޮތް ބޭނުން ނޫންނަމަ މިހާރުން މިހާރަށް މިވެރިކަން ނިމުމަކަށް ގެންނަންވީ... މިވެރިކަމުގަ އެހެރަ ރައީސްއަށް ނޯންނާނެ އިންޑިޔާއިން އޭނަގަ އަންބޮނޑިއަށް އެދުނަސް ނޫނެކޭ ބުނެވޭނެ ފުރުސަތެއް. ހީ ސޯލްޑް ހިޒް ސޯލް ޓު ދަ ޑެވިލް.\nޖޫން 14, 2021 17:14\nރާއްޖޭގަ ހުރި ހުރިހާ އެއާޕޯޓެއް އިންޑިޔާއާއި ހަވާލުކޮށްލަނީތަ؟\nޖޫން 14, 2021 17:15\nޔާﷲ މިނުބައިނުލަފާ ވެރިންގެ ވަކިތަކުން މިދިވެހި ޤައުމު ސަލާމަތްކުރައްވައިފާންދޭވެ. އާމީން\nޖޫން 14, 2021 17:17\nމާމަގެފައްޓަރު ބައި ޗައިނާއަށްވިއްކަންޖެހުނީ\nމާ ބޮޑުވަޒީރުހިތްޕުޅާނުވީ ދެއްތޯ ؟ ދެންމިޖެނީ ކާފަގެޖަނގިޔާވެސް އިންޑިއާއަށްދޭން ދެއްތޯ ؟\nދެން ދީބަލަ މަށަށް ވޯޓެއް.\nޖޫން 14, 2021 17:18\nއަޅުގަނޑުގެ ވެރިކަމެއްގައި، މިސަރުކާރާއި މަޖިލީހުގައި ތިބި ސަރުކާރަށް ނިސްބަތްވާ މެމްބަރުންގެ އައިޑީކާޑުތައް ކެންސަލުކޮށްފައި އެމީހުން ޑީޕޯޓުކޮށްލާނީ އިންޑިއާއަށް.\nޖޫން 14, 2021 18:09\nކުރެވޭކަހަލަކަމެއްވެއްޖެއްޔާކުރަންވީ މިހާރުމާލަސްވެސްވެއްޖެ!! މަލިކަށްހަދަންއެއުޅެނީ މުސްތަގު ބަލުގަ މިރާއްޖެއަށްވެސްހަދާފާގޮތެއް !!\nޖޫން 14, 2021 18:29\nޑީޕޯޓު ކޮއްގެން ނުވާނެ.. ޖަލައްލާފަ އަދަބުދޭންޖެހޭނެ.\nޖޫން 14, 2021 19:09\nރަނގަޅު! ނިކަން އުފާވާނެ.\nޖޫން 14, 2021 20:33\nޖޫން 15, 2021 00:45\nMagey vote kaleah\nޖޫން 14, 2021 17:22\nކޮޗިން ފެރީގެ އަޑެއް މިހާރި ނުއިވޭ\nޖޫން 19, 2021 23:23\nމިހާރު ރާ އްޖެ އަށް އުފުލަނީ ހަތިޔާރުކަމަށްވެދާނެ\nޖޫން 14, 2021 17:28\nއިންޑިޔާމީހުންބުނާހެން ރާއްޖެ އިންޑިޔާގެ ބެކްޔާޑަކައް ހަދައިނިންމައިފި\nޖޫން 14, 2021 17:32\nވެރިކަން ހޯދުމައްޓަކާ އެމްޑީޕީން ނަސީދު އަދި އިބޫއައްވަނީ ހުށައެޅުންތަކެއް އިންޑިއާއައް ހުށައަލާ އެއްބަސްވެފަ މިހާރު މިފެންނަނީ އޭގައަމަލީސިފަ ޖެހެމުންދާތަން.\nޖޫން 15, 2021 18:22\nސޯލިހު މިކަމުގައި ޖަލައްދާންޖެހޭނެ.. އެއީ ބޮޑު ޚިޔާނާތެއް ގައުމައް ވެފައިވާ.. ސޯލިހު ދެން އަންނަވެރިކަމެއްގައި ޝަރީއަތްކޮއް މިކަމައް އެންމެ އެކަށީގެންވާ އަދަބު ދޭންވާނެ.\nޖޫން 14, 2021 17:34\nމޑޕ ޓެރޮރިސްޓުންތަށް ގައުމުގެ ދުވަސްދުއްވާ ލައިފި. ކޮބާހޭ ބޮލުގަ ތެއަކުން ޖަހާފަ ތިބި ރައްޔިތުން؟ ކަލޭމެން ހަމަބުއްދި ފިލާދިޔައީހެއްޔެވެ؟ ނިދިން ހޭލެވޭއިރު ގައުމެއްނޯނާނެއެވެ. ޕަލަސްތީން، ކަޟްމީރުގެ ވާހަކަ ދިރާސާކުރާށެވެ. އެތަންތަނަށް ވެރިވެގަތް ގޮތް އެގިގަންނާށެވެ. ދިވެހި ގައުމު އިންޑިއާގެ އަޅުވެތި ކަމަށް ގޮސް ހުސްވަނީއެވެ. މިގައުމުގަ އުފެދުނު ޚާއިނުންތަކެއް ގައުމަށް ދިވެހި ރައްޔިތުން ކުރިމަތީ ގައްދާރު ވަނީއެވެ. ހުރި ހިތާމައެއްގެ ބޮޑުކަމާއެވެ.\nޖޫން 14, 2021 17:36\nމިކަންކަމާ އިދިކޮޅަށް ވާހަކަ ދެއްކުމަކީ ހޭޓް ސްޕީޗް އެއީ ހައްދުފަހަނައަޅައިދިއުން ކަމަށް ހަދަން އުޅޭހެން ހީވޭ ، މިއަންމާގެ ރޮހިންޖާ މީހުންނަށް އިންސާފެއް ހޯދައިނުދިން ބޭރުގައުމަކުން ، އެތާގެ ބަރުމާ ނަސްލުގެ މީހުން އަސްކަރިއްޔާއިން މަރާ އިރު ބޭރުގައުމަކަށް ކަހަރުވަކޭވެސް ހީވޭތަ ، ދިވެހިން ސަލާމަތް ކުރަން ބަޔަކު އަންނާނެތަ މިތާ ޑީމޮކުރަސީ ނެތި ދިޔައީމަ ، ޑީމޮކުރަސީއާއި މިނިވަންކަން ނެތި ގޮއްސިއްޔާ ރެފިއުޖީއަކަށް ވާން ތައްޔާރުވޭ\nޖޫން 14, 2021 17:43\nއިންޑިޔާއިން ދުވަހަކުވެސް ދިވެހިރާއްޖެއަކައް އެހީއެއްނުވާނެ. އިންޑިޔާއަކީ އަބަދުވެސް އަހަރެމެންގެ އެންމެބޮޑުހަތުރު. އިންޑިޔާއިން ރާއްޖެއައްމިދޭ ލޯނަކީވެސް ސްޓޭޓް ބޭންކްއޮފް އިންޑިޔާގަ ދިވެހި ބޮޑެތިކުންފުނިތަކުންޖަމާކޮއްފަހުރި ފިކްސް ޑިޕޮސިޓްގެ ގޮތުގަހުރި އެތައްބިލިއަން ރުފިޔާއަކުން ދޭލާރިތަކެއް އެއްގޮތަކައްވެސް އިންޑިޔާއިން ގެންނަ ފައިސާއެއްނޫން. 100 މިލިޔަންޑޮލަރުގެ ލޯނުޕުރޮޖެކްޓެއްގަ ސޮއިކޮއްފަ އެއިން އެޕުރޮގެކްޓަން ހަރަދުކުރަނީ މެކްސިމަމް 20 މިލިއަން. މީހަގީގަތަކީ. މިޔައްކިޔަނީ ގައުމެއް މަކަރުވެރިކަމުގަތިބެ ބަޔަކު މިތަން ލޫޓުވާލުން.\nޖޫން 14, 2021 18:00\nމަޑުންނޭ ސަހަރޯއި..މިވެރިކަން ނިމުމަކައް ގެންނަން ވެއްޖެ ގައުމު ހަނާ ނުވަނީސް.\nޖޫން 14, 2021 18:05\nރައްޔިތުން ނުކުމެ ސަރުކާރު ބަދަލުު ކުރަންވީ ވަގުތު މިޖެހުނީ\nޖޫން 14, 2021 18:27\nއިންޑިޔާގެ ދަށުގައި ރާއްޖޭގެ ސަރަހައްދުތަކައް ދެވޭ ނަންތައް.\n1. މާލެ - މާލެއައްތަޕޫރަމް\n2. ހުޅުމާލެ - ޕޮންޑި ހުޅުމާޗެރީ\n3. ތިނަދޫ - ތިނަވަންދުރަމް\n4. އައްޑޫ - ލައްޑޫ އާބާދު\n5. ކުޅުދުއްފުށި - ކުޅުދެއްލީ\n6. ފޯކައިދޫ - ފޯނޭ\nޖޫން 14, 2021 18:37\nމި ޕެންޑަމިކް ނިމިގެން ގެއިން ބޭރަށް ނިކުންނަން ވާއިރަށް ގައުމު ވިއްކާ ނިންމާލާނެ. ދެން އަންނަ ރިޔާސީ އިންތިޚާބުގައި ރާއްޖޭގައި އިންތިޚާބު ކުރަން ޖެހޭނީ ރައީސެއްގެ ބަދަލުގައި މޯލްޑިވްސް އޭ ކިޔާ އިންޑިޔާ ގެ ސްޓޭޓް ގެ ޗީފް މިނިސްޓަރަކު. މިވަރަށް ގައުމަށް ޣައްދާރުވާނީ!!!!\nޖޫން 14, 2021 18:44\nރައްޔިތުން ނިކުންނަންވީ ގައުމަށްޓަކައި. އެހެން ވިޔަ ދީގެން ނުވާނެ!!!\nޖޫން 15, 2021 01:39\nޣީރަތްތެރިކަމެއް ހުރި ދިވެހި ދަރިއަކުވެސް ނެތީމަ، ބާޣީ ގައްދާރު ބަޔަކަށް މިގައުމު މިއޮތީ ލިބިފަވެސް. ދެންވެސް ނުކުމެ މުހައްމަދު ތަކުރުފާނާ ދެހާޖީންނާ ދަންޑެހިލް ދެއްކި ހިތްވަރު ދައްކާ މިވެރިކަން ނިމުމަކަށް ގެނެސް އިންޑިޔާއަށް ނޫނެކޭ ބުނެ އަހަރެމެން ބުދު ފައްޅިއަށް ސަޖިދަ ނުކުރާނެކަން އަންގަންވީ...........\nޖޫން 14, 2021 18:53\nއެއްވެސް ބޭރު ބަޔަކު ހިންގާ އެޔާޕޯޓެއް ރާއްޖޭގައި އޮވެގެން ނުވާނެ. ދިވެހިއެޔާޕޯޓުތައް ހިންގަންވާނީ ދިވެހިން. ބޭރު އެޔާލައިންތައް ތިބުމަކީ މައްސަލައެއްނޫން.\nކޮވިޑް މަޅީގައި އަހަރުމެން ޖައްސާފައި ގައުމު ވިއްކާލަނީދޯ!\nޖޫން 14, 2021 18:57\nމިދެންވާނީ އިންޑިޔާގެ މަހަލްދީބުޔުނިއަން ޓެރިޓޮރީ އަކަށް!\nޖޫން 14, 2021 18:58\nމިގައުމައް އަދި ދިވެހިންގެ މިނިވަންކަމައް ޢައްދާރުވާ ވެރިން އަދި އެމީހުންގެ ބައިވެރިން މިތަނުން ފިއްލަވައި ނަތަވައިފާނދޭވެ. ދިވެހިރާއްޖެ މިނިވަންކަންމަތީ އަބަދައް.\nވ ހީވޭ މީހުންރުޅިއަރުވައިގެން މިވެރިކަން ވައްޓަން ލާދީނީ މެނޭޖަރ ކިޔައިގެން އުޅޭ އެއްޗަކަށްމީ. (ޔެސް އިންޑިއާގެ ބިރު %100ޔަގީން). ޢޭރުން ޑީފޯލްޓް ކޮށްވެރިކަން ލި ބޭނެ.ރާވާފަ އޮތްގޮތަށް ވެރިޔާ21/2 އަހަރުން ނުފައިބައިގެން ކައްކުވަނީ. ދީނާ ގައުމަށްޓަކާ ދިވެހިލޭހިނގާ މީހުން ކޮންމެވެސް ކަމެއްކުރަން ވެއްޖެކަން ޔަގީން. ކާ ބަފައިންގެ ލޭގެ މތިން ހަނދާންކޮއް ބަ. ފޭކް ހުވަޔަކަސް ގައުމަށްޓަކާ މޭދިއްކޮއްލައިގެންނޭ ކިޔާ ސަލާމަތީ ބާރު ސޭވްކޮއްދޭނެ ނަމަ.\nޖޫން 14, 2021 18:59\nދިވެހިރާއްޖެ ހިފަން މިހާރު ކަނޑި،ބަޑި ހިފައިގެން އަރާކަށް ނުޖެހެ. މިހާރު އިންޑިޔާއަށް އޮތިއްޔާ އޮތްއެއްޗެއް ތަބަކަށް ލައިފަވެދުމަށް އަރުވާތަން މިފެންނަނޫ. ހުރި ހިތާމައެއްގެ ބޮޑު ކަމާއެވެ. ޝެއިޚް އިލްޔާސޫ. މީ ދުޢާ ދެއްވިޔޭ ކިޔާވެރިންނަށް ވެރިކަން ކުރެވޭގޮތް ތޯ. ޔާﷲ ޤައުމަށް ޤައްދާރުވާ ވެރިންގެ ކިބައިން މިލޮބުވެތި ފަސްގަނޑު ސަލާމަތް ކުރައްވާނދޭވެ އާމީން.\nޔާﷲ. މިޤައުމާއި މާތްވެގެންވާ އިސްލާމްދީނާއި މިނިވަންކަން ރައްކާތެރިކޮށް ދެއްވާންދޭވެ. އާމީން\nރާއްޖޭގެ މިނިވަންކަމައްޓަކާ މި ސަރުކާރު ވައްޓަން އެބަޖެހޭ..\nޖޫން 14, 2021 20:39\nޖޫން 14, 2021 19:03\nވަރަށް ރޭވުންތެރިކަމާއެކު މިތާގަހުރި އިންޑިޔާގެ އަނދިރިއނދިރީން ސަންޖޭ ސުދިރު އެދަނީ އެމީހުންގެ ބޭނުންފުއްދަމުންނެވެ. ސަރުކާރުގައި އުޅޭމީހެއްގެ ހައިސިއްޔަތުން އިންޑިޔާ ބޭނުންވާ ކަންކަން ކުރާގޮތް ވަރަށް ރަނގަޅަށް އެގެއެވެ. އިންޑިޔާ ބޭނުންވާގޮތް މިނިސްޓަރުންނަށް ހުށަހަޅަނީ ސަންޖޭ ސުދިރުއެވެ. އެއަށް ދެކޮޅުހަދާހާ ހިތްވަރެއް މިނިސްޓަރުންގެ ނެތެވެ. ދެން ބޯގަންވިލާ މީހުންނަކީ އަމިއްލައެދުން އިސްކޮށް ގައުމަށް ގައްދާރުވާބައެކެވެ.\nޖޫން 14, 2021 19:04\nޙިންނަވަރު ކިނ ބޫ މުޅި ދިވެހި ދައުލަތް ދަވާލައިފި.....އިންޑިޔާއަށް ވިއްކާލައިފި....\nޖޫން 14, 2021 19:05\nޖޫން 14, 2021 19:15\nމީހާ ބޮޑު ދުއްޕާނެއް ތަ އަޅެ. ނުވާވަރު ގެ ކަންކަމާ ނުތެޅި އިސްތިއުފާ ދީފަ ފައިބާ ބަލަ. ޔާމީން ކުރިޔަސް އެމްޑީޕީ އަކަށް ވެރިކަން ނުކުރެވޭނެ ކަން ސާފް\nޖޫން 14, 2021 19:29\nއެހެންތާވާނީ އެމްޑީޕީން ބޯކިބާ ބަހަންޏާ އަޅަން ޖެހޭމީހުން ގަނަވާނެ ބޮޑުބައި އޮންނަނީ ބޭރުގައި .\nހަގީގަތުގައި އިންޑިއާ މީހުން މިގައުމުގައި އިތުރުވީމާ ރަނގަޅުވާނެ. ޜާއްޖެ ކުރިޔަށް ނުދަނީ މީހުން މަދުވީމާ. މިހާރުވެސް އައްޑޫއިން 3ލައްކަ ރުފިޔާއަށް ބިންގަންނަން ލިބޭ. އިންޑިއާ މުއްސަނދި މީހުން އައިމަ ދިގުމުއްދަތަކަށް ބިން ދޫކޮށްލާފައި ގޮސް އަހަރުމެންނަށް މެލޭޝިޔާ ފަދަ ގައުމުތަކުގައި އުޅެލެވޭނެ.\nޖޫން 14, 2021 19:37\nކިތައްމެ ބާރަށް ތިވާހަކަ ދެއްކިޔަށް ގަބޫލުކުރަން ޖެހޭ ހަގީގަތަކީ އިންޑިއާ މީހުންނަކީ ހިތް ހެޔޮ ރަނގަޅު ބައެއް.\nޢެމީހުން މިތަނަށް އައިސްގެން ވާނެ ގެއްލުމެއް ނޯންނާނެ.\nމިއިން ރަށެއް ހިފައިގެން ނުދެވޭނެ\nޖޫން 14, 2021 21:50\nއޭ ބޮލުރޮއްޖާ.. ގޮސް ތާރީޚު ކިޔާބަލަ. ތިވަރު މަރުމޯލުން މިތާގަ މިހާރު މަދުކަމައް އަހަރެމެން ހީކުރަނީ\nޖޫން 14, 2021 19:47\nއިސްތިއުމާރީ ވެރިކަމެއް ފެށުމުގެ މަލަމަތި އެ ބަފެނޭ!\nޖޫން 14, 2021 19:52\nވެރިކަން ބަދަލުކުރުމަށް އިންޑިޔާ އަތުން ނެގި ފައިސާގެ ބަދަލު ދޭންޖެހިފައި މިއޮތީ ދިވެހި ރައްޔިތުން ގެ މިނިވަންކަމާއި އިސްތިގްލާލް ނަގާލައިގެން. ވެރިކަމުގެ ދަހިވެތިކަމުގައި މަސްތުވެ ގައުމަށް ކޮންމެފަދަ ގެއްލުމެއް ދީފައިނަމަވެސް ތިމާމެންގެ ވެރިކަމެއް ނަމުގައި އޮތުމަށްޓަކައި ދިވެހިރާއްޖެ މިއޮތީ އެހެންބައެއްގެ ޖީބަށްވައްޓާލާފަ. މިއަށްވުރެ ގައުމައް ޣައްދާރުވި ވެރިންވެސް މިގައުމުގެ ތާރީޚުން ފެންނަން އެބަތިބި. ނަމަވެސް މިވަރުގެ އަމިއްލައެދުމުން ފޯވެފައިތިބި ބައެއް ނުދެކެން\nޖޫން 14, 2021 19:57\nދެރަކަމެއް! ލާޤައުމިއްޔަތުގެ ޢަމަލެއް! ލާޤައުމިއްޔަތު، ލާދީނިއްޔަތު\nޖޫން 14, 2021 20:24\nމީ ވަރައް ކަޑަ ސަރުކާރެއް.\nޖޫން 14, 2021 20:45\nއެއްބަޔަކު ވިއްކާލަނީ އިންޑިޔާއަށް އަނެއްބަޔަކު ޗައިނާއަށް! ދިވެހިރާއްޖެ ސޭލް ސޭލް.\nއިންޑިޔާގެ އެޔޮއް ބޮޑު ބިން އޮތް އިރު ގެދޮރުނެތް ކިތައް މިލިޔަން މީހުން އެތާ އުޅޭކަން އިނގޭތަ. ދެން ކަލޭ ހީކުރަނީ އެމީހުން މިތަނުން ބިންހޯދަނީ ދިވެހިންނައް ބޮޑެތިބިން ހޯދަދޭން ކަމައްތަ. ވީ އެންމެ އަވަހަކައް ސިކުނޑީގެ ޑޮކްޓަރަކައް ދެއްކޭތޯ ބަލާށެވެ.\nޖޫން 14, 2021 22:09\nމި ރީނދޫ ބައިގަނޑަށް ވެރިކަން ލިބިއްޖެއްޔާ ކޮންމެ ފަހަރަކުވެސް މުޅިގައުމު އިންޑިޔާގެ އަޅުވެތިކަމަށް އެބަ ގެންދޭ.... ދިވެހިނޭ ވިސްނާ ފިކުރުކޮށްބަލަ ދެންވެސް ހަމަ ވޯޓް ދޭނީ ރީނދޫ ބައިގަނޑަށްތަ؟؟؟ ރައްކާކޮށްފަހުރި ލާރިކޮޅު ތަޅާ ބުރުވާލައިފި. އިންޑިޔާ އަތުން ބިލިޔަނުން ބިލިޔަނުން ލޯނުނަގާ މުޅިގައުމު ދަރުވާލައިފި.... މިހާރު އެއުޅެނީ މި ދަރަނިތައް އަދާކުރަން ކުރީ ސަރުކާރުން އިންވެސްޓްކޮށްގެން ތަރައްގީކުރި ހަރުމުދާކޮޅު ވިއްކާލާފަ ފިލަން.... ހެޔޮނުވާނެ ދިވެހިންނޭ، މިރީނދޫ ބައިގަނޑަށް މި އިސްލާމީ މިނިވަން ގައުމުގެ ވެރިކަން ހިންގަން ހަވާލުނުކުރޭ.... އާދޭސްކޮށްފައިބުނަން..... އެމީހުން އެދައްކާ ހުވަފެންތަކަށް ނުހެއްލޭށެ.... ހޭލާށޭ ދިވެހިންނޭ،، ހޭލާށޭ ދިވެހިންނޭ....\nޖޫން 14, 2021 22:32\nސުރުހީއަކަށް ޖަހާ ބަލަ އާދަނު ވަގުންގެ މަޅީގަޖެހިއްޖެ.\nޖޫން 14, 2021 23:05\nއަޅެފަހެ ކުޑަކުއްޖަކަށްވެސް ނުއޮޅޭމިންވަރަށް މިދިވެހިރާއްޖެ އަޅުވެތިވެ ނިމިއްޖެ ސަހަރޯ މިއޮތީވާ ސަރުކާރެއް ވެރިކަން ހިންގަން ނޭނގޭ ކަމަށް ވެއްޖެއްޔާ ގަވްމު އަޅުވެތިނުކޮށް އިސްތިއުފާ ދީފަ ފައި ބައިގެން ދާންއުޅޭ މިހެން ބުނާއިރުވެސް ގަވްމު ވިއްކާ މިވެރިންގެ ޖީ ބުފުރިއްޖެ ހެހެހެ!؟!؟!؟!؟!؟!؟!؟!؟!؟!؟!؟!؟\nޖޫން 14, 2021 23:53\nމިހުރިހާބަލާޔާ އާފާތެއްމިޖެހެނީ މިގައުމުގައި ތިބި ނޫސްވެރިންނާ ރިޕޯރޓަރުން މަތީފަންތީގެ މީސްމީހުން ގެ އުގަށްވެއްޓި އެމީސްމީހުން އަތުން ލިބޭ މެޓަޔާ، ލޮލީއާ، ފޯނާ، އަތްދަބަހާ ، ސެންޓްފުޅިއާ ލެޕްޓޮޕާ ، ފައިސާ ގެ ތަހިވެތިކަމުގައި ިއިންވާހަކައެއް ތިލަކޮށްލަންނުކެރި އެޅިހާބަތަކަށް ރިހަވެގެން ތިބުމުން.\nޖޫން 15, 2021 00:36\nދެން ހަކުރުބޯން ތިބޭހުރި ހާމީހުން ތަނެއް ދޮރަައްޓެއް ނޭނގެ މީހުން ވެރިކަމައްލައިގެން އަޅުވެތިވަނީ\nލައްޑޫ އައްޑޫ ހަނިމާދޫ ހަނޫމާން\nޖޫން 15, 2021 06:22\nމާދަމާ އިސްލާމީ މަރުކަޒު ދީފަވެސް ބަޔަކު އެއްޗެއް ބުނީމަ ވާނީ ފިތުނަ އުފައްދާ ކަމަށް . ހެޔޮނުވާނެ\nބަޔަކަށް ބާރު ތަކެއް ލި ބުނަސް ގައުމައް ގައްދާރު ބުނާ މިއައްކިޔަނީ\nޖޫން 15, 2021 08:48\nގައުމު މިއަދު އިންޑިޔާގެ އަތްދަށަށް ގެންދިއުމަށް މަސައްކަތް ކުރެވެމުންދާ ކަމަށް ތުހުމަތު ކުރެވޭ ހިނދު ގާނޫނުއަސާސީގެ 237 ވަނަމާއްދާ އަށް ސަލާމަތީ ބާރުތަކުން އަމަލު ކުރަންވާނެ.ގައުމު މިގޮތަށް ދިޔަދީގެން ނުވާނެ.\nޖޫން 17, 2021 11:23\nއިންޑިޔާގެ ދުޝްމަނުންނަކީ މިތާނގައި ތިބި އިސްލާދީނަށް ލޯބިކުރާ ރައްޔިތުން.\nއަލުން ދޭނެ ކަމެއް އެބަ އޮތްތަ. މި ގައުމު ހިންގަނީ މޯޑީގެ އޯޑަރަށް ސަންޖޭކުމާރު. އިބޫއަކީ ނަމަކަށް ހުންނަ ޕަޕެޓެއް.


Mohamed Shafiu: މާތް ﷲގެ ޙައްޤާއި އަޅުތަކުންގެ ޙައްޤު\nއޭ މުޢާޒް އެވެ! ﷲ އަށްޓަކައި އަޅުތަކުންގެ މައްޗަށް އަދާ ކުރަން ވާޖިބު ވެގެންވާ، އެއިލާހުގެ ޙައްޤަކީ ކޮބައިކަން އެނގިވަޑައި ގަންނަވާތޯއެވެ؟ އަދި އަޅުތަކުން އެއިލާހުގެ ހައްޤު އަދާ ކުރީމާ އެއިލާހުގެ އަޅުތަކުންނަށް ދެއްވާނެ ޙައްޤު ފަޟްލުވަންތަ ވެރި ކަމަކީ ކޮބައިކަން ކަލޭގެފާނަށް އެނގިވަޑައިގަންނަވާ ތޯއެވެ؟ މުޢާޒް ވިދާޅުވިއެވެ. ތިމަން ދެންނެވީމެވެ. އެކަމެއް ދެނެވޮޑިގެންވާނީ ﷲއެވެ އަދި ދެނެވަޑައިގަންނަވާނީ އެއިލާހުގެ ރަސޫލާއެވެ. އެބަހީ، ތިމަންނާއަކަށް އެނގިވަޑައެއް ނުގަންނަވައެވެ.\nރަސޫލުﷲ ޞައްލަﷲ ޢަލައިހި ވަސައްލަމަ ހަދީޘް ކުރެއްވިއެވެ. ﷲއަށްޓަކައި އަޅުތަކުން އަދާކުރުން ވާޖިބު ވެގެންވާ އެއިލާހުގެ ޙައްޤަކީ، އަޅުތަކުން އެއިލާހުގެ ރަސްކަންފުޅަށް ހަމައެކަނި އަޅުކަން ކުރުމެވެ. އަދި އެއިލާހުގެ ރަސްކަންފުޅާއި އެހެން އެއްވެސް ފަރާތަކާއި ޝިރުކު ނުކުރުމެވެ. އަދި އަޅުތަކުން އެއިލާހުގެ ޙައްޤު އަދާ ކުރީމާ އަޅުތަކުންނަށް އެއިލާހު ދެއްވާ ދަރުމަ އެއިލާހުގެ ރަސްކަންފުޅާއި އެއްވެސް ގޮތަކުން ޝިރުކު ނުކުރާ މީހުންނަށް އަޛާބު ނުދެއްވުމެވެ. މި ޙަދީޘް ރިވާވެގެންވަނީ ޞަޙީޙުލް ބުޚާރީއާއި މުސްލިމްގައެވެ.\nމި ޙަދީޘުން އެނގި ބަޔާންވެގެންވަނީ އަޅުކަން ކުރަންވާނީ ހަމަ އެކަނި އިލާހު ވަންތަ ﷲއަށް ކަމެވެ. އެއީ އެއިލާހުގެ ޙައްޤެއް ކަމެވެ.\n(1) ﷲގެ ރަސްކަންފުޅަށް ޓަކައި އަޅުތަކުންގެ މައްޗަށް ވާޖިބު ވެގެންވާ ޙައްޤަކީ ކޮބައިހެއްޔެވެ؟\n(2) އަޅުތަކުން ﷲގެ ޙައްޤު އަދާކުރުމުން އަޅުތަކުންނަށް ﷲދެއްވާ ދަރުމަ އާއި ޘަވާބު އަކީ ކޮބައި ހެއްޔެވެ؟\n(3) އަޅުކަމަކީ ކޮން ފަރާތެއްގެ ޙައްޤެއް ހެއްޔެވެ؟


Mohamed Siruhan: ޖޭޖޭ ރޮބިންސަންއަށް އެވޯޑެއް\nމިދުވަސްވަރަކީ ރާއްޖޭގައި ވަރަށްގިނަ އެވޯޑްތަކާއި އިސްލާމްދީނާ ގުޅުންހުރި ވާހަކަތައް ދެކެވެމުންދާ ދުވަސްވަރެކެވެ. ޤައުމީ އިނާމް ދިނުމުގެ ޖަލްސާބާއްވައި ޢަޤީދާގެގޮތުން ވަރުގަދަ ފަރާތްތަކަށް އިނާމްދީވެސް ނިމިއްޖެއެވެ. އެކަމަކު އަހަރެންނަށް ހީވާގޮތުން އަދި ޢަޤީދާގެގޮތުން ވަރަށް ވަރުގަދަ ބޭފުޅަކަށް އެވޯޑެއް ޙައްޤެވެ.\nމިނިވަންނިއުސްގެ މިހާރުގެ އެޑިޓަރު ޖޭޖޭ ރޮބިންސަންއަކީ އެބޭފުޅާެގެ ލޯބިވާ ޤައުމުދޫކޮށް ރާއްޖެ ވަޑައިގެން ރާއްޖޭގައި އޮތް ހުދުމުޚްތާރުވެރިކަން ވައްޓާލާ، މިނިވަންކަން ހޯދުމަށް ހަނގުރާމަކުރި އެއް ނިއުސްކަމަށްވާ، މިނިވަންނިއުސްގައި މަސައްކަތް ކުރައްވަމުންދާ، ދިވެހި ޤައުމުދެކެ ލޯބިިވާ ބޭފުޅުކެވެ. މިނިވަން ނިއުސްއަކީ ރާއްޖޭގެ މިހާރުގެ ސަރުކާރުގެ ނޫހެއްކަމާއި މިހާރުގެ ސަރުކާރު ވެރިކަމަށް އައުމުގެ ކިހާބޮޑު ޙިއްސާދާރެއްކަން އަހަރެން ނުބުންޏަސް ތިޔަ އެންމެ ބޭފުޅުންނަށް އިނގިލައްވާނެއެވެ.\nއެމްޑީޕީގެ ސަރުކާރުން މިހާ ގުޅުންހުރި ބޭފުޅަކަށް ޤައުމީ އިނާމެއް ނުދެއްވުން އެއީ އެމްޑީޕީ ސަރުކާރުގެ އިޚްލާސްތެރިކަން ދައްކުވައިދޭކަމެކެވެ. ދެއްކުންތެރިޔަކަށް އިޚްލާސްތެރިއެއް(ޢަޤީދާ ވަރުގަދަ ކުރުމަށް) ނުވެވޭނެއެވެ. މި ދެންނެވި ބޭފުޅުން ފޮރުވިގެންތިބެ މި ކެނޑިނޭޅި ކުރައްވަމުންގެންދަވާ ބުރަ މަސައްކަތަކީ ކޮންމެހެން އަހަރުމެން ފާޅުކުރަންޖެހޭ ކަމަކަށްވަނީވެފައެވެ. ޖޭޖޭމެން ރާއްޖެ އައިސް ނޫސްވެރިކަންކޮށް އޮންލައިން ނޫހެއް ހިންގުމަކީ އަހަރެންނަށް ހާދަ ސުވާލު އުފެދޭކަމެކެވެ. އިސްލާމްދީނާ ގުޅުންހުރި ޚަބަރުތައް، އެދީނަށް މަލާމަތް ރައްދުވާގޮތަށް ޖޭޖޭމެން ގެނެސްދެނީ އެހާމެ މޮޅަށް އަދި އެހާމެ އަވަހަކަށެވެ. އިސްލާމްދީނަށް މަލާމަތްކޮށްފައިވާ ކޮމެންޓްތަށް އެޕްރޫވްކޮށްލަނީ ހަމަ އެހާމެ އަވަހަށެވެ. ރާއްޖޭގެ އިސްފަރާތްތަކުން މިނިވަން ނިއުސްއަށް އިންޓަވިއު ދީ ހަދާކަމަކީ މިނިވަންނިއުސް ރާއްޖޭގެ ސަރުކާރުން ބަލައިގަންނަ ކަމުގެ ދަލީލެކެވެ. ރާއްޖެއަށް އަންނަ، އިސްލާމްދީނަށް މަލާމާތްކުރާ އެއްވެސް މީހަކާ އިންޓަވިއު ނުކޮށް މިނިވަންނިއުސްއިން ދޫކޮށްނުލައެވެ. ޕިއްލޭއާ އިންޓަވިއުނުކޮށް ދޫކޮށްލާނެކަމަށް އަހަރެން ޤަބޫލެއްނުކުރަމެވެ.\nމިނިވަންނިއުސް އަކީ ދިވެހި ރާއްޖޭގައި އިސްލާމްދީން ނޫން އެހެން ދީންތަށް ރާއްޖެ ގެނެއުމަށް މަސައްކަތް ކުރަމުންދާ ބައެއްކަން ޝައްކުނުކޮށް ޔަޤީންކުރަމެވެ. މިފަދަ ދޮންމީހުންގެ ތެރެއިން ކުރީގެސަރުކާރުން ލާދީނީފިކުރު ފަތުރާތީ ޑީޕޯޓްކޮށްލާފައިވާ ޑޭވިޑްހާޑިމްއަށްވަނީ މިހާރުގެ ސަރުކާރުން މަތީ މިވަޒީފާދީފައެވެ. އެއީ ދޮންމީހުން އުޅޭގޮތަށް އުޅެގެން ކާމިޔާބު ހޯދުމަށް ކަންނޭނގެއެވެ. ރައީސް ނަޝީދުވަނީ މި މޭރުމުން ފަތުވާ ދެއްވަވާފައެވެ. ވީމާ ޖޭޖޭއަށް އެވޯޑެއް ޙައްޤެއް ނޫންތޯއެވެ؟\nPosted by Mohamed Siruhan at 8:44 AM


Ras Online - އަލުންް ވޯޓުގުނައި އެމެރިކާގެ ޖޯޖިޔާ ސްޓޭޓްގެ ރަސްމީ ނަތީޖާ އިޢުލާންކޮށްފި\nއަލުންް ވޯޓުގުނައި އެމެރިކާގެ ޖޯޖިޔާ ސްޓޭޓްގެ ރަސްމީ ނަތީޖާ އިޢުލާންކޮށްފި\nމާޝާ މިދުހަތު 20 ނޮވެމްބަރު 2020\nއެމެރިކާގެ ޖޯޖިޔާ ސްޓޭޓްއަށް ލިބިފައިވާ ވޯޓުގުނުމުގެ ތެރެއިން.\nއެމެރިކާގެ ރިޔާސީ އިންތިހާބުން ޖޯޖިޔާ ސްޓޭޓަށް ލިބިފައިވާ ވޯޓުތައް އަލުން ގުނައި، އެމެރިކާގެ ޖޯޖިޔާ ސްޓޭޓްގެ ރަސްމީ ނަތީޖާ އިއުލާންކޮށްފިއެވެ.\nޖޯޖިޔާގެ ސެކްރެޓަރީ އޮފް ސްޓޭޓް އޮފީހުން އިއުލާންކޮށްފައިވާ ރިޔާސީ އިންތިހާބުގެ ޖޯޖިޔާ ސްޓޭޓްގެ ރަސްމީ ނަތީޖާއިން ދައްކާގޮތުގައި، ޖޯޖިޔާ ސްޓޭޓް ކާމިޔާބުކޮށްފައިވަނީ، އިދިކޮޅު ޑިމޮކްރެޓިކް ޕާޓީގެ ކެންޑިޑޭޓް ޖޯ ބައިޑެންއެވެ. އަދި މިއީ ޖޯޖިޔާގެ އެންމެ ފުރަަތަމަ އިއުލާންކުރެވުނު ނަތީޖާއިންވެސް ދައްކާފައިވާގޮތެވެ.\nއެމެރިކާގެ ނިމިދިޔަ ރިޔާސީ އިންތިހާބުގެ، ޖޯޖިޔާ ސްޓޭޓްގެ ރަސްމީ ނަތީޖާ ހާމަކޮށްދެއްވައިފައިވަނީ، ޖޯޖިޔާގެ ސެކްރެޓަރީ އޮފް ސްޓޭޓް، ބްރެޑް ރަފެންސްޕަރގަރ އެވެ.\nއެމެރިކާގެ ޖޯޖިޔާ ސްޓޭޓްގެ ވޯޓު އަލުން ގުނައިފައިވަނީ އެމެރިކާގެ ރައީސް ޑޮނަލްޑް ޓްރަމްޕްގެ އެދިވަޑައިގެންނެވުމަކަށެވެ. މިގޮތުން ޖޯޖިޔާގެ އެންމެ ފުރަަތަމަ އިއުލާންކުރެވުނު ނަތީޖާ ގަބޫލުނުކުރައްވާ ޓްރަމްޕް ވަނީ ޖޯޖިޔާ ސްޓޭޓަށް ލިބިފައިވާ ހުރިހާ ވޯޓެއް އަލުން އަތުން ގުނުމަށް އެދިވަޑައިގެންފައެވެ.\nޓްރަމްޕްގެ މި އެދިވަޑައިގެންނެވުމާއެކު، ޖޯޖިޔާ ސްޓޭޓްގެ 159 ވޯޓުފޮށި އަލުން ގުނައި އޮޑިޓް ކުރެވޭނެކަމަށްވެސް ސެކްރެޓަރީ އޮފް ސްޓޭޓް ބްރެޑް ރަފެންސްޕަރގަރ ކުރިން ވިދާޅުވެފައިވެއެވެ. ޖޯޖިޔާ ސްޓޭޓުން އެންމެ ފުރަތަމަ ނަތީޖާގެ އިއުލާނު ކުރިއިރު އެ ސްޓޭޓްގެ ހަތަރު ސަރައްހައްދެއްގެ ވޯޓުފޮށި އެއްކޮށް ގުނައި ނުނިމެނީސް ނަތީޖާ އިއުލާންކޮށްފައިވާކަމަށް މި އޮޑިޓުން ހާމަވެފައިވެއެވެ.\nމީގެ ތެރޭގައި ފްލޮއިޑް، ފަޔެޓް، ވަލްޓަން، އަދި ޑަގްލަސް ހިމެނެއެވެ. މިއާއެކު، ޖޯޖިޔާ ސްޓޭޓްގެ ފްލޮއިޑް ކައުންޓީގެ 2500 ވޯޓު ނުގުނައި ފުރަތަމަ ނަތީޖާ އިއުލާންކޮށްފައިވުމުން، ފްލޮއިޑް ކައުންޓީގެ ޗީފް އިލެކްޝަން ކްލާރކް، ރޮބަރޓް ބްރޭޑީ ވަނީ މަގާމުންވެސް ވަކިކޮށްފައެވެ.\nއަލުން ވޯޓު ގުނުމަށް އެމެރިކާގެ ރައީސް ޑޮނަލްޑް ޓްރަމްޕް އެދިވަޑައިގެންފައި މިވަނީ، ނިމިދިޔަ ރިޔާސީ އިންތިހާބުގެ ނަތީޖާއިން، އިދިކޮޅު ޑިމޮކްރެޓިކް ޕާޓީގެ ކެންޑިޑޭޓް ޖޯ ބައިޑެން އަށް ލިބިވަޑައިގެންފައިވާ ކާމިޔާބީ ގަބޫލު ނުކުރައްވާތީއެވެ. މީގެއިތުރުން، މި އިންތިހާބުގައި ޓްރަމްޕަށް ނާކާމިޔާބުވެފައިވާ ކަމަށް އިއުލާން ކުރައްވާފައިވާ ބައެއް ސެކްރެޓަރީ އޮފް ސްޓޭޓުންނާ މެދު ހިތްހަމަ ޖެހިވަޑައިނުގެން އެމީހުން އިންތިހާބުގެ ކޮރަޕްޝަނުގައި ބައިވެރިވެފައިވާކަމަށް ވެސް ޓްރަމްޕް ވަނީ ތުހުމަތު ކުރަށްވާފައެވެ.\nމެރެޑޯނާއަށް އިހްތިރާމް ކުޑަވާގޮތަށް ސެލްފީ ނެގި މައްސަލަ ހޫނުވެއްޖެ\n52 މިނިޓު ކުރިން\nސަރުކާރު "ބަލިކޮށްލުމަށް" ރައީސް ޔާމިން ގޮވާލައްވައިފި\nޓެޑްރީ މިހާރު ހަދަނީ ފިލްމެއް ނޫން؛ ކުޅުދިޔާވާ ކުކުޅު!\nއެއަރޕޯޓް ތަރައްޤީކުރަން ހަދައިގެން ރާއްޖެ މިއޮތީ ދަރައި ވިކިފަ: ރައީސް ނަޝީދު\nޓުވަރިޒަމް ގާނޫނަށް ގެންނަ އިސްލާހުން ފެންނަނީ މުޅި ގައުމު ވިއްކާލާ މަންޒަރު: ޝިޔާމް\nރައީސް މައުމޫންގެ ހާރިޖީ ސިޔާސަތަކީ އެންމެ ކާމިޔާބު ހާރިޖީ ސިޔާސަތު: ޖެނެރަލް ޑީޑީ\nމައިމޫނާ އަބޫބަކުރުގެ މަންމަ ނިޔާވުމުން ރައީސްގެ ތައުޒިޔާ


Deepika Ge Misraabu "Production" Dhaairaa Ah? - Vaguthu\nދީޕިކާގެ މިސްރާބު "ޕްރޮޑަކްޝަން" ދާއިރާ އަށް؟\nފިލްމީ ދާއިރާއިން ވަކި ވަރަކަށް ކުރިއެރުން ލިބުމުން، ގިނަ ބޮލީވުޑް ތަރިން މިސްރާބު ޖަހަނީ "ޕްރޮޑަކްޝަން" ގެ ދާއިރާއަށެވެ. އެކްޓުކުރުމުން މުޅިން އަތް ވީއްލާނުލި ކަމުގައިވެސް އެކްޓްރެއް ނުވަތަ އެކްޓްރެސް އެއްގެ ގޮތުގައި ފެނުމަށްވުރެ ދެން އެ ފަދަ ފަރާތްތައް ފެނުން ގާތީ ޕްރޮޑިއުސަރެއްގެ ގޮތުގައެވެ.\nމިފަދަ އެއް ފަންނާނަކަށް ވެގެންދާނީ ބޮލީވުޑްގައި ވިދާލި ރަންތަރި ދިޕިކާ ޕަދުކޯނެވެ. އެކްޓްކުރުމުގެ ދާއިރާގައި ފައިތިލަ ސާބިތުކޮށް އޭނާ މިހާރު މިވަނީ ޕްރޮޑަކްޝަންގެ ދާއިރާއަށް މިސްރާބު ޖަހާފައިކަމަށް ފަހުގެ ޚަބަރުތައް ބުނެއެވެ.\n"އަހަރެން މިހާރު ބޭނުންވަނީ ޕްރޮޑިއުސަރަކަށްވާން. އެ ޤާބިލުކަން ހުރިކަމަށްވެސް ޤަބޫލުކުރަން. އަހަރެން އަބަދުވެސް ކަންތައްތައް ރާވާ ހިންގާ އޯގަނައިޒްކޮށް ހަދާ ހިތްވޭ" މީޑިއާއަށް ދިން އިންޓަވިއުއެއްގައި ދިޕިކާ ބުނެފައިވެއެވެ.\nއާންމުންނަށް ދިޕިކާ އެންމެ ފަހުން ފެނިގެން ގޮސްފައިވަނީ ސަންޖޭ ލީލާ ޑައިރެކްޓްކޮށް ބޮލީވުޑްގައި ބޮޑު ކާމިޔާބީއެއް ހޯދައިފައިވާ ފިލްމު "ޕަދުމާވާތް" އިންނެވެ. އޭގެ ފަހުން ވެސް ދިޕިކާ ފިލްމެއްގެ މަސައްކަތް ކުރުމަށް އެއްބަސް ވެފައިވީ ނަމަވެސް، އޭނާއާއި އެކު ފިލްމުގެ ރޯލަކުން ފެނިގެންދާ އިރުފާން ޚާންގެ ސިއްހީ ހާލަތު ހުރިގޮތުން އެ ފިލްމުގެ މަސައްކަތް ވަނީ ފަސްކޮށްފައެވެ.\nދިޕިކާ އިތުރަށް ބުނެފައިވަނީ، އެއްގޮތަކަށްވެސް އޭނާ ޕްރޮޑިއުސަރަކަށްވާން މި އުޅެނީ ލިބޭ ފައިސާއަށް ބަލާފައި ނޫން ކަމަށާއި ޕްރޮޑިއުސް ކުރުމަކީ އަބަދުވެސް ވަރަށް ކުރާ ހިތްވާ ކަމެއް ކަމުގައެވެ.\nއަރްޗަނާ "ދަ ކަޕިލް ޝަރްމާ ޝޯ" އަށް


Green Fundun miaharu 102 million rufiyaa haradhu kohfi\nގްރީން ފަންޑުން މި އަހަރު 102 މިލިއަން ހަރަދުކޮށްފި\nއިންޑަސްޓްރިއަލް ވިލެޖުގައި ކުނި: ކުނީގެ މައްސަލަ ހައްލު ކުރަން ނެގި ޓެކްސްގެ ފައިދާ ރަނގަޅަށް ހޭދައެއް ނުކުރޭ -- ފޮޓޯ: އަވަސް\nކުނީގެ މައްސަލަ ހައްލު ކުރަން ނަގަން ފެށި ގްރީން ޓެކުހުގެ އާމްދަނީން މި އަހަރުގެ މިހާތަނަށް 102 މިލިއަނަށް ވުރެ ގިނަ ރުފިޔާ ހޭދަ ކޮށްފި އެވެ.\nފިނޭންސް މިނިސްޓްރީން އާއްމުކުރި ގްރީން ފަންޑުގެ ރިޕޯޓްގައިވާ ގޮތުން މިދިޔަ މާޗު މަހު ގްރީން ފަންޑަށް 93 މިލިއަން ރުފިޔާ ލިބިފައިވެ އެވެ. އަދި މި އަހަރުގެ މިހާތަނަށް ގްރީން ފަންޑުގައި ޖުމްލަ 921,8 މިލިއަން ރުފިޔާ އެބަހުއްޓެވެ.\nގްރީން ފަންޑަށް މި އަހަރުގެ މިހާތަނަށް 214 މިލިއަން ރުފިޔާ ޖަމާވެފައި ވެއެވެ. އަދި މި އަހަރުގެ މިހާތަނަށް ގްރީން ފަންޑުން 102 މިލިއަން ރުފިޔާ ވަނީ ހޭދަ ވެސް ކޮށްފަ އެވެ. މި އަހަރުގެ ޖެނުއަރީ މަހު 12 މިލިއަން އަދި ފެބްރުއަރީ މަހު 58 މިލިއަން އަދި މާޗް މަހު އެކަނި 31 މިލިއަން ރުފިޔާ ވަނީ މި ފަންޑުން ހަރަދު ކޮށްފަ އެވެ.\nގްރީން ފަންޑުން ހަރަދު ކޮށްފައި ވަނީ ގޮނޑުދޮށް ހިމާޔަތް ކުރުމާއި ފެނާއި ނަރުދަމާގެ އިތުރުން ކުނީގެ މަޝްރޫއުތައް ހިންގުން ފަދަ މަސައްކަތް ތަކަށެވެ. މި ފަންޑުން މި މުއްދަތުގައި އެންމެ ބޮޑު އަދަދެއް ހޭދަ ކޮށްފައި ވަނީ މާލެ ސަރަހައްދުގައި ކުނީގެ މައްސަލަ ހައްލު ކުރާށެވެ. އެ މަސައްކަތް ކުރަން 3,6 މިލިއަން ރުފިޔާ ހޭދަ ކޮށްފައިވެ އެވެ.\nގްރީން ޓެކްސް ނަގަން ފެށީ އޮކްޓޯބަރު 2016 އިން ފެށިގެންނެވެ. ގްރީން ޓެކުހުގެ ގޮތުގައި ނަގަނީ ރިސޯޓުތަކާއި ސަފާރީ އަދި ހޮޓާތަކުގައި ޗުއްޓީ ހޭދަކުރާ މީހުންގެ އަތުން ހަ ޑޮލަރެވެ. އަދި ގެސްޓްހައުސްތަކުގައި ޗުއްޓީ ހޭދަކުރާ މީހުންގެ އަތުން ތިން ޑޮލަރެވެ.\nގްރީން ޓެކްސް ނަގަން ފެށީ، ރާއްޖޭގެ ތިމާވެށި ހިމާޔަތް ކުރުމުގެ އެކި މަސައްކަތް ތަކަށް ފައިސާ ހޯދާށެވެ. މި ފަންޑަށް ޖަމާވި ފައިސާގެ އަދަދު މިހާތަނަށް ތިން ބިލިއަން ރުފިޔާއަށްވުރެ އިތުރެވެ. ނަމަވެސް މި ފައިސާ ހޭދަ ކުރާނެ އެކަށީގެންވާ ސިޔާސަތެއް ނެތުމުން މިހާތަނަށް ކުނީގެ މައްސަލަ ހައްލު ކުރަން މި ފައިސާ ރަނގަަޅަށް ހޭދަ ކުރަމުން ގެންގޮސްފައެއް ނުވެއެވެ.\nކުނި މެނޭޖް ކުރުން އިގްތިސޯދު ގްރީން ޓެކްސް + ތިމާވެށި


Enme fahun Karthik Aaryan ves amilla Youtube Channel eh ufahdhanee\nއެންމެ ފަހުން ކާތިކް އާރިޔަން ވެސް އަމިއްލަ ޔޫޓިއުބް ޗެނަލެއް އުފައްދަނީ\nބޮލީވުޑުގެ އަރަމުން އަންނަ ޒުވާން ތަރި، ކާތިކް އާރިޔަން އަމިއްލަ ޔޫޓިއުބް ޗެނަލެއް އުފެއްދުމުގެ މަސައްކަތް ފަށައިފިއެވެ.\nއިންޑިއާގެ ނޫސްތަކުން ބުނާ ގޮތުގައި އެ ޗެނަލް ލޯންޗު ކުރަން ނިންމާފައި ވަނީ މިއަދެވެ.\nއުމުރުން 28 އަހަރުގެ ކާތިކް ވެސް ވަނީ އަމިއްލަ ޗެނަލެއް އުފެއްދުމުގެ މަސައްކަތް ކުރާކަމަށް ކުރިން ބުނެފައެވެ. އެގޮތުން ޔޫޓިއުބް ޗެނަލެއް އުފެއްދުމަކީ އޭނާ ކޮންމެ ދުވަހަކު އުޅެމުން އަންނަ ގޮތް ސަޕޯޓަރުންނަށް އެނގިގެންދާނެ ކަމެއް ކަމަށް އޭނާ ބުންޏެވެ.\nޔޫޓިއުބަކީ ވަރަށް ބޮޑު އޯޑިއަންސެއް އޮންނަ ތަނެއްް ކަމުން އޭނާ އުޅެމުން އަންނަ ގޮތް ފަސޭހަކަމާއެކު އެންމެންނަށް ެވެސް ބަލާލުމުގެ ފުރުސަތު ލިބޭނެ ކަމަށް ވެސް ކާތިކު ބުނެއެވެ.\nމީގެ ދުވަސްތަކެއް ކުރިން ބަތަލާ އާލިއާ ބަޓް ވެސް ވަނީ އަމިއްލަ ޔޫޓިއުބް ޗެނަލެއް ލޯންޗުކޮށްފައެެވެ. އެގޮތުން އޭނާ އަމިއްލަ ދިރިއުޅިމުގައި ކުރާ ކަންކަން އެ ޗެނަލް މެދުވެރިކޮށް ސަޕޯޓަރުންނަށް އަންގައެވެ.\nޔޫޓިއުބް ޗެނަލް ލޯންޗުކުރުމަށް ކެތްމަދުވެފައި ހުރި ކާތިކު އަންނަނީ އޭނާގެ ހުރިހާ ސޯޝަލް މީޑިއާ އެކައުންޓުތަކެއް އަމިއްލައަށް ބަލަހައްޓަމުންނެވެ. އެހެންކަމުން، ޔޫޓިއުބް ޗެނަލް ވެސް ބަލަހައްޓާނީ އޭނާ ކަމަށް ކާތިކް ބުންޏެވެ.\nގިނަ ބައެއްގެ މެދުގައި ކާތިކް މަގްބޫލުވީ މިދިޔަ އަހަރު ނެރުނު ފިލްމު "ސޯނީ ކޭ ޓީޓޫ ކީ ސްވީޓީ" ގައި މަސައްކަތް ކުރި ފަހުންނެވެ. އެފިލްމާއެކު ބޮލީވުޑުން ގިނަ ފުރުސަތުތަކެއް އޭނާއަށް ލިބެމުން އަންނައިރު އޭނާ މިހާރު އަންނަނީ "ޕައްތީ ޕަތްނީ އޯރު ވޯ" ގައި މަސައްކަތް ކުރަމުންނެވެ. އޭގެ އިތުރުން އިމްތިއާޒް އަލީގެ ކުރިއަށް އޮތް ފިލްމު "އާޖްކަލް2" އަކުން ވެސް އޭނާ ފެންނާނެއެވެ.\nބޮލީވުޑް މުނިފޫހިފިލުވުން ކާތިކް


Lockdown ga thibegen bandu hindhaalaane goi\nލޮކް ޑައުންގައި ތިބެގެން ބަނޑު ހިންދާލާނެ ގޮތް\nދުނިޔަށް ކުރިމަތިވެފައިވާ ކޮރޯނާ ވައިރަސް ވަބާގެ ސަބަބުން އެކަމުން ރައްކާތެރިވުމަށް ކުރުމަށް އެންމެ މުހިއްމު ކަމަކީ ގޭގައި ތިބުން ކަމަށް ހުރިހާ ގައުމެއްގެވެސް ވެރިންނާއި ސިއްހީ މާހިރުން ވަނީ ބުނެފައެވެ. ރާއްޖޭގައި ވެސް ކޮމިއުނިޓީ ސްޕްރެޑްގެ ނުރައްކާ ސިގްނަލް އިއްޔެ އިއްވުމާއެކު ގައުމުގެ ރައީސުލްޖުމްހޫރިއްޔާއިން ފެށިގެން ހުރިހާ ލެވެލް އެއްގެ މީހުންވެސް އާދޭހާއެކު އެދެމުން އެދަނީ ގޭގައި ތިބުމަށެވެ. މާރޗު މަހު މެދެއްހައި ތަނުން ފެށިގެންވެސް ސަރުކާރު އިދާރާތަކުން ރައްޔިތުން ގޭގައި ތިބުމަށް ދިޔައީ އިލްތިމާސް ކުރަމުން ނެވެ. ނަމަވެސް އިއްޔެގެ ހަބަރުތަކާއެކު މިކަމުގެ ސީރިއަސްކަން މިވަނީ ނުހަނު އިތުރު ވެފައެވެ. އަދި މާލެ މިވަނީ ލޮކްޑައުން ކުރެވިފައެވެ. މާލެ ނޫން ތަނެއް ކަމުގައި ވިޔަސް، އެންމެ ބޮޑު އިލްތިމާސްއަކީ މިދަނޑިވަޅުގައި އިޖުތިމާއި ގައިދުރުކަން އިސްކުރުމެވެ. އެންމެން ގޭގައި ތިބުމެވެ.\nމިހާލަތުގައި ގޭގައި ތިބެގެން ތަފާތު ކަންކަން ކުރެވިދާނެ އެވެ. އޭގެ ތެރެއިން އެއްކަމަކީ ރަނގަޅު ސިއްހަތެއްގައި ހުރުމަށް ކަސްރަތު ކުރުމާއި ފައިދާ ހުރި ކާނާ ކެއުމަށް އިސްކަން ދިނުމެވެ. އާއްމުކޮށް ކޮންމެ ދުވަހަކު ޖިމްތަކުގައި ނުވަތަ ޕާކުތަކުގައި ކަސްރަތު ކުރަމުން އައި މީހުންނަށް މިދަނޑިވަޅުގައި އެކަންތައްތައް ވަރަށް މިސްވާނެ އެވެ. ނަމަވެސް ގޭގައި ތިބެގެންވެސް ކަސްރަތު ޕްރޮގްރާމް ހުއްޓާނުލައި ކުރިއަށް ގެންދެވިދާނެ އެވެ. މީގެ އިތުރުން މިއިން ދުވަހަކު ކަސްރަތެއް ނުކޮށް، ބޭނުން އެއްޗެއް ކައިގެން އުޅުން މީހުންނަށްވެސް މިއީ ރަނގަޅު ފުރުސަތެކެވެ. ފަހަރުގައި ދިރިއުޅުމުގެ ކަންތައްތަކާއި ކާންބޯން ކުރާ މަސައްކަތުގެ ސަބަބުން ކުރިން ކަސްރަތު ކުރުމަށް ވަގުތު ނުވަނީ ކަމުގައި ވެސް ވެދާނެ އެވެ. އެފަދަ މީހުންނަށްވެސް މިއީ ރަނުގެ ފުރުސަތެއް ކަމުގައި ބަލަމާ ހިނގާށެވެ.\nކަސްރަތު ކުރުމަށް އަގުބޮޑު މެޝިނަރީތަކެއް ބޭނުމެއް ނުވޭ\nބައެއް މީހުންނަށް ހީވެފައި އޮންނަ ގޮތުން ޓްރެޑްމިލް އެއް ނޫނީ ކަސްރަތު ބައިކެއް ގޭގައި ނެތްނަމަ އެކަމެއް ނުކުރެވޭނެ އެވެ. އަދި ބަރުހިފަން ޑަންބެލް ފަދަ އާލާތްތައް ނެތިއްޔާ ތިމާގެ ހަށިގަނޑު ރީތިކޮށެއް ނުލެވޭނެ އެވެ. މިއީ މުޅިން ކުންހީތަކެވެ. ބޭނުންވަނީ ޕޮސިޓިވް ސިކުނޑިއެކެވެ. ތިމާގެ އަމިއްލަ ބޮޑީ ވެއިޓް ނުވަތަ ގޭގައި ބޭނުންކުރާ އެކި ސާމާނު ބޭނުންކޮށްގެން ކޮށްލެވޭނެ ތަފާތު ކަސްރަތުތައް ޔޫޓިއެބްގައި ބައިވަރު އެބަހުއްޓެވެ. ބޭނުންވަނީ ހިތްވަރެކެވެ.\nއާއިލާގެ އެހެން މެމްބަރުން ނުވަތަ ބައިވެރިޔާއާއެކު ކަސްރަތު ކުރުން\nމާލޭގައި ގޭތެރޭގައި ލޮކްޑައުން ވެފައި ތިބުމަކީ ފަސޭހަ ކަމެއް ނޫނެވެ. އެތައް އާއިލާއެއް ކުދި އެޕާޓްމަންޓްތަކުގައި ތޮއްޖެހިގެން އުޅޭއިރު، ގޭތެރޭގައި ތިބެގެން ކަސްރަތު ކުރާށޭ ބުނީމާ އަޑުއަހަންވެސް ފަސޭހަ ނުވެދާނެ އެވެ. އެހެންކަމުން މިއީ ތިމާ އެކަނި ކުރާކަމަކަށް ނުހަދާ، ހުރިހާ އެންމެންވެސް ބައިވެރިވެގެން ކުރާ ކަމަށް ހަދާށެވެ. ތިމާ އުޅެނީ ބައިވެރިޔާއާއެކު ކަމުގައި ވަނީ ނަމަ، އެމީހަކާއެކު އެކަކު އަނެކަކަށް އެހީތެރިވެގެން ކަސްރަތު ކުރާށެވެ. އޭރުން ހިތްވަރުވެސް ދެވޭނެއެވެ. ކަސްރަތު ކުރަން ކަންނެތްވާދުވަހު، ބާރުއަޅާނެ މީހެއްވެސް އޭރުން ހުންނާނެ އެވެ.\nހައި އިންޓެންސިޓީ އިންޓަވަލް ޓްރެއިނިންގ\nފެޓް ލޫސް ކުރަން ނުވަތަ ބަނޑު ހިންދަން އެކިމީހުންނަށް ކަމުދަނީ އެކި ކަހަލަ ކަސްރަތެވެ. އަދި ފިޓްނެސް އިންސްޓްރަކްޓަރުންނަށްވެސް ކަމުދަނީ އެކި ކަންކަމެވެ. ބައެއް މީހުންނަށް އެރޮބިކްސް ކަމުދާއިރު، އަނެއްބައި މީހުންނަށް ކަމުދަނީ ޖިމްއަށް ގޮސް ބަރުހިފުމެވެ. އަނެއްބަޔަކު ދުވަން ދިއުން ނޫނީ ބައިސްކަލު ދުއްވުމެވެ. ގޭގައި ކުރުމަށް އެންމެ ރަނގަޅު އަދި އެންމެ ފަސޭހަ ކަސްރަތަކަށް އަޅުގަނޑަށް އެންމެ ކަމުދަނީ ހައި އިންޓެންސިޓީ އިންޓަވަލް ޓްރެއިނިންގ އެވެ. މިއީ އެކި ކަހަލަ ކަސްރަތުތައް މަސްހުނި ކޮށްލައިގެން، ކުޑަވަގުތު ކޮޅެއްގެ ތެރޭގައި ކޮށްލެވޭނެ ކަސްރަތެކެވެ.\nމިގޮތުން އިންޓަވަލް ތަކަށް ބަހާލައިގެން ކަސްރަތާއި ރެސްޓް ގެންގުޅޭށެވެ. މިސާލަކަށް 20 ސިކުންތު ނުވަތަ 30 ސިކުންތު ކަސްރަތު ކުރުމަށްފަހު 10 ސިކުންތު ރެސްޓް ކުރާނީއެވެ. އަނެއްކާވެސް މިގޮތަށް ރިޕީޓް ކުރާށެވެ. ކޮންމެ އިންޓަވަލްއެއްގައި ތަފާތު ކަސްރަތެއް ކުރެވިދާނެ އެވެ. މިގޮތަށް6ނޫނީ 8 އިންޓަވަލް ހަމަކުރުމަށްފަހު 1 މިނެޓް ނުވަތަ2މިނެޓްގެ ރެސްޓެއް ނަގާށެވެ. ރަނގަޅީ ވީހާވެސް ރެސްޓް ކުޑަކުރުމެވެ.\nމީގެ ތެރެއަށް މިކްސް ކުރުމަށް ގެންގުޅެވިދާނެ ކަސްރަތުތަކުގެ ތެރޭގައި ސްކޮޓްސް، ލަންޖެސް، ޖަމްޕިންގ ޖެކްސް، ޕުޝްއަޕްސް، އަދި ބަރޕީސް ހިމެނެއެވެ. ޔޫޓިއުބްގައި ހައި އިންޓެންސިޓީ އިންޓަވަލް ޓްރެއިނިންގ ޖަހާލުމުން މިފަދަ އެތައް ވީޑިއޯއެއް ފެންނާނެ އެވެ. މިތަނުގައިވެސް ލިންކެއް ހިމަނާލާނަމެވެ.\nލޮކްޑައުންގައި ތިބޭއިރު ފޫހިފިލުވުމަށް ތަފާތު ވައްތަރުތަކުގެ ކާނާ ތައްޔާރު ކޮށްގެން ކެއުމަކީ ބައެއްމީހުންގެ ހޮބީ އެވެ. ނަމަވެސް ހަށިގަނޑަށް އެތެކުރެވޭ ކާނާއަކީ ރަނގަޅު ފައިދާހުރި އެއްޗެއްސަށް ހަދާށެވެ. ހަކުރު ހިމެނޭ ސާމާނު މަދު ކުރާށެވެ. އަދި ހަބަނޑަށް ކެއުމުގެ ބަދަލުގައި ޕޯޝަން ވެސް ކުޑަކޮށްލާށެވެ. ކޫސަނި ކެއުން ހުއްޓާށެވެ.\nކެލެރީ ޑެފިސިޓަކަށް ގެނައުން\nއަހަރެމެން ކެއުމަށް އަނގައިން އެތެރެ ކުރާ ކޮންމެ އެއްޗަކީ ހަކަތަ އުފައްދާ އެއްޗެކެވެ. އެޔަށްކިޔަނީ އެތެރެ ކުރާ ކެލޮރީ އެވެ. އަހަރެމެންގެ ކޮންމެ ހަރަކާތަކަށް ހަކަތަ ބޭނުންވެއެވެ. އެއިން ކޮންމެ ހަރަކާތަކީ އަންދާލާ ކެލޮރީ އެކެވެ. އެހެންކަމުން އެތެރެ ކުރާ ކެލޮރީ އަށްވުރެ ކޮންމެ ދުވަހަކު އަންދާލާ ކެލޮރީ ގިނަ ކުރާށެވެ. ކެލޮރީ އަންދާނީ ހެލިފެލިވެއުޅުމުނެވެ. އިތުރަށް ކެލޮރީ އެންދުމަށް ކުރާނީ ކަސްރަތެވެ. ކެލޮރީ ޑެފިސިޓަކަށް ގެންނަނީ މިހެންނެވެ. ކެލޮރީ ޑެފިސިޓް ވާން ފަށާއިރަށް، ތިމާގެ އުނަގަނޑުން އެކަން އިހުސާސްވާން ފަށާނެ އެވެ.\nހަށިގަނޑު ލުއިކޮށްލަން ޓާގެޓް ކަނޑައެޅިކަމުގައި ވިޔަސް މިކަން ކުރަންވާނީ ހަށިގަނޑަށް ކެއްވާވަރު ބަލައިގެންނެވެ. އެހެންނޫންނަމަ އިތުރު ތަކުލީފުތައް ޖެހުން ކައިރިއެވެ. އެހެންކަމުން، ވޯމްއަޕް ކުރުމާއި ސްޓްރެޗް ކުރުންވެސް ވަރަށް މުހިއްމެވެ. އަދި ގިނަ ގިނައިން ފެނާއި އިތުރު ދިޔާތަކެތި ބުއިމަށްވެސް އާދަ ކުރާށެވެ. އަދި ކޫސަނި ކެއުމުގެ ބަދަލުގައި ވޭމާ އަދި ބަދަންފަދަ ތަކެތި ކައިގެން ކްރޭވިންތައް ކުޑަކުރެވޭނެ އެވެ. މިކަންކަމަށް އިސްކަންދީފިނަމަ، އެބުނާ ކާރވްއެއް ފްލެޓް ކުރެވިގެން ދާއިރު، ބަނޑުގައި ތިއޮތް ކާރވް ވެސް ފްލެޓް ކޮށްލެވޭނެ އެވެ.


India Gai "TikTok" Manaa Kurumun, Kunfunyah6Billion Dollar Ge Gellun - Vaguthu\nދުނިޔޭގެ އެކި ކަންކޮޅުތަކުގައި ގިނަ ބައެއްގެ މަޤުބޫލުކަން ހޯދާފައިވާ މަޝްހޫރު މީސްމީޑިއާ މަންސަ، "ޓޮކްޓޮކް" އަވައްޓެރި އިންޑިއާގައި "ބޭން" ކޮށް ބޭނުން ނުކުރެވޭ ގޮތަށްހެދުމުން، މި މަންސަ ހިންގާ ޗައިނާގެ މައި ކުންފުނި ކަމަށްވާ "ބައިޓްޑާންސް ލިމިޓެޑް" އަށް ހަ ބިލިއަން އެމެރިކާ ޑޮލަރުގެ ގެއްލުން ލިބޭނެ ކަމަށް ލަފާކުރެވިއްޖެ އެވެ.\nއިންޑިއާގައި "ޓިކްޓޮކް" މަނާކުރުމަށް އެޤައުމުގެ ސަރުކާރުން ނިންމާފައި ވަނީ، ފާއިތުވެދިޔަ ދުވަސްތަކުގައި ޗައިނާ އާއި އެޤައުމާއި ދެމެދުގައި އޮންނަ ގުޅުން ކުޑަވެ، ދެޤައުމުގެ ކޯޅުން ބޮޑުވެފައިވާ ދަނޑިވަޅެއްގައި ޗައިނާ އާއި ދެކޮޅަށް އެޅި ފިޔަވަޅެއްގެ ގޮތުންނެވެ. އިންޑިއާގެ ސަރުކާރުން ވަނީ "ޓިކްޓޮކް"ގެ އިތުރުން ވެސް ޗައިނާގެ އިތުރު 59 އެޕްލިކޭޝަނެއް މަނާކޮށްފައެވެ.\n"ޓިކްޓޮކް" ހިންގާ ޗައިނާގެ ޓެކްނޮލޮޖީ ފާމަކީ މި އެޕްލިކޭޝަންގެ އިތުރުން އިންޑިއާގައި މަޝްހޫރު މީޑިއާ އެޕް، "ހެލޯ" ވެސް އުފެއްދި ކުންފުންޏެވެ. މި އެޕްލިކޭޝަނަކީ ވެސް އިންޑިއާގެ ގިނަ ބަޔަކު ބޭނުން ކުރަމުން ދިޔަ އަދި އެޤައުމުގެ ގިނަ ބަސްތައް ބޭނުން ކުރެވޭ ގޮތަށް ފަރުމާ ކުރެވިފައިވާ އެޕްލިކޭޝަނެކެވެ.\nއިންޑިއާއިން ކުއްލި ގޮތަކަށް ނިންމި މި ނިންމުމާއެކު ޗައިނާގެ އެޕްތައް ނިސްބަތްވާ ކުންފުނިތަކުން އަދި އެއްޗެއް ބުނެފައެއް ނުވެއެވެ. އަދި ދަނަޑިވަޅާއި އެ ކުންފުނިތަކުން ކުރިމަތިލާނެ ގޮތެއްވެސް އަދި ހާމައެއް ނުކުރެއެވެ.\nއިންޑިއާގެ އިންފޮމޭޝަން ޓެކްނޮލޮޖީ މިނިސްޓްރީން ތުހުމަކުކުރާ ގޮތުން، މަނާ ކުރި ބައެއް އެޕްލިކޭޝަންތައް މެދުވެރިކޮށް ބޭރުގެ ބައެއް ގައުމުތަކުން އިންޑިއާ މީހުންގެ ފޯނުގައި ހުންނަ މައުލޫމާތުތައް "ވަގަށް" ނަގައެވެ.\nޖުލައި 5, 2020 09:42\nތީތި އެނބުރިއަންނާނެ ނިކަން ވަރުގަދަކޮށް. އިންޑިޔާ އަކަށް ޗައިނާ އަކާ ނުކުޅެވޭނެ. !\nޖުލައި 5, 2020 13:11\nއިންޑިއާ ފަހަތަށް ޖެހޭ ހެން ޗައިނާ ބިރަކުން ނުފިލާނެ 🇨🇳\nޖުލައި 5, 2020 15:16\nއެ6ބިލިއަން ޑޮލަރު ވަންނާނީ އެމެރިކާގެ ފޭސްބުކާއި ޓުވިޓާއާއި ގޫގްލް ހިންގާމީހުންގެ ޖީބަށް، އިންޑިއާއަށް ލިބުނު މޮޅެއްނެތް، ހުރިހާ ފައިދާއެއް އެމެރިކާ ދެތިންމީހަކަށް.\nޖުލައި 5, 2020 20:16\nމީހަމަ އަންނިއާ މޯދީގެ ވިސްނުން ހުންނަގޮތަކީ.


ނެނގި ހިތޭ ތި އަތުލީ 20 – Esfiya – Dhivehi Vaahaka Site\nނެނގި ހިތޭ ތި އަތުލީ 20\n- by Star - 19- December 21, 2017\nބެލް ޖަހާއަޑަށް ދޮރުހުޅުވަން ދިއައީ އަމީނާއެވެ. މައުވަން އިނީ ސޯފާގައި ޓީވީ ބަލާށެވެ. މަލާކް އުޅުނީ ބަދިގެ ތެރޭގައެވެ. ދޮރުހުޅުވާލާފައި އަކްޔަން ފެނުމާއެކު އަމީނާ އެތެރެއަށް ވަނުމަށް ދައުވަތު ދިނެވެ. އެއާއެކު އެމީހުން އެތެރެއަށްވަނެވެ. މައުވަން ދޮރާދިމާލަށް ކަޅި ހިންގާލިއިރު އެތެރެއަށް ވަދެގެން އައި ދެޒުވާނުން ފެނިފައި ކޮޅަށް ތެދުވެވުނެވެ. މީ މައުވަން އެއްގޮތަކަށްވެސް ވެދާނެކަމަށް އުއްމީދު ކުރި ކަމެއްނޫނެވެ. މައުވަން ހާސްވިއެވެ. އަދި އެއަށްވުރެ އަވަހަށް ފަހަތްބަލާލީ މަލާކް ފެންނަ ހިސާބެއްގައި ހުރި ތޯއެވެ. މަލާކް ފެންނަން ނެތުމުން ހިތްހަމަ ޖެހުމުގެ ނޭވާއެއް ލިޔެވެ. ” އަނހާ އަންގާވެސް ނުލާ. ކިހިނެއްވީ އަނެއްކާ ދެމީހުން ތިއައީ. ހިނގާބަލަ ކޮފީއެއް ބޯލަންދާން. މިތާ ކައިރީގަ ހުންނާނޭ ވަރަށް ފައްކާތަނެއް” މައުވަން އެމީހުންނަން އިށީންނަންވެސް ނުބުނެ އަވަހަށް އުޅުނީ އެމީހުން ގޮވައިގެން ގެއިން ނިކުމެވޭތޯއެވެ. “ދަރިފުޅާ ދެން ފުރަތަމަ ފަހަރަށް މިގެއަށް އައީމަވެސް އެއްޗެއްނުދީ ގޮވައިގެން ދާންތަ ތިދަނީ. ގެއިން އެއްޗެއް ބޯލައިގެންވެސް ދެވިދާނެއްނު” އަކްޔަންމެނަންވުރެ ކުރިން ވާހަކަ ދެއްކީ އަމީނާއެވެ. “އެބުނާހެން. ދޮންބެ ދައްތަ ނުލާހިކު މީރުވާނެ ކޮފީހަދާލެ ” އަކްޔަން ބޭނުންވީ މަޑުކުރާށެވެ. އަދި ދެމީހުން ގޮސް ސޯފާގައި އިށީނެވެ. އޭރުވެސް މައުވަންހުރީ ކޮޅަށެވެ. ދެއަތް ދެއަތާ މޮޑެލަ މޮޑެލަ ހުރީއެވެ. “ކޮބާ ދޮންބެ ދައްތަ” އަކްޔަން އެހިއެވެ. އެއާއެކު އަމީނާ މަލާކަށް ގޮވާލިއެވެ. ދަރިފުޅާކިޔާފައެވެ. އެވަގުތު މަލާކްއައިސް ހުއްޓުނެވެ. އޭރުއަދި މަލާކަށް ނިއަމް އެއްނުފެނެއެވެ. ސޯފާގައި އިށީދެ އިންގޮތުންނެވެ. “ދޮންބެ ދައްތަ އަތުން ކޮފީއެއްބޯހިތުން މިއައީ”އަކްޔަން މިހެން ބުނެލުމާއެކު ޓީވީއަށް ނަޒަރު ދީގެން އިން ނިއަމް ބަލާލިއެވެ. ދެލޯ ބޮޑުކޮށްލަމުން “ވަޓް” އޭ ބުނެ ނިއަމަށް ތެދުވެވުނީ ކޮޅަށެވެ. ބުމަ ގޮއްޖެހިފައިހުރި އިރު އަނގަވެސް ހުރީ ހުޅުވިފައެވެ. އޭނަ ހުރީ ކުރިމަތިން ފެންނަ މަންޒަރު ޤަބޫލްކުރަން މާ ބޮޑަށްވެސް ދަތިވެފައެވެ. “ޔެސް. ޝީ އިޒް މައި ވައިފް. އައި އެމް ސޮރީ” މައުވަން ލަސްލަހުން ބުނެލިއެވެ. މަލާކް އަށް ކުރެވުނު ކަމަކީ އިސްޖަހާލުމެވެ. “ޝިޓް” އަކްޔަން ބުނެލިއެވެ. ނިއަމްއަށް އަދި ދޮންބެގެ ފައިވް ނޭނގޭކަމެއް އަކްޔަންއަކަށް ނޭނގެއެވެ. އެނގޭނަމަ އޭނަ މިއަދު ނިއަމް ގޮވައިގެން މިތަނަކަށް ނައީހެވެ. ނަސީބަކުން އޭރު އަމީނާ އެތަނުން ގޮސްފިއެވެ. “މިއޮއް ހުރިހާ ދުވަހަކު” ދެފަރާތަށް ބޯހޫރާ ލަމުން ނިއަމް ބުނެލިއެވެ. އޭނަ ހުރީ މައުވަން ކަންތައް ކުރިގޮތުން ރުޅިއައިސް ހިތްހަމަ ނުޖެހިފައެވެ. “ލުކް. އަހަރެން ބުނަން އުޅުނިން. އެކަމް ކަންވީގޮތުން ނުބުނެވުނީ” މައުވަން ހާމަކުރިއެވެ. އަތުގެ އިޝާރާތުން ހުއްޓާލުމަށް ނިއަމް އެންގިއެވެ. އަދި އޭނަ ނިކުމެގެން ދިޔައީއެވެ. ނިއަމް ހިތްހަމަ ނުޖެހުނީ އެއްކޮށް އުޅެ ތިންމީހުން އެކަކު އެނެކަކާ ގުޅުން ބަދަހި ވެފައި ވާރިރުވެސް އޭނައަށް އެކަން ސިއްރުކުރީމައެވެ. އަނެއްކޮޅުން މަލާކްއޭކިޔައިގެން އޭނަ ވާހަކަތައް ދައްކާއިރުވެސް މައުވަން އެކަން ހާމަނުކުރީތީއެވެ. އަނެއްކޮޅުން މަލާކް ބައިންދައިގެންވެސް އޭނަވަނީ މަލާކްގެ ވާހަކަ ދައްކާފައެވެ. އަކްޔަންވެސް އަވަހަށް އެގެއިން ނިކުމެގެން ދިޔައީއެވެ. އޭނައަށް ނުވެސް އެނގިހުރެ ވަރުގަދަ ކަންތައްގަނޑެއް ކޮށްލެވެއްޖެވިއްޔާއެވެ. މައުވަންވެސް އަކްޔަން ހުއްޓުވާކަން ނޫޅުނެވެ. ސޯފާގައި އިށީދެގެން އިނީއެވެ. މަލާކް ހުރީ އެހުރިތާ ކޮޅަށެވެ.\nގެއަށްގޮސް އަކްޔަން ސޮރީ ޖަހާފައި މައުވަންގެ ފޯނަން މެސެޖްކުރިއެވެ. މައުވަން އެއީ އަކްޔަންގެ ކުށެއްނޫންކަމަށް ބުނެ ރިޕްލައި ކުރިއެވެ. މައުވަންއެވަގަތު އިތުރަށް ނިއަމް އާގުޅާކަށް މަސައްކަތެއް ނުކުރެއެވެ. އޭނަ ނިންމައިގެންހުރީ އެރޭގެ ވަގުތެއްގައި ނިއަމް އުޅޭ އެޕާޓްމެންޓަށް ގޮސް އެކަން ވީގޮތް އޮޅުން ފިލުވާދިނުމަށެވެ.\nނިއަމް އޮތީ ލައިހާ އަށް ގުޅައިގެން މިއަދުގެ އެ ހާދިސާ ކިޔައިދޭށެވެ. ލައިހާއަށްވެސް ކުށްވެރި ކުރެވުނީ މައުވަންއެވެ. އަދި އޭނައަށްވެސް މަލާކަކީ ޑޮކްޓަރެއްކަން އެނގުނީ އަކްޔަންގެ ފަރާތުން ކަން ހާމަކުރިއެވެ. އަދި މައުވަން އޭނަގެ އަންހެނުންނަން ވީތީ އޭކިޔާފަ މަލާކްއާއި ވާހަކަ ދެއްކުމުގެ ފުރުސަތެއް ދީފައި ނުވާކަމަށާ އަދި އޭނަ ގާތުވެސް މަލާކްގެ ވާހަކަ އެއްވެސް ވަރަކަށް ނުދައްކާ ކަމަށް ބުނެލިއެވެ. އެހެންވެ އޭނަވެސް މަލާކްގެ ވާހަކަ ނުދައްކާކަމުގައި ބުނެލިއެވެ. ނިއަމް ހާމަކުރި ގޮތުގައި އިއްތިފާގަކުން ވިއަސް މައުވަންއަށް ލިބިފައިއެހިރީ ޖަވާހިރެކެވެ.\nމައުވަން އެރޭ ނިއަމްގެ އެޕާޓްމެންޓަށް ދިޔައެވެ. ނިއަމް އެތަށް ޝަކުވާތަކަކަށް ފަހު މައުވަންގެ ވާހަކަ ކުރިއަށް ގެންދަން ފުރުސަތު ދިނެވެ. އެއާއެކު މައުވަން ވާހަކަތައް ކިޔާދޭންފެށިއެވެ.އަދި އޭނައަށްވެސް މަލާކް އެއީ ޑޮކްޓަރެއްކަން އެނގުނީ ނިއަމް އިންޓްޑިއުސް ކޮއްދޭން އައިދުވަހުކަމަށް ބުނެލިއެވެ. ނިއަމްއަށް ޤަބޫލް ނުކުރެވެންޏާ މަލާކްގާތު އެހުމަށްވެސް ބުނެލިއެވެ. ނިއަމް ބުނެލީ މައުވަންގެ ވާހަކަތަށް ޤަބޫލް ކޮށްފިން ކަމުގައެވެ. އަދި އޭނަ މަލާކްއާއި ދޭތެރޭ ކުރިން ކަންތައް ކުރިގޮތާއި މަލާކްގެ ކުރިމަތީގައި ލުބާ އާއި އެކު އުޅުނު ގޮތުގެ ވާހަކަތައްވެސް ކިޔާދިނެވެ. “އެކަމު އަހަންނަން މިހާރު މަލާކްދެކެ ލޯބިވެވިއްޖެ” މައުވަން އިތުރަށް ބުނެލިއެވެ. މިފަހަރުވެސް ނިއަމްއަށް ލިބުނީ ސްޕްރައިޒް އެކެވެ. މައުވަންއާއެކު އޭނަ އުޅޭތާ އެތަށް އަހަރެންވެގެން ދިޔައިރުވެސް އޭނަ ކުއްޖަކު ދެކެ ލޯބިވާކަން ހާމަ ކޮށްފައެއް ނެތެވެ. ނިއަމް އަބަދުވެސް މައުވަންއަށް ނަސޭހަތްދެނީ ސީރިއަސް ނުވާނަމަ ކުދިންނާ ރައްޓެހި ނުވުމަށެވެ. މައުވަން އަބަދުވެސް ބުނާ ވާހަކައަކީ ލޯބި ވެވުނީމައި ހުއްޓާލާނެކަމުގައެވެ. ނިއަމް މައުވަންއަށް މަރުޙަބާ ކިޔައި ދެމީހުން ކުޑަކޮށް ބައްދާލިއެވެ. “އެކަމަކު މަލާކް ހިއެއްނުވެ ލޯބި ވާހެނެއް. އަދި އަހަރެންވެސް ނުއެއްބުނަން” މާޔޫސް ކަމާއެކު މައުވަން ބުނެލިއެވެ. “އަންހެންކުދިން ހިތާ ކުޅެން ނުލާހިކު މޮޅުމީހެއްނުތީ. ޔަޤީން ކުޑަ ދުވަސްކޮޅެއް ތެރޭ މަލާކް އައިސް އޮންނާނީ ތި އުނގުތެރޭކަން” ނިއަމް ބުނެލިއެވެ. ” ނޯ. ޝީ އިޒް ޓޯޓަލީ ޑިފަރެންޓް” ހުވެފެނީ ގޮތަކަށް މައުވަން އިއްވާލިއެވެ. މައުވަންގެ ބުރަކަށީހައި ޖަހާލަން ނިއަމް ބުނެލީ ތިހިރީ ރަނގަޅަށްވެސް އާވާރާ ފެވަކަމުގައެވެ. މައުވަން މަލާކްދެކެ ލޯބިވާކަން މަލާކަށް ސިއްރުކޮށްދިނުމަށް އެދެމުން މައުވަން އެބުރި ގެއަށް ދިޔައެވެ.\nކުޑަ ދުވަސް ކޮޅެއްތެރޭގައި މުޅި ހޮސްޕިޓަލް ތެރޭގައި މައުވަން އާއި މަލާކް އެއީ ދެމަފިރީން ކަމުގެ ވާހަކަތަށް ފެތުރުނެވެ. އަދި މިހާރު އެއީ އެއްމެންވެސް ދަންނަ ޚަބަރަކަށް ވަނީވެފައެވެ. އެއީ މައުވަން ބޭނުންވި ގޮތެވެ. އޭރުން އޭނައަށް ހޮސްޕިޓަލް ތެރޭގައިވެސް މިނިވަން ކަމާއެކު މަލާކްއާއި ވާހަކަ ދެއްކޭނެއެވެ. އަދި އެކަމާ މަލާކް ކުރާނެ ޝަކުވާއެއްވެސް ނޯންނާނެއެވެ.\nއަދިވެސް މަލާކް އާއި މައުވަން އުޅެނީ އަމީނާގެ ކައިރީގައެވެ. މައުވަން އިސްވެ ގެއަށް ބަދަލުވާ ވާހަކަ ނުދައްކާތީވެ މަލާކްވެސް އަދި އަޅާނުލާ ހުރީއެވެ. މައުވަންހުރީ ލުބާ އެގޭގައި އުޅޭތީ ކޮންމެހެން އެގެއަށް ދާން ބޭނުންނުވެފައެވެ.\nއެއްދުވަހެއްގެ ހަވީރެވެ. މައުވަން ދިޔައީ މަލާކް ގޮވައިގެން އޭނަގެ އެއަށެވެ. ފުރަތަމަވެސް ދިމާވީ ޔަޒާންއާއެވެ. “ހެއި. ޕްރިންސަސް” ޔަޒާން ބުނެލިއެވެ. މައުވަންގެ ކުރިމަތީގައި ޔަޒާން އެނަމުން މުޚާތަބު ކުރުމުން މަލާކަށް އުނދަގޫވިއެވެ. ޔަޒާން އަށް ހިނިތުންވުމެއް ދިނެއްކަމަކު އެއަށްވުރެ އަވަހަށް ބަލާލެވުނީ މައުވަންގެ މޫނަށެވެ. އެ މޫނުން އެއްވެސް އަސަރެއް ފެންނާކަށް ނެތެވެ. އެހެންނަމަވެސް މައުވަން ހުރީ ހިތްހަމަނުޖެހުފައެވެ.\nއިރުކޮޅަކުން ނަސީމާ ގޮވީ އެއްމެނަން ސައިބޯށެވެ. އެއާއެކު އެއްމެން ކާގެއަށް ޖަމާވިއެވެ. ސައިބޮއެ ނިމިގެން ހުރިހާ ޒުވާނުން ނިކުތީ ގޯތިތެރެއަށް އަނގަތަޅާލާށެވެ. ވަގުތުގެ ބޭނުން ހިފައި ޔަޒާން މަލާކް އާއި އެކު އެހެންމީހުންނާއި ދުރައްޖެހެލިއެވެ. އަދި އޭނަ އޮޅުން ފިލުވަން ބޭނުންވާ ކަންތައްތަކެއް ހުރިކަމުގައި ބުނެލިއެވެ. މަލާކް ދެބަހެއް ނެތި ބޭނުންއެއްޗެއް އެހުމަށް ބުނެލިއެވެ. އޭރު އެމަންޒަރު ބަލަން ދުރުގައި މައުވަން ހުރި ކަމެއް އެދެމީހުން ނުދެނެ ހުއްޓެވެ. ޔަޒާން އެހީ މައުވަންއާއި ކައިވެނި ކުރަން ޖެހުނު ގޮތެވެ. މަލާކް އޮޅުންފިލުވައި ދިނެވެ. އެކަމަކު އެދެމީހުންގެ މެދުގައި ގުޅުމެން ނޯންނަކަން ޔަޒާންއާ ހިއްސާކުރަން މަލާކް ބޭނުމެއް ނުވުއެވެ. އެހެންވެ އޭނަ އެކަން ސިއްރު ކުރިއެވެ. ޔަޒާން ބުނިގޮތުގައި މައުވަންއަކީ މަލާކް އާއި އެކަށީގެންވާ ވަރުގެ މީހެއްނޫނެވެ. މަލާކަށް މައުވަންއަށް ވުރެ މާރަނގަޅު ބައިވެރިން ލިބޭނެއެވެ. އެއަށް ރައްދެއް މަލާކް ނުދެއެވެ. ދެން ޔަޒާން ބުނެލީ ކުރިން އޮތް އެކުވެރިކަން ބާއްވަން ބޭނުން ކަމަށެވެ. މަލާކް އެކަމަށް އެއްބަސް ވެލިއެވެ. އިތުރަށް ދެމީހުން ދެއްކީ ކުރީގައި ކިޔަވަން އުޅުނު ދުވަސްވަރު ހިނގާފައިވާ މަޖާ ކަންތަކުގެ ވާހަކައެވެ. އެ ވާހަކަ ތަކުގެ ތެރެއިން ދެމީހުން ހެމުން ސަކަރާތް ޖަހަމުން އެކަކު އެނެކަކުގެ ކޮނޑުގައި ޖަހާލާ ހަދައެވެ. މި މަންޒަރު ބަލަންހުރި މައުވަން ކިތައްމެ ހިތްހަމަނުޖެހި ފައި ހުއްޓެއްކަމަކު އެކަން ހާމަކުރާކަށް ނުކެރުނެވެ.\nއިރުއޮއްސި ބަންގޮ ގޮވުމުން ގެއަށް ދާންވެއްޖެ ކަމަށް ބުނެ މައުވަން މަލާކަށް ގޮވިއެވެ. އޭރުވެސް ދެމީހުން ތިބީ ވާހަކައިގައެވެ. އިއޮއްހުރިހާއިރެއް ވެގެން ދިޔައިރުވެސް އިތުރު ބަޔަކު އެތާއުޅުނު ކަމެއް އެމީހުންނަން ނޭނގޭކަހަލައެވެ.\nމައުވަން ނަމާދު ކޮށްގެން ގެއަށް އައިއިރު މަލާކް އިނީ އެދުގައި އިށީދެގެން ހެޑްބޯޑްގައި ލެނގި ލައިގެންނެވެ. ހިނިތުންވެ އިނދެ ފޯންނުން ޓައިޕްކުރަމުން ދާތީވެ އެއިނީ ކޮންމެސް މީހަކާ ވާހަކަ ދައްކަންކަން އިނގެއެވެ. މައުވަންގޮސް އިށީނެވެ. މަލާކް ފައި ޖެހޭ ނުޖެހޭ ހިސާބުގައެވެ. “ހާދަ ހެވިފަ” މައުވަން އަހާލިއެވެ. ” މި ޔަޒާން ގަނޑު ކިޔާއެއްޗެހިންނެއްނު” އެއްވެސް ޚިޔާލެއް ފިކުރެއްނެތި މަލާކް ބުނެލިއެވެ. މައުވަން ހިތްހަމަ ނުޖެހުނެވެ. އަދި އިތުރަށް އެއްޗެއް ނާހައެވެ. އަދި ލެޕް ހިފައިގެން ކޮޓަރީގައި އިން ގޮނޑިއެއްގައި ޖައްސާލިއެވެ. ފަނަރަ ވަރަކަށް މިނިޓް ވެގެން ދިޔައިރުވެސް މަލާކް އެއިންގޮތަށް އެތާއިނެވެ. ކެތްނުވެގެން ކޮފީއެއް ހަނދާ ދިނުމަށް މައުވަން އެދުނެވެ. މަލާކް ތެދުވެގެން ހިނގައި ގަތީވެސް ފޯނުން ޓައިޕް ކުރަމުންނެވެ. މައުވަންވެސް ފަހަތުން ދިޔައެވެ.\nކޮފީ ހަދަނިކޮށް އަމީނާވެސް އައެވެ. އަދި ކޮފީ ބޯން ތިބީ ތިންމީހުން އެކުގައެވެ. މަލާކް ދޭތެރެ އަކުން ޔަޒާންއަށް ރިޕްލައި އެއްކޮށްލައެވެ. މައުވަން އިނީ ކެތްކޮށްލައިގެންނެވެ. “ދަރިފުޅާ ކާކައްތަ މާވަރަކަށް ތި މެސެޖް ކުރަނީ” ކެތްނުވީ އަމީނާއަށެވެ. “މަންމާ މީ އެއްކަލަ ޔަޒާން. އެނގޭތަ މައުވަންގެ ކަޒިން ކޮއްކޮއެކޭ އޭނައަކީ” މަލާކް ތަފްސީލީ ޖަވާބެކެވެ. އަމީނާ އެހެން ހެއްޔޭބުނެ ދިޔައީ ތަށިދޮވެލާށެވެ.\nމައުވަންހުރީ އޭނަގެ ހިތުގެ އިހްސާސް މިރޭ މަލާކްއަށް އިއްވާލުމަށް ނިންމައިގެންނެވެ. އެހެންވެ ތަންކޮޅެއް އަވަހަށް ގެއަށް އައެވެ. އޭރު ހިނގާލާފައި ޔަޒާންއާއި މަލާކް ގެއިން ނިކުމެގެން ދަނީއެވެ. މަލާކް ހުއްޓުވަން ބޭނުންވިއެއްކަމަކު އެކަމަށް އޭނަ ނުކުޅޭދުނެވެ. މަލާކް އައި އިރު މައުވަން އޮތީ ނިދާށެވެ. “ކޮންތާކުން ތި އައީ؟” މައުވަން އަހާލިއެވެ. “މިއައީ ބޭރަށް ގޮސްލާފައި ޔަޒާން އާ އޭނަގެ ކޮއްކޮ އާއި އެކީ. ގުޅާފަ ދިޔައީ މައުވަންގެ ދޯން އޮތީ ނިވާލާފައި” މަލާކްގެ ވާހަކަ ދެއްކުން ހުރި ގޮތުންވެސް އޭނަ ހިތްހަމަ ޖެހިފައި ހުރިވަރި މައުވަންއަށް އިޙްސާސްވެއެވެ. “އާދެބަލަ އިށީންނަން އަހަރެން ވަރަށް ބޮޑު ވާހަކައެއް ދައްކަންބޭނުން” މައުވަން ތެދުވެ އެނދުގައި ހަމަޖެހެލަމުން ބުނެލިއެވެ.\nޓެކްސީ ވާހަކައިގެ ކިޔުންތެރިންގެ ސަމާލުކަމަށް\nWhen next part.\nGud nyt dear.💙💙💙💙\nNashko Nash Raifa Rayya 😍\nVaahakaVarah kuru adhi ehaa lahun up ves kuranee\nI’m sorry. I agree with you.\nV v nice next part thankolheh avahah genesdhehchey plx adhi thankolheh dhigu kohlaathi waiting waiting\nHaadha lahun fiyajaha tharieh mee.\nStory v salhi.\nThankolhe ginain genesdheebala plz\nKury thankolheh varah reethi avahah up kohla dhehchey\nKeehve ehaa lahun up kuraairuves dhigu nukohlanee\nVarah furihama👌👌👌👌👌👌👌💞💞💞💞💞Next part avahah up koh dhey thi\nKeeve tha ehaa lahee adhi haadha kurey thankolheh avas koh genes dheefinama haadha rangalhey\nWow maasha allah story is super… vaahaka juma akahh kurehhnunn…hama dhigu vv inthixaaru kureveyy vaahaka ehh mee luv…ehenn next part luv\nkada eh nun kiya kiya indhaa enimuny reethi ekamaku kuree dhigukolla dhinun varah bodah edhen\nthihaakuru kon ehaa lahun vaahaka ngenesdheneyy aa ragalhee ekan v.reethi\nInthizaru kuraa varuves nuvey kuru kamun. Maa kuru koh genesdhenee. Dhen vv foohi. Ekamaku varah reethi mi vaahaka kuriah dhaa goi. Dhen faharakun than kolheh dhigu kollaathi.\nvarah foohi mi vaahaka up kuraaleh maalasveema kiyaahithehnuvey mihaaru anehkaa ehaakuru\nneyge dhen avahah up koh dhheeba next part\nI luv this storyy… v v v reethi😍\nAlheyy thihaa lahun up kohdhey Iru dhigukoh genas dhen keeh..\n12 hrs Nidhi Hama kohfa vess vaahaak dhigu koh grnas dhen v nun.. 🤨\nVaahaka reethi ehnve dhigu kohgrhnan mi edhevenee vess ❤\nThe thing is she has to sleep 12 hours dhen baaky oiy 12 hours ga she has to do go to job and do the household chores!\nShe don’t have time to write the story!\nEhenve ehaa kurukoh genes dhenee2dhuvas kohffa up kuraa iruga ves!\nTo make us guys happy oa writer in tha kolheh kurin dhuvaheh ga comment ga jahaafa ehaa kuru koh gennnanee!\nI dnt know how we are happy ehaa kuru koh geneima!\nKyk bunannee dho!\nThis writer is … 🙄\nOther writers are way better! Kiyuntherin ge faadu kiyun balaingane eyah amalu kuraane! I haven’t seenawriter like this in my whole life!\nY don’t u start writing naaz.. Learn how to digest.. If ure unhappy dn go on write.. We readers will read.. Ungrateful ppl. I dnt know any of the writers here.. But we readers we need to appreciate the works of others. Typical Maldivians are seriously ungrateful..\nAnd the story is awsome..keep on going dears.. Hateers are gonna hate.. Theyr giving negative comment because they wanna read the. Whole story at once..one thing I got is ure doingawonderful job n most of the readers like ure story. And good luck. Hope to c an exciting episode soon..\nYeah dhw.. Mee vaa vareh writer eh.. vaahaka liyanyaa kiyutherin happy vaane gotheh balan vaane dhw.. readers happy nuvaane vaahaka dhigu koh grhnan bunaa Iru vess kurukohgenas genn eh.. evess2days fahun up kuraa Iru vess 😏\nHehe Mee vareh ge writer eh 😂\nVaahaka lahun grhna iru dhigu koh grnaima readers happy vaanee\nvhk varah reethi…. thankolheh avahah up kohla dhehchey….\nkiyaa hithun indha vhk nimeny vex…….\nWhen is next part’ ?\nKonirakun dhen next part up kohdheny …?🤗🤗🤗\nVrh rythu ingey alhey kon jrakun tha malaak ah ingeyny mauvan loabi vaakan .vrh las next part nikunadhen avahah up koh dhehchey\nKeehve ehaa slw ee up kuraaleh mi vaahaka… mi story daily up kohdheyn v nun alhe.. btw storyy v nice\nVaahaka v reethi. Mivaahaka genes denee kon duvas thakaku tha\nMihurihaa comment taka 1me javaabey libun eden\nThank you all for reading my story and for the comments also. Next episode I’m trying to upload today\nDhigu kohlahchey plsss. Me v rythi story eh.\nAvahah genes dheyba next part thankolheh dhigukoh v rythi mi story 👍🏻👏🏻😘👏🏻😍\nAlhe mi vaahaka haadha lahey up kuraaleh.anehka mi part maa kuru.ekam v reethi\nV Salhi mi part ves…\nI think instead of criticising the writer we should just thank her for the wonderful story. Thank you star for the wonderful story… 🙂\nI agree with you🙂 thanksalot star… i love this stry…\nKobaatha dharifulhaa aneh part\nYes I agree with u Smilee☺.. waiting for the nxt part…\nAdhives upeh nuveytha alhe varah foohidhn aneh baiga vaagoi handhaan netheyfahun mi up koh dhenee😏


Aubameyang Arsenal Gai Madu Kuraane Kamuge Ithubaaru Ebaoi: Arteta - Vaguthu\n2 ހަފްތާ ކުރިން ( ޖުލައި 19, 2020 )\nއާސެނަލްއާއެކު ހަދާފައިވާ އެއްބަސްވުން އެ ޓީމްގެ ކެޕްޓަން ޕިއޭ-އެމެރިކް އޮބާމެޔާން އާ ކުރާނެ ކަމުގެ އިތުބާރު އެބައޮތް ކަމަށް ކޯޗް މިކެލް އާޓެޓާ ބުނެފިއެވެ.\nއާސެނަލުން ރޭ ވަނީ ވެމްބްލީގައި ކުޅެ މެންޗެސްޓަ ސިޓީ 2-0 އިން ބަލިކޮށް އިނގިރޭސި އެފްއޭ ކަޕްގެ ފައިނަލުން ޖާގަ ހޯދައިފައެވެ. ސިޓީ ބަލިކުރުމުގެ ކުރިން އާސެނަލް ވަނީ އެންމެ ފަހުން ކުޅުނު ލީގް މެޗުގައި ޗެމްޕިއަން ލިވަޕޫލްގެ މައްޗަށް ވެސް ކުރިހޯދައިފައެވެ.\nކޮރޯނާ ވައިރަހުގެ ބްރޭކަށްފަހު ސީޒަން އަލުން ފަށައި ކުޅުނު ފުރަތަމަ ތިން މެޗުން އާސެނަލް އަށް އެދެވޭ ނަތީޖާތަކެއް ނުނެރެވުނު ނަމަވެސް ފަހަކަށް އައިސް އެ ޓީމުން އަންނަނީ ގަވާއިދުން މެޗްތައް ކާމިޔާބު ކުރަމުންނެވެ.\nނަތީޖާތައް ރަނގަޅުވި ނަމަވެސް ސީޒަނުގެ ކުރީކޮޅު ކުރިމަތިވި ފޫނުބެއްދޭ ވަރުގެ ގެއްލުންތަކުގެ ސަބަބުން އަންނަ ސީޒަނުގައި ވެސް ޗެމްޕިއަންސް ލީގް ފުޓްބޯޅަ ކުޅުމުގެ ފުރުސަތު އާސެނަލް އަށް ވަނީ ގެއްލިފައެވެ. ޔޫރަޕްގައި ނުކުޅެވޭތީ ކްލަބުގެ ކެޕްޓަން އަދި އެންމެ މުހިއްމު ކުޅުންތެރިޔާ އޮބާމެޔާން ކްލަބު ދޫކޮށްދާން އުޅޭކަމުގެ އަޑުތައް ވެސް ފަހަކަށް އައިސް އަންނަނީ ގަދައަށް ފެތުރެމުންނެވެ. އޮބާމެޔާން އަށް ސްޕެއިނުގެ ބާސެލޯނާ އާއި އިޓަލީގެ އިންޓަ މިލާނުން ފާރަލަމުން އަންނަ ކަމަށް މީޑިއާ ރިޕޯޓްތައް ބުނެއެވެ.\n"ސިޓީ އަތުން ލިބުނީ ބޮޑު މޮޅެއް. އަހަރެންގެ އުއްމީދަކީ މި މޮޅަކީ އަހަރުމެން މިދަނީ ރަނގަޅު މިސްރާބަކަށްކަން ގަބޫލު ކުރަން އޮބާމެޔާން އަށް އެހީތެރިދޭނެ ކަމެއް ކަމަށް. މިއީ ވަރަށް ރަނގަޅު ހަފްތާއެއް އާސެނަލް އަށް. ޔޫރަޕްގެ އެންމެ ވަރުގަދަ ދެ ޓީމްގެ މައްޗަށް އަހަރެމެން ކާމިޔާބު މި ހޯދީ. ކޮންމެ ކޮންމެ ދުވަހަކު ވާނެ ކަންތަކެއް ނޫން މިއީ،" އާޓެޓާ ބުންޏެވެ.\nގެބޮން އަށް އުފަން އުމުރުން 30 އަހަރުގެ އޮބާމެޔާން މިވަގުތު އާސެނަލްގެ ކޮންޓްރެކްޓްގައި ހުރީ 2021 ވަނަ އަހަރާ ހަމައަށެވެ. އާސެނަލުން އޮބާމެޔާން އަށް އާ ކޮންޓްރެކްޓެއް ދޭން މިހާތަނަށް ކުރި މަސައްކަތް ކާމިޔާބެއްނުވިއެވެ. މީގެ ދެ އަހަރު ކުރިން ބޮރޫޝިއާ ޑޯޓްމަންޑް ދޫކޮށް 63 މިލިއަން ޔޫރޯ އަށް އާސެނަލަށް ސޮއިކުރި އޮބާމެޔާން ވަނީ މިހާތަނަށް އެ ޓީމަށް 66 ގޯލް ޖަހައިދީފައެވެ.\nސިޓީ ކަޓުވާލުމަށްފަހު އާސެނަލް ފައިނަލަށް


Ranveer ge hedhun elhun kamudheytha?\nރަންވީރުގެ ހެދުން އެޅުމަށް ކަމުދޭތަ؟\nރަންވީރަކީ ބޮލީވުޑުގެ މިހާރު އެންމެ ކާމިޔާބު އެއް ފަންނާނެ ބުނުމަކުން ދޮގަކަށް ނުވާނެއެވެ. ރަންވީރު މިހާރު ދަނީ އޭނާގެ ކުރިއަށް އޮތް ފިލްމު "ގަލީ ބޯއީ" ޕްރޮމޯޓުކުރުމުގައި ވަރަށް ބުރަކޮށް އުޅެމުންނެވެ. ފިލްމު ޕްރޮމޯޓުކުރުމުގައި ގިނަ ބަޔަކަށް އެންމެ އަޅައިގަނެފައިވަނީ އޭނާ ހެދުން އަޅާގޮތަށެވެ.\nރަންވީރަކީ އަބަދުވެސް އެހެން ފަންނާނުންނާ ތަފާތުކޮށް ހެދުން އަޅާ ފަންނާނެކެވެ. އޭނާގެ ލާ އެއްޗެއްސަށް ގިނަ ބަޔަކު ފާޑު ކި ނަމަވެސް އޭނާގެ ސަޕޯޓަރުންނަށް ގިނަ ފަހަރު އޭނާ ލާ އެއްޗެހި ވަރަށް ކަމުދެއެވެ.\n"ގަލީ ބޯއީ" ގެ ޕްރޮމޯޝަން އިވެންޓުތަކުގައި ރަންވީރު ތަފާތު އެކިގޮތްގޮތަށް ފެނިގެންގޮސްފައިވާއިރު ބައެއް މީހުން ވަނީ އޭނާ އަށް ޖޯކުވެސް ޖަހާފައެވެ.\nރަންވީރު ފެނިގެންދިޔަ ގޮތްތައް:\nމިހުރިހާ ހެދުންތަކުގެ ތެރެއިން ވެސް ރަންވީރުގެ އަންހެނުން ދީޕިކާ ޕަޑުކޮން އަށް އެންމެ ކަމުގޮސްފައިވަނީ މަޑު ނޫކުލައިގެ މި ޖެކެޓު ކަމަށް ދީޕިކާ ވަނީ ބުނެފައެވެ.\nރަންވީރު އެންމެ ފަހުން ފެނިގެންގޮސްފައި ވަނީ ރޯހިތު ޝެޓީ ޑައިރެކްޓުކޮށް މިދިޔަ ޑިސެމްބަރު މަހުގެ 28 ގައި ނެރުނު ފިލްމު، "ސިމްބާ" އިންނެވެ. ސާރާ އަލީ ހާންއާއެކު ރަންވީރު ފެނިގެންދިޔަ އެ ފިލްމަށް ބޮޑު ތަރުހީބެއް ލިބިފައިވެއެވެ.\nމުނިފޫހިފިލުވުން ރަންވީރް ސިންގް ފޭޑި


Uthuthuru Korea in dhany Syria ah chemical hathiyaaru ufehdhumah beynunvaa ehchihi supply kohdhemun - Vaguthu\nއުތުރު ކޮރެއާއިން ދަނީ ސީރިޔާއަށް ކެމިކަލް ހަތިޔާރުގެ ސަޕްލައި ފޯރުކޮށްދެމުން\nއުތުރު ކޮރެއާއިން ދަނީ ސީރިޔާގެ ސަރުކާރަށް ކެމިކަލް ހަތިޔާރު އުފައްދަން ބޭނުންވާ ތަކެތި ސަޕްލައި ކޮށްދެމުން ކަމަށް އދ. އިން ބުނެފިއެވެ.\nނަން ހާމަ ނުކުރުމަށް ޝަރުތުކޮށް ސީ.އެން.އެން އާއި ވާހަކަދެއްކި އދ.ގެ އޮފިޝަލަކު ވިދާޅުވީ އުތުރު ކޮރެއާއިން އެސިޑްގެ އަސަރުނުކުރާ ޓައިލްސް، ތާރމޮމީޓާރސް އަދި އެހެނިހެންވެސް ތަކެތި ސީރިޔާއަށް ފޮނުވާފައިވާކަމަށް އދ.ގެ ތަޖުރިބާކާރުންގެ ޕެނަލްއަކުން އުތުރު ކޮރެއާއާއި ބެހޭގޮތުން އެކުލަވާލި ރިޕޯޓެއްގައި ހިމަނާފައިވާކަމަށެވެ.\nމި މައުލޫމާތު ހާމަވެފައި މިވަނީ މީގެ ދެ ދުވަސްކުރިން ސީރިޔާގެ ސަރުކާރުން އެގައުމުގެ ދާޙިލީ ހަނގުރާމައިގެ ހަމަލާބަދަލުކުރުން އެންމެ ވަރުގަދަޔަށް ހިނގަމުންދާ އިރުމަތީ ގޯޓާ ސަރަހައްދަށް ކެމިކަލް ހަމަލާއެއް ދީފައިވާކަމުގެ ތުހުމަތުތަކެއް ކުރެވިފައި ވަނިކޮށެވެ.\nސީރިޔާގެ ރައީސް ބައްޝާރުލް އައްސަދު ވަނީ ސަރުކާރުގެ ސިފައިން އެއްވެސް ހާލެއްގައި އެއްވެސް އިރެއްގައި ކެމިކަލް ހަތިޔާރު ބޭނުންކޮށްފައިނުވާނޭކަމަށް އެތައް ފަހަރެއްގެ މަތިން ބުނެފައެވެ. އެހެންނަމަވެސް ސީރިޔާގެ އެކި ސަރަހައްދުތަކުގައި މަސައްކަތްކުރާ ސިއްހީ ފަރުވާ އަދި އެހީ ފޯރުކޮށްދޭ އެކި އެކި ޖަމާއަތްތަކުން ވަނީ ކެމިކަލް ހަމަލާތަކުގެ ޝިކާރައަކަށް ވެފައިވާ އެތައް ބަޔަކަށް އެތައް ފަހަރެއްގެ މަތިން ފަރުވާ ދީފައެވެ.\nއދ. އިން އުތުރު ކޮރެއާއާއި ބެހޭގޮތުން އެކުލަވާލި މި ރިޕޯޓް އާންމުކޮށްފައިނުވާއިރު އދ. އިން ދަނީ 2006 ވަނަ އަހަރުން ފެށިގެން އުތުރު ކޮރެއާއަށް ހަތިޔާރާއި ހަތިޔާރު އުފެއްދުމަށް ބޭނުންކުރެވޭ އެހެނިހެން ތަކެތި އެކްސްޕޯޓުކުރުން ހުއްޓާލުމަށް ބާރުއަޅަމުންނެވެ. މީގެ އިތުރުންވެސް ޔުނައިޓެޑް ނޭޝަންސްއިން ވަނީ އުތުރު ކޮރެއާއަށް އެގައުމުން ކުރިއަށްގެންދާ ނިއުކްލިއާރ ޕްރޮގްރާމް ހުއްޓާލުމަށްވެސް ގޮވާލަމުންނެވެ.\nފެބުރުއަރީ 28, 2018 08:43\nތި އ ދ ތެދެއް ނުހަދާނެ ދޮގެއް ހެދެއް އޮތިއްޔާ\nފެބުރުއަރީ 28, 2018 11:52\nކަލެއަށް އިންސާފުވެރި ހުލްގުހެޔޮ ވެރިންނެއް ކަމުނުދާނެ އަނިޔާވެރި ޖަނަވާރު ޖައްބާރު ވެރިން ތިއްބަކާ. ތީ އަބޫ ޖަހުލުގެ ވެސް ހަމަ ސިފަ!\nފެބުރުއަރީ 28, 2018 10:16\nالْبَصِیرُ ސީރިޔާގެ އެންމެހައި މުސްލިމުންނަށް ސަލާމަތާއި ރައްކާތެރިކަން މިންވަރު ކޮށްދެއްވާފާނދޭ..އާމީން


Uthuraai dhekunah gendhaa mudhaluge 50 percent duty kandaalan husha alhaifi\nހިތަދޫ މެދު ދާއިރާގެ މެންބަރު އަހުމަދު ރަޝީދު--\nއުތުރާއި ދެކުނަށް ގެންދާ މުދަލުގެ 50 ޕަސެންޓް ޑިއުޓީ ކަނޑާލަން ހުށައަޅައިފި\nބިލަށް މެންބަރު އަހުމަދު ރަޝީދު ހުށަހެޅުއްވި އެ އިސްލާހު މުޅި މަޖިލީހުގެ ކޮމިޓީން ފާސްކުރީ 54 މެންބަރުންގެ ވޯޓުންނެވެ. މުޅި މަޖިލީހުގެ ކޮމިޓީ ރިޕޯޓާ ގުޅޭ ގޮތުން މަޖިލީހުގެ ތަޅުމުގައި އިތުރު ވޯޓެއް އަދި ނަގަން ޖެހޭނެ އެވެ. އެ އިސްލާހާއެކު ބިލު ފާސް ވެގެން ދާނީ މަޖިލީހުގެ ތަޅުމުގައި ނަގާ އެ ވޯޓުންނެވެ.\nއާންމު ބޭނުންތަކަށް ބޭނުން ކުރާ ގިނަ މުދަލުން ޑިއުޓީން ހިމެނޭއިރު އޭގެ ތެރޭގައި ތަށިމުއްޓާއި ބަދިގެ ސާމާނާއި، ބިއްލޫރި އާއި، އައިސްއަލަމާރި، ފެން ފިލްޓާ ކުރުމަށް ބޭނުންވާ ސާމާނާއި، ގޮދަޑި، ބާލީސް، ތަންމަތި، ފާރުނީޗަރު، އިންވާޓާ އެއާ ކޮންޑިޝަނާ އުލާއި ސަމުސަލާއި، ވަޅި ވެސް ހިމެނެ އެވެ.\nބަނދަރުން ޑިއުޓީ ކަނޑާލާ ތަކެތީގެ ތެރޭގައި ކެއުން ބުއިމަށް ބޭނުން ކުރާ ތައްޔާރީ ތަކެއްޗި ހިމެނެ އެވެ. އަދި ރީތި ވުމަށާއި ފެން ވެރުމަށް ބޭނުން ކުރާ ތަކެތި ވެސް ހިމެނެ އެވެ. އަންނައުނު އުފައްދަން ބޭނުން ކުރާ ކަފަ އާއި، އުއި އާއި، ރޮދި، އަދި ބަރަންޏާއި ފޮތި ފަދަ ތަކެތި ވެސް ހިމެނެ އެވެ.\nމީގެ އިތުރުން އެއްގަމު އުޅަނދު ފަހަރު ވެސް ބަނދަރުތައް ގެންދެވޭ މުދަލުން ޑިއުޓީ ކަނޑާލެވޭ މުދާ ތަކުގެ ތެރޭގައި ހިމެނެ އެވެ. މިފަދަ ތަކެތީގެ އިންޖީނާއި އޭގެ ބައިތަކާއި، މެރިން އިންޖީނުތައް ވެސް ހިމެނެ އެވެ. އަދި އައިނާއި، އޭގެ ބައިބައި، ހިތުގެ ވިންދު އުފެއްދުމަށް ބޭނުން ކުރާ ގެޖެޓްއާއި، މެޑިކަލް، ސާޖިކަލް، ޑެންޓަލް ފަދަ ސިއްހީ ވަސީލަތްތަކުގެ ސާމާނުތައް ވެސް ހިމެނެ އެވެ. ނެޕީ އާއި ނާސިން ޕެޑް، ސެނިޓަރީ ޓަވަލާއި ޓެމްޕްޓޮންސް ވެސް ހިމެނެ އެވެ.\nއަދި މުތާއި އަގުބޮޑު މައުދަނާއި ޖަވާހިރު އާއި ދަނގަޑާއި އެކަތަ އާއި ޓިނު އެލްމަނިއަމް އާއި އެލްމަނިއަމް އިން އުފައްދާ ތަކެތި ހިމެނެ އެވެ. ކޮމްޕިއުޓަރާއި ކޮމްޕިއުޓަރާއި ގުޅޭ ސާމާނުގެ ބާވަތްތައް، ސްޕީކަރާއި، ހެޑްފޯނާއި، މޯބައިލް ފޯނާއި، ޓީވީއާއި، ޑިޖިޓަލް ކެމެރާ ފަދަ އިލެކްޓްރޯނިކްސް ވެސް ހިމެނެ އެވެ.


Aadhiththa dhuvahun feshigen Bank dhoaneege dhathuruthah fashanee | Fainu Online\nއާދިއްތަ ދުވަހުން ފެށިގެން ބެންކް ދޯނީގެ ދަތުރުތައް ފަށަނީ\nއިބްރާހިމް ފަހީމް 19 ޖޫން 2020, ހުކުރު, 2:22\nކޮވިޑް19 އާއި ގުޅިގެން ރ. އަތޮޅުގައި ބެންކް ދޯނީގެ ދަތުރުތައް މެދުކަނޑާލާފައި އޮތުމަށްފަހު، 21 ޖޫން 2020 ވާ އާދިއްތަ ދުވަހުން ފެށިގެން އަލުން ފެށުމަށް ނިންމައިފިއެވެ.\nބޭންކް އޮފް މޯލްޑިވްސް އުނގޫފާރު ބްރާންޗްގެ ފަރާތުން ކުރިޔަށް ގެންދާ މިދަތުރުތައް މިމަހު ފެށުމަށް ހަމަޖެހިފައިވަނީ، ރ. ވާދޫންނެވެ. ފައިނަށް މިދަތުރު ކުރަން ހަމަޖެހިފައިވަނީ، 25 ޖޫން 2020 ވާ ބުރާސްފަތި ދުވަހުއެވެ. ޚިދުމަތް ކުރިޔަށް ދާނީ، 13:45 ން 14:45 އަށް ކަމަށް ބެންކުން ނެރެފައިވާ ތާވަލުގައި ބުނެފައިވެއެވެ.\nކޮސްމެޓިކްސްއަށް ހާއްސަ "އެޑްކެއަރ" ރ. މީދޫގައި ހުޅުވައިފި


ރިޕޯޓު - ވީރާނާ ވަމުންދާ ވެނުޒުއޭލާ\nމުއްސަނދި ގައުމެއް ހަފުސް ކޮށްލުމުގައި ރައީސް މީހާ އަވަދިނެތި\nމިއީ ދެހާހުގެ އަހަރުތައް ފެށުނު އިރު ދެކުނު އެމެރިކާގެ އެންމެ މުއްސަނދި ގައުމު\nވެރިމީހާ ވަނީ ޝަރުއީ ދާއިރާ ކޮންޓްރޯލް ކުރައްވާފައި\nގައުމުގެ އިގްތިސާދުވަނީ ފުނޑިފައި\nކ. މާލެ 8 ފެބުރުއަރީ 2017 | ބުދަ 03:06 5,778\nވެނުޒުއޭލާގެ ރައީސް މަދޫރޯ - ގޫގުލް\nމިއީ ދެހާހުގެ އަހަރުތައް ފެށުނު އިރު ދެކުނު އެމެރިކާގެ އެންމެ މުއްސަނދި ގައުމެވެ. އެކަމަކު މިހާރު ބަލާލި ކޮންމެ ދިމާލަކުން ފެންނަނީ މުއްސަނދި ވެނިޒުއޭލާ ހަސްނެތިފައިވާ ތަނެވެ.\nކޮންމެ ދުވަހަކަށް ވެނުޒުއޭލާ އަލިވިލެނީ އެ ގައުމުގެ ޕާސްޕޯސް އޮފީސް ދޮށުގައި އުފެދޭ ދިގު ކިޔޫ އަކާ އެކުގައެވެ. އެއީ ޕާސްޕޯޓް ހަދަން ޖަމާވާ މީހުންނެވެ. ކިރިޔާވެސް ފުދޭ މީހަކު ނަމަ ބަލަނީ އަވަހަށް ގައުމުން ފުރައިގެން ދެވޭތޯއެވެ. ގައުމުގައި ދިރިއުޅުމުގެ ހާލަތު ދައްވުމުގެ ސަބަބުން އެއަށްވުރެ ރަނގަޅު މަންޒިލެއް ފެނޭތޯ ބެލުމުގެ ބޭނުމުގައެވެ. ޕާސްޕޯޓް ހަދަން ޑިމާންޑް ބޮޑުވެ ޕާސްޕޯޓް ލެމިނޭޓް ކުރާ ޕްލާސްޓިކް ކަރުދާސް ހުސްވެފައިވާ ކަމަށް ހުސްވި އަހަރުގެ ސެޕްޓެމްބަރު މަހު ވެނުޒުއޭލާގެ ޕާސްޕޯޓް އޮފީހުން އާއްމުންނަށް އެންގިއެވެ. އެހެން ކަމުން އެތައް މަސްދުވަހެއްގެ ދިގު އިންތިޒާރުގައި ޕާސްޕޯޓް ހައްދަން އެތައް ބަޔަކަށްވަނީ ތިބެން ޖެހިފައެވެ. އެކަމަކު ކިޔޫ ކުރުކޮށްލެވޭނެ ގޮތެއްވެސް އޮވެއެވެ. ޕާސްޕޯޓް އޮފީހުގެ އޮފިޝަލަކަށް 250 ޑޮލަރު ވަރު ދިއްކޮލުމުން ކިޔޫގެ ތަންކޮޅެއް ކުރިއަށް އެރިދާނެއެވެ. މިވަރުން އުޅެގެން ޕާސްޕޯޓް ހައްދައިގެން ފުރަން އުޅުނަސް އެ ދާން އުޅޭ ގައުމަކުން އެމީހަކު ބަލައިގަންނާނެ ކަމުގެ ޔަގީން އޮންނަ މީހުންނަކީވެސް ގިނަ ބައެއް ނޫނެވެ. ފުރައިގެންދާ ގިނަ މީހުން އެދާން އުޅޭ ގައުމަކުން އަނބުރާ ފޮނުވާލަނީއެވެ.\nގިނަ ބަޔަކު ގަބޫލު ކުރާގޮތުގައި ވެނުޒުއޭލާ އެ ހާލަތައް ވައްޓާލީ އެ ގަމުގެ ސަރުކާރުންނެވެ. ސަރުކާރުގެ ދޯދިޔާ ސިޔާސަތުގެ ސަބަބުން އިގްތިސާދު ފުނޑި ޑިމޮކްރަސީވެސް ހަފުސްވީއެވެ. ހުސްވި އަހަރު އެ ގައުމުގެ އިގްތިސާދު 18.6 އިން ސައްތަ އަށް ދަށްވިއެވެ. އިންފްލޭޝަން އުޅެނީ 800 އިން ސައްތައިގައެވެ. މިއީ އަންދާޒާއެކެވެ. ހަގީގީ އަދަދުތައް އަދި މިޔަށްވުރެވެސް ނުރައްކާވާނެ ކަމަށް ދިރާސާ ކުރާ ފަރާތްތަކުން ބުނެއެވެ. ގައުމުގެ އިގްތިސާދު ހާމަކޮށްދޭ ތަފާސް ހިސާބު އާއްމު ކުރުމަކީ މަނާ ކަމެކެވެ. އެހެން ކަމުން ވެނުޒުއޭލާގެ އިގްތިސާދުގެ ހަގީގީ ހާލަތު އެ ގަމުގެ ސެންޓްރަލް ބޭންކުން ހާމަކުރުން ވަނީ ހުއްޓާލާފައެވެ. ހުސްވި މަހު ރޮއިޓާސް އިން ހާމަކުރި މި ދެންނެވި ހިސާބުތަކަކީ ލީކުވި މައުލޫމާތެވެ. އައިއެމްއެފް އިން ބުނާ ގޮތުގައި މި އަހަރު ތަކެތީގެ އަގު 2200 އިންސައްތަ އަށް މައްޗަށް އަރާނެއެވެ. މިއީ ގްރީސްގެ އިގްތިސާދު ހީނަރު ވެގެން ދިޔަ މިންވަރަށް ވުރެވެސް ބޮޑަށް ހީނަރު ވެގެން ދިއުންކަމަށް ތަޖުރިބާކާރުން ދެކެއެވެ.\nސަލްސާ ބެރަށް ލޯބި ކުރައްވާ ވެނުޒުއޭލާގެ ރައީސް ނިކޮލަސް މަދޫރޯ މި ހަގީގަތްތައް ގަބޫލެއް ނުކުރައްވައެވެ. އޭނާ ވިދާޅުވަނީ އިގްތިސާދުގެ ހާލަތު ގޯސްކޮށްގެން ބޭރުގެ ފަރާތްތަކުންނާއި ގައުމަށް ހެޔޮ ނޭދޭ މީހުން ދޮގު ވާހަކަ ދައްކަނީއެވެ. އެފަދަ ފަރާތްތައް އޭނާ ސިފަ ކުރައްވަނީ "މާފިޔާ" އިންގެ ގޮތުގައެވެ. ވެނުޒުއޭލާގެ އިގްތިސާދީ ހާލަތާ ބެހޭ މައުލޫމާތު ސެންޓްރަލް ބޭންކުން ލީކުވުމުން އެކަމާ ކޯފާވެ އެ ބޭންކުގެ ރައީސް ނެލްސަން މަރެންޓީސް މަގާމުން ދުރު ކުރެއްވިއެވެ.\nސެންޓްރަލް ބޭންކުގެ ރައީސް މަގާމުން ދުރުކުރެއްވީ އޭނާގެ ބޮލުގައި ހަގީގަތް އޮޅުވާލުމަށް މަސައްކަތް ކުރި ކަމުގެ ތުހުމަތު އަޅުވާފައެވެ. އެކަމަކު ހަގީގަތަކީ ވެނުޒުއޭލާގެ ފައިސާގެ އެއްވެސް އަގެއް ނެތެވެ. ބައެއް ފިހާރަތަކުން ތަކެތި ވިއްކަނީ ފައިސާ ގުނާފައެއް ނޫނެވެ. ފައިސާގެ އަގު ވަޒަން ކުރަނީ ކިލޯ ކިރައިގެންނެވެ. ވެނުޒުއޭލާގެ ސަރުކާރުން މިހާރު މަސައްކަތް ކުރަމުންދަނީ ފައިސާގެ އަގު އެރުވުމަށް އައު ފައިސާއެއް ގައުމަށް ތައާރަފް ކުރާށެވެ. ސަރުކާރުން ބުނަނީ ފައިސާގެ އަގު ވެއްޓުނީ މީހުން ފައިސާތައް ފޮރުވާ ރައްކާކޮށްފައި ބަހައްޓާތީ ކަމުގައެވެ. އެކަމަކު އަގެއް ނެތް ފައިސާތަކެއް މީހުން ރައްކާ ކުރަންވީ ކީއްވެތޯ ކުރެވޭ ސުވާލަކަށް ޖަވާބެއް ނުލިބެއެވެ.\nވެނުޒުއޭލާގެ އިގްތިސާދު ފުނޑިގެން ދާ ދިއުން ކުރިއަށް ދާއިރު ސެންޓްރަލް ބޭންކުގެ ރައީސް ކަމަށް އައު ބޭފުޅަކު ރައީސް މަދޫރޯ އައްޔަން ކުރައްވައިފިއެވެ. އޭނާއަކީ ގާބިލް އިލްމީ ބޭފުޅެކެވެ. ނަމަވެސް ގައުމުގެ ހާލަތު މިހިސާބަށް ދިޔަ ހަގީގީ ސަބަބުތަކަށް އޭނާއަށް އެއްވެސް ފިޔަވަޅެއް އެޅުއްވޭނެ ކަމަކަށް ނުފެނެއެވެ. ވެނުޒުއޭލާގެ އިގްތިސާދު ހަލާކުވެގެން ދިޔަ މުހިއްމު ސަބަބުތައް ކަމަށް ފާހަގަ ކުރެވެނީ، ބޭރު ފައިސާ ކޮންޓްރޯލް ކުރުމާއި، އަސާސީ މުދަލުގެ އަގު ކޮންޓްރޯލް ކުރުމާއި، ކަރަޕްޝަން އާޢްމުވުމާއި، ސަރުކާރު ހިންގުން ދޯދިޔާވުމާއި، އިންތިހާއަށް ސަރުކާރުގެ ޚަރަދުތައް ބޮޑުވަމުން ދިއުމާއި، އަމިއްލަ ވިޔަފާރި ތަކުން ނަގާ ޓެކްސްތައް އިތުރު ކުރުމާއި، ގައުމީ ތެޔޮ ކުންފުނި ހިންގުން ބޮއްސުން ލުމެވެ. ތެލަކީ އެ ގައުމުގެ އިގްތިސާދުގެ މައި ތަނބެވެ. ބޭރުފައިސާ ގައުމަށްވަނީ ހަމައެކަނި ވަސީލަތަކީ ތެޔޮ ކަމުގައިވެސް ދެންނެވިދާނެއެވެ.\nވެނުޒުއޭލާގެ އާއްމު ރައްޔިތުން ތިބީ ސަރުކާރާ މެދު މާޔާސްވެ ފޫހިވެފައެވެ. ރައީސް މަދޫރޯއަށް ތާއީދެއް ނެތެވެ. އޭގެ ނަތީޖާއެއްގެ ގޮތުން 2015 ވަނަ އަހަރުގެ ޑިސެމްބަރު މަހު އޮތް މަޖިލިސް އިންތިޚާބުގައި މެޖޯރިޓީ ލިބުނީވެސް އިދިކޮޅު ޕާޓީ ތަކަށެވެ. އެކަމަކު ގާނޫނު ހަދާ މަޖިލީހަކަށްވެސް މަދޫރޯއާ މެދު ކުރެވޭނެ މާ ބޯޑު ކަމެއް ނެތެވެ.\nކޮންމެ ގޮތެއް ވަމުން ދިޔަޔަސް ރައީސް މަދޫރޯގެ މަގްސަދަކީ ވެރިކަމުގައި ހުންނެވުމެވެ. ވެރިކަމުގެ ބާރުތައް އިތުރަށް އަތްޕުޅަށް ޖަމާކުރުމެވެ. އޭގެ ނަތީޖާއެއްގެ ގޮތުން ދައުލަތުގެ މުހިންމު ހުރިހާ މުއައްސާއެއްވަނީ އޭނާގެ ކޮންޓްރޯލް ކުރައްވާފައެވެ. އިލެކްޝަން ކޮމިޝަން ކޮންޓްރޯލް ކުރައްވަނީ ރައީސް މަދޫރޯ ކަމަށް ވުމާއެކު ރައީސް މަގާމުން ދުރު ކުރުމަށް ރައްޔިތުންގެ ވޯޓަކަށް ދިއުމަށް އިދިކޮޅު ޕާޓީ ތަކުން ކުރަމުން އަންނަ މަސައްކަތައް އިންތިޚާބާ ބެހޭ ކޮމިޝަނުން ގެންދަނީ ހުރަސް އަޅަމުންނެވެ.\nރައީސް މަދޫރޯގެ ވެރިކަމާ ދެކޮޅަށް ގާނޫނު ހަދާ މަޖިލީހުގެ އަޣްލަބިއްޔަތުގެ ބޭނުން ކޮށްގެން ކުރަމުން ގެންދާ މަސައްކަތްތަކަށް ހުރަހަކަށް ވެފައިވަނީ ރައީސް މަދޫރޯގެ ވަފާތެރިންގެ މައްޗަށް އެކުލެވިފައިވާ އެ ގައުމުގެ ސްޕްރީމް ކޯޓެވެ. މަޖިލީހާ ރައީސް މަދޫރޯއާ ދެމެދު އުފެދިފައިވާ ނުތަނަވަސްކަން ފާހަގަވެގެން ދިޔަ މިންވަރު އެންމެ ފަހުގެ "ސްޓޭޓް އޮފް ދަ ނޭޝަން" ތަގްރީރު ދެއްވުމުގައި އޭނާ އަމަލު ކުރެއްވި ގޮތުން ހާމަވެގެން ދިޔައެވެ. ޖަނަވަރީ މަހުގެ 15 ވަނަ ދުވަހު ގާނޫނު ހަދާ މަޖިލީހުގެ ކުރިމަތީގައި ރައީސް މަދޫރޯ ދެއްވަން ޖެހޭ "ސްޓޭޓް އޮފް ދަ ނޭޝަން" ތަގްރީރު ދެއްވަން މަޖިލީހަކަށް ވަޑައި ނުގަންނަވައެވެ. އޭނާ ތަގުރީރު ދެއްވީ ފަނޑިޔާރުންގެ މަޖީލީހަކަށެވެ.\nމަދޫރޯގެ ސަރުކާރުން ބުނަމުންދަނީ ގައުމަށް ކުރިމަތިވެފައިވާ މައްސަލަތައް ހައްލު ކުރުމަށް އިދިކޮޅު ފަރާތްތަކާއެކު މަޝްވަރާ ކުރައްވަން ބޭނުންފުޅުވާ ކަމަށެވެ. އެކަމަކު ސަރުކާރުން އެހެން ބުނުން ފިޔަވާ އެ ވާހަކަތައް ކުރިޔަށް ގެންދަން މާބޮޑު ކަމެއް ނުކުރެއެވެ. އިދިކޮޅު ފަރާތްތަކުން އެދެމުންދަނީ ސިޔާސީ ގައިދީން މިނިވަން ކުރުމަށާއި، ގާނޫނު ހަދާ މަޖިލީހުގެ ބާރުތައް އަލުން އިއާދަ ކުރުމަށެވެ. ނަމަވެސް މަދޫރޯގެ ސަރުކާރުން އެކަން ކުރާކަށް ބޭނުމެއް ނުވެއެވެ.\nދާދިފަހުން ރައީސް މަދޫރޯ ވަނީ އައު ނައިބު ރައީސެއް އައްޔަން ކުރައްވާފައެވެ. އެއީ ހަރުކަށި ޚިޔާލުގެ ބޭފުޅެކެވެ. އޭނާގެ ފުރަތަމަ މަސައްކަތްޕުޅަކަށްވީ އިދިކޮޅު ސިޔާސީ ފަރާތެއް ހައްޔަރު ކުރުމެވެ. ހައްޔަރު ކުރީ އޭނާގެ ކާރުގައި ހަތިޔާރު ގެންގުޅުނު ކަމުގެ ކުށުގައެވެ. އިދިކޮޅު ފަރާތްތަކުން ބުނަނީ އެއީ ރޭވުމެއްގެ ދަށުން އޭނާ ހައްޔަރު ކުރަން ސަރުކާރުން ހިންގި އަމަލެއް ކަމުގައެވެ. އަދި އެއީ އިދިކޮޅު ސިޔާސީ ފަރާތްތައް ހައްޔަރު ކުރުމަށް ސަރުކާރުން ކުޅުނު ގޭމެއް ކަމަށެވެ.\nމަދޫރޯގެ ވެރިކަން ދެމެހެއްޓުމުގައި ކުޅުއްވަން މިހާރު އޮތް ކާޑަކީ، އިދިކޮޅު ސިޔާސީ ޕާޓީތައް އެކުލެވޭ ގޮތައް ހަދާފައިވާ އިއްތިހާދު ބައިބައި ކޮށްލުމެވެ. "ޑިމޮކްރަޓިކް ޔުނިޓީ އެލަޔަންސް" ގެ ނަމުގައި އުފައްދާފައި އިއްތިހާދުގެ އެންމެ ބޮޑު ބަލި ފަޔަކީ އެ އިއްތިހާދުގެ ލީޑަރޝިޕް ނެތުމެވެ. އޭގެ ސަބަބުން މަދޫރޯގެ ވެރިކަމުގައި އެންމެ ބޮޑު ގިލަންވެރިކަން ޖެހެމުންދާ ނިކަމެތީންގެ ތާއީދު އިއްތިހާދަށް ހޯދުންވަނީ ދަތިކަމަކަށް ވެފައެވެ.\nމަދޫރޯއަށް ދެން އުއްމީދެއް އޮތީ ދުނިޔޭގެ ބާޒާރުގައި ތެލުގެ އަގު މައްޗަށް ޖެހުމެވެ. 2016 ވަނަ އަހަރު 21 ޑޮލަރަށް ހުރި ތެޔޮ ފީފާއެއްގެ އަގު މިހާރު 45 ޑޮލަރަށް ވަނީ އުފުލިފައެވެ. ތެލުގެ އަގު މައްޗަށް ދިޔަޔަސް ގައުމީ ތެޔޮ ކުންފުނީގެ ހިންގުން ދޯދިޔާވެފައިވާ މިންވަރުން ތެލުގެ އަގު ބޮޑުވަމުންދާ ދިއުމުގެ ފައިދާ އެކުންފުންޏަށް ނެގޭނެ ކަމަކަށް ނުބެލެއެވެ. އަނެއް ކޮޅުން ވެނުޒުއޭލާގެ ފޮރިން ރިޒާވް ދަނީ ހުލިވަމުންނެވެ. މިހާރު ރިޒާވްގައި ހުރީ 11 ބިލިއަން ޑޮލަރަށް ވުރެ މަދު އަދަދެއް ކަމަށް ވެއެވެ.\nމަދޫރޯ ވިދާޅުވަނީ 2017 އަހަރު ވެގެންދާނީ ގައުމުގެ އިގްތިސާދުގެ އައު ތަރީޚެއް ފެށިގެންދާ އަހަރެއް ކަމަށެވެ. ރައީސް މަދޫރޯ އެހެން ވިދާޅުވިޔަސް ތަޖުރިބާކާރުންގެ ނަޒަރުގައި އެވާހަކަ ވެނުޒުއޭލާގެ އާއްމު ރައްޔިތުން ގަބޫލެއް ނުކުރާނެއެވެ. އަދި ވެނުޒުއޭލާގެ ޕާސްޕޯޓް އޮފީހުގެ ބޭރުގައި އޮންނަ ކިއޫ ކުރުވެގެންނެއްވެސް ނުދާނެއެވެ.\nޕާޓީން ވަކި ނުކުރާހާ ހިނދަކު ހުންނާނީ އެމްޑީޕީގައި: ޑރ.ޑީޑީ\n1:30 ގައި ވޯޓަށް އެހުމަށް ޖަލްސާ މެދުކަނޑާލައިފި\nއިންސާނުންް ބޭތިއްބޭ ތަނަކަށް ދޫނިދޫ ޖަލު ހަދަނީ\nއެމްޑީޕީގެ ތިން މެމްބަރަކު އިދިކޮޅާއި ގުޅެން ޝައުގުވެރިކަން ފާޅުކޮށްފައިވޭ: އާދަމް ޝަރީފް